മലപ്പുറം: അണിയറയിലൊരുങ്ങുന്ന മറ്റൊരു കാശ്മീര്\nFeb 28, 2020, 12:58 am IST\nആദ്യം വിദ്വേഷപ്രചരണം; പിന്നാലെ ബഹിഷ്‌കരണാഹ്വാനം. തുടര്‍ന്ന് ഒറ്റപ്പെടുത്തല്; ബഹിഷ്‌കരിക്കല്. അതിനുശേഷം കൊലയും കൊള്ളയും. ഒടുവില് പള്ളിയില് നിന്നും മൈക്കിലൂടെയുള്ള ആഹ്വാനം: ‘മതംമാറുക; അല്ലെങ്കില് നാടുവിടുക.’ 1990 ജനുവരി 19നായിരുന്നു കാശ്മീര് താഴ്‌വരയില് പള്ളികളില് നിന്ന് ഈ ജിഹാദ് മുഴങ്ങിയത്. മൂന്നരലക്ഷത്തിലധികം പണ്ഡിറ്റ് വിഭാഗക്കാരായ ഹിന്ദുക്കള് ഉടുതുണിയ്ക്ക് മറുതുണിയില്ലാതെ സ്വന്തം വീടുകളില് നിന്നും ജീവനുംകൊണ്ട് പലായനം ചെയ്തു. 1988ല് ജമ്മുകാശ്മീര് ലിബറേഷന്‍ഫ്രണ്ട് ഹിന്ദുക്കളെ ബഹിഷ്‌കരിക്കാന് ആഹ്വാനം ചെയ്തപ്പോള് അത് വലിയൊരു അഭയാര്‍ത്ഥിപ്രവാഹത്തിന്റെ തുടക്കമാണെന്ന് ആരെങ്കിലും കരുതിയോ?\nഇന്നലത്തെ കാശ്മീര് ഇന്നത്തെ കേരളമാവുകയാണ്. ജമ്മുകാശ്മീര് ലിബറേഷന് ഫ്രണ്ട് 1988-ല് ചെയ്ത ബഹിഷ്‌കരണാഹ്വാനം ഇന്ന് മലപ്പുറത്ത് പോപ്പുലര്‍ഫ്രണ്ടുകാരും എസ്.ഡി.പി.ഐക്കാരും ജമാഅത്തെ ഇസ്ലാമിക്കാരും നടത്തുകയാണ്. 1989-ല് ബി.ജെ.പി പ്രവര്‍ത്തകനായ തികലാല് തപ്‌ലുവിനെ നിരവധി പേരുടെ മുമ്പിലിട്ടുകൊന്നത് ഹിന്ദു സമൂഹത്തെ ഭയപ്പെടുത്താനായിരുന്നു. കാശ്മീരില് തുടങ്ങിയ ബഹിഷ്‌കരണാഹ്വാനം മലപ്പുറത്ത് മഹലുകമ്മറ്റികള് വരെ ഏറ്റെടുത്തിരിക്കുന്നു. വാട്‌സാപ്പ് പ്രചരണം വഴി ഹിന്ദുക്കള്‍ക്ക് കുടിവെള്ളം മുടക്കുന്നു; തൊഴില് നിഷേധിക്കുന്നു; കട ഒഴിപ്പിക്കുന്നു. ഇതിന് ഇരയായി ഒരാള് മരണപ്പെട്ടു. ഇത്തരം സംഭവങ്ങള് കേരളത്തിലും വരാനിരിക്കുന്ന ഹിന്ദു അഭയാര്‍ത്ഥി പ്രവാഹത്തിന്റെ നാന്ദിയാണോ എന്നു ഭയപ്പെടേണ്ട അവസരത്തിലും കേരളത്തിലെ സാംസ്‌കാരിക നായകന്മാര് കണ്ണും വായും മൂടി മൂഢസ്വര്‍ഗ്ഗത്തില് കഴിയുകയാണ്.\n‘എന്റെ കട ബോംബുവെച്ചു തകര്‍ക്കുമെന്ന ഭീഷണിയെത്തുടര്‍ന്ന് കെട്ടിടം ഉടമ എന്നെ ഒഴിപ്പിച്ചു. ഞാനിപ്പോള്‍ജോലി നഷ്ടപ്പെട്ട് കഴിയുകയാണ് ‘ബാബു എന്ന കുന്നത്ത് ആനന്ദന് അങ്ങനെയാണ് പറഞ്ഞു തുടങ്ങിയത്. മുസ്ലീം മതമൗലികവാദികളുടെ ഭീഷണിയില് ഒരു കുടുംബനാഥന് തൊഴില് നഷ്ടപ്പെട്ടത് പാകിസ്ഥാനിലല്ല. മതേതരത്വം പൂത്തുലയുന്നുവെന്ന് കപട മതേതരവാദികള് ഊറ്റം കൊള്ളുന്ന മലപ്പുറം ജില്ലയിലാണ്. മുസ്ലീം മതമൗലികവാദികളും കമ്മ്യൂണിസ്റ്റ് പാര്‍ട്ടിയും കൈകോര്‍ത്തുകൊണ്ട് ജനമനസ്സുകളെ വിഘടിപ്പിക്കുന്ന തന്ത്രങ്ങള് നടപ്പാക്കിയതില് ഇരയായ അനവധി പേരില് ഒരാള് മാത്രമാണ് ആനന്ദന്. തന്റെ മൊബൈല് ഫോണിലേക്ക് വന്ന ജാമിദ ടീച്ചറുടേയും എം.എന്.കാരശ്ശേരിയുടേയും രണ്ട് പോസ്റ്റുകള് ഫോര്‍വേഡ് ചെയ്തു എന്നതാണ് ആനന്ദനു നേരെ മതമൗലികവാദികള് ആരോപിച്ച കുറ്റം.\nബാബു എന്ന കുന്നത്ത് ആനന്ദന്\nപൗരത്വ നിയമ ഭേദഗതിയെ അനുകൂലിച്ചവര്‍ക്കെതിരെ മതമൗലികവാദികള് പുറപ്പെടുവിച്ച ഫത്വയില് നിരവധി ഹിന്ദുക്കള്‍ക്ക് ജോലി നിഷേധിക്കുകയും ഹിന്ദു തൊഴിലാളികളെ ഒറ്റപ്പെടുത്തുകയും ചെയ്തുകൊണ്ട് ഭീതി വിതച്ചുവെന്ന വാര്‍ത്തയിലെ യാഥാര്‍ത്ഥ്യം അറിയാനുള്ള യാത്രക്കിടയിലാണ് കുന്നത്ത് ആനന്ദനെ കണ്ടുമുട്ടിയത്. മലപ്പുറം ജില്ലയിലെ മുതുവല്ലൂരിനും കുഴിമണ്ണയ്ക്കുമിടയില് മൂശാരിക്കുന്നിലായിരുന്നു ആനന്ദന്റെ പലചരക്കുകട. വിദേശത്തുള്ള ഇദ്ദേഹത്തിന്റെ വല്യച്ചന്റെ മകന് ബാലകൃഷ്ണന്റെ കെട്ടിടത്തിന്റെ ഒരു മുറി വാടകക്കെടുത്താണ് പലചരക്കുകട നടത്തിയിരുന്നത്. കഴിഞ്ഞ മുപ്പത്തിമൂന്നു വര്‍ഷമായി പലചരക്കു വ്യാപാരിയാണിദ്ദേഹം. അഞ്ചര വര്‍ഷം മുമ്പാണ് ബാലകൃഷ്ണന്റെ കെട്ടിടത്തില് കട തുടങ്ങിയത്. കഴിഞ്ഞ ജനുവരി അഞ്ചിനാണ് ജാമിദ ടീച്ചറുടേയും എം.എന്.കാരശ്ശേരിയുടേയും പോസ്റ്റുകള് ഫോര്‍വേഡ് ചെയ്തുവെന്ന ആക്ഷേപമുയര്‍ന്നത്. ആരോ ടാഗ് ചെയ്ത് ആനന്ദനെ കെണിയില്‍പെടുത്തിയതായിരുന്നു. ഇതു സംബന്ധിച്ച് മൂന്ന് ഫോണ് കോളുകളാണ് കെട്ടിടം ഉടമസ്ഥനായ ബാലകൃഷ്ണന് വന്നത്. രണ്ടാമതു വന്ന കോളിലാണ് ആനന്ദനെ കെട്ടിടത്തില് നിന്നും ഒഴിപ്പിച്ചില്ലെങ്കില് കെട്ടിടം ബോംബുവെച്ചു തകര്‍ക്കുമെന്ന ഭീഷണിയുണ്ടായത്. മുസ്ലീം മതമൗലികവാദികള് കെട്ടിടം ബോംബുവെച്ച് തര്‍ക്കുമെന്നു വിശ്വസിച്ച ബാലകൃഷ്ണന് ആനന്ദനില് നിന്നും കട ഉടനടി ഒഴിപ്പിച്ചെടുക്കുകയായിരുന്നു. രണ്ടാമത്തെ മകളുടെ വിവാഹത്തിന്റെ പത്തു ദിവസം മുമ്പാണ് ആനന്ദന് ഇങ്ങനെയൊരു ദുരനുഭവമുണ്ടായത്. മകളുടെ വിവാഹത്തിനുള്ള പന്തല് ജോലി ഏറ്റെടുത്തത് മുതുവല്ലൂരിലെ പി.പി. സ്റ്റോര് ബഷീര് ആയിരുന്നു. പൗരത്വ ബില്ലിനെ അനുകൂലിച്ചവരെ മുഴുവന് ഒറ്റപ്പെടുത്താനുള്ള ഇസ്ലാമിക കൂട്ടായ്മയെടുത്ത തീരുമാനത്തിന്റെ അന്തഃസംഘര്‍ഷത്തിനിടയിലെ ഈ സംഭവവും ഊതിപ്പെരുപ്പിച്ചു. അലിഖിതമായ ഒറ്റപ്പെടുത്തലിന്റെ ആഹ്വാനം വന്നപ്പോള് പന്തല് പണിക്കാരന് വിവാഹത്തിന് പന്തലിട്ടു തരില്ലെന്ന് അറിയിച്ചു. തുടര്‍ന്ന് വിവാഹത്തിന്റെ പന്തല്‍പ്പണി വാക്കാലൂരിലുള്ള മറ്റൊരാളെ ഏല്‍പ്പിക്കുകയായിരുന്നു. ജനങ്ങളില് മതവൈരമുണ്ടാക്കി അസ്വസ്ഥതകള് സൃഷ്ടിക്കാനുള്ള ഗൂഢനീക്കത്തിന്റെ ഭാഗമാണ് ആനന്ദനെതിരെയുള്ള മുസ്ലീം മതമൗലികവാദികളുടെ നടപടി. ഫോണ്‍കോളിന്റെ ഉറവിടം കണ്ടെത്തി കുറ്റവാളികളെ അറസ്റ്റ് ചെയ്യുമെന്നാണ് പ്രതീക്ഷിക്കുന്നത്. സംഭവത്തില് പോലീസ് കേസെടുത്തിട്ടുണ്ട്.\nഇടിമുഴിക്കല് ചാലിപ്പറമ്പിലെ കുറ്റിയില് സ്മിജേഷിനും മുസ്ലീം മതമൗലികവാദികളുടെ ഭീഷണിയെത്തുടര്‍ന്ന് ജോലി നഷ്ടമായി. പൗരത്വ നിയമത്തെ അനുകൂലിച്ച് സംസാരിച്ചുവെന്ന കുറ്റമാണ് സ്മിജേഷിനു മേലുള്ളത്. ഇടിമുഴിക്കലെ ഒരു കേബിള് നെറ്റ് വര്‍ക്കിലെ തൊഴിലാളിയാണ് അവിവാഹിതനായ സ്മിജേഷ്. ജോലിയില് നിന്നും കിട്ടുന്ന വരുമാനമാണ് ഇദ്ദേഹത്തിന്റെ കുടുംബത്തിന്റെ ആശ്രയം. പൗരത്വ ബില്ലിനെ അനുകൂലിച്ച സ്മിജേഷിന് വിധിച്ച ശിക്ഷ തൊഴില് രഹിതനാക്കുക എന്നതായിരുന്നു.ഇയാളെ ഒഴിവാക്കിയില്ലെങ്കില് മുസ്ലീം വീടുകളില് നിന്നും കേബിളുകള് ഒഴിവാക്കുമെന്നായിരുന്നു ഭീഷണി. കേബിള് കമ്പനിയുടെ ഉടമസ്ഥന് മതമൗലികവാദികളുടെ മുന്നില് പിടിച്ചുനില്‍ക്കാനായില്ല. അയാള് സ്മിജേഷിനെ പിരിച്ചുവിട്ടു. തൊഴില് നഷ്ടപ്പെട്ട് മാനസിക സംഘര്‍ഷത്തില് ദിവസങ്ങളോളം സ്മിജേഷ് വീട്ടില് നിന്നും പുറത്തിറങ്ങിയില്ല. വീട്ടുകാരും വല്ലാത്ത മാനസിക സംഘര്‍ഷത്തിലായിരുന്നുവെന്ന് സ്മിജേഷ് പറഞ്ഞു. തൊഴില് രഹിതനാക്കാനുള്ള മുസ്ലീം മതമൗലികവാദികളുടെ തിട്ടൂരം നിലനില്‍ക്കുവോളം മലപ്പുറം ജില്ലയില് ജോലി കിട്ടില്ലെന്നു മനസ്സിലാക്കിയ സ്മിജേഷ് കോഴിക്കോട് പന്തീരാങ്കാവിലെ ഒരു കേബിള് നെറ്റ് വര്‍ക്ക് സ്ഥാപനത്തിലേക്ക് മാറിയിരിക്കുകയാണ്.\nതുറക്കല് കുട്ടന്‍കാവില് ശ്രീധരനും മുസ്ലീം മതമൗലികവാദികളുടെ തൊഴില് നിഷേധഭീഷണിയില് കഴിയുകയാണ്. പൗരത്വ ഭേദഗതി ബില്ലിനെ അനുകൂലിച്ചുവെന്ന കുറ്റം ആരോപിച്ചാണ് തൊഴില് നിഷേധമുള്ളത്. സെന്‍ട്രിങ്ങ് (വാര്‍പ്പു പണി) ജോലി ചെയ്ത് കുടുംബം പുലര്‍ത്തുന്ന ശ്രീധരനെ തൊഴില്‍നിഷേധ തീരുമാനം അറിയിച്ചത് അയല്‍വാസിയും എസ്.ഡി.പി.ഐ.ക്കാരനുമായ നാസറാണ്. കഴിഞ്ഞ ദിവസം ശ്രീധരന്റെ വീട്ടിലെത്തിയ നാസര് ജോലിയൊക്കെയുണ്ടോ എന്ന സ്‌നേഹാന്വേഷണം നടത്തി. ഉണ്ടെന്നു പറഞ്ഞപ്പോള് ഇനി നിനക്ക് ജോലിയുണ്ടാവില്ലെന്ന് മുന്നറിയിപ്പും നല്‍കി അയാള് തിരിച്ചു പോയി. ശ്രീധരന് മേലില് ജോലി കൊടുക്കരുതെന്ന തീരുമാനം നാട്ടില് പ്രചരിച്ചുകഴിഞ്ഞു. നേരത്തെ തുടങ്ങി വെച്ച ജോലികള് പൂര്‍ത്തിയാക്കാനുണ്ട്. അതു കഴിഞ്ഞാല് മലപ്പുറം ജില്ലയില് ജോലി ചെയ്തു ജീവിക്കാന് കഴിയുമോയെന്ന ഭീതിയുണ്ടെന്ന് ശ്രീധരന് തന്റെ അനുഭവം പങ്കുവെച്ചു കൊണ്ടു പറഞ്ഞു.\nകുറ്റിപ്പുറം പൈങ്കണ്ണൂരിലെ ഹരിജന് കോളനിയിലേക്ക് കുടിവെള്ളം മുടക്കിയെന്ന പരാതിയുടെ അടിസ്ഥാനവും പൗരത്വ ഭേദഗതി ബില്ലിനെ അനുകൂലിച്ചുവെന്ന കുറ്റം ചുമത്തിയായിരുന്നുവെന്ന് കോളനിനിവാസികള് പറഞ്ഞു. പൊതുവെ ശുദ്ധജല ക്ഷാമം അനുഭവപ്പെടുന്ന മേഖലയാണ് പൈങ്കണ്ണൂര്. ഇരുപത്താ റോളം വീടുകളാണ് ഇവിടെയുള്ളത്. എസ്.സി/എസ്.ടി.വിഭാഗക്കാരുടെ കോളനികളുടെ വികസനത്തിന് ബന്ധപ്പെട്ട വകുപ്പുകള് കോടികള് നീക്കിവെക്കുന്നുണ്ടെങ്കിലും പൈങ്കണ്ണൂര് കോളനിയില് ഒരു കിണര് പോലും നിര്‍മ്മിച്ചിട്ടില്ല. എഴുപതും എണ്‍പതും വയസ്സു പ്രായമുള്ള അമ്മമാര് ദീര്‍ഘദൂരം സഞ്ചരിച്ച് ഓരോ വീടുകളില് നിന്നും കുടത്തില് വെള്ളം ശേഖരിക്കാറാണു പതിവ്. കോളനിയോടു ചേര്‍ന്നു താമസിക്കുന്ന സൈനുദ്ദീന്റെ വീട്ടിലും കിണറില്ല. സൈനുദ്ദീന്റെ വീട്ടില് നിന്നും 450 മീറ്റര് അകലെയുള്ള ഒരു കിണറ്റില് നിന്നും മോട്ടോര് വച്ച് തന്റെ വീട്ടിലെ ടാങ്കിലേക്ക് വെള്ളം സംഭരിച്ചിരുന്നു. ശുദ്ധജലത്തിനു വേണ്ടിയുള്ള കോളനിക്കാരുടെ ബുദ്ധിമുട്ട് അറിയാവുന്ന സൈനുദ്ദീന് കോളനിയിലെ ഓരോ കുടുംബത്തിനും മൂന്നു കുടം വെള്ളം കൊടുക്കാന് തയ്യാറായി. അതനുസരിച്ച് സൈനുദ്ദീന് ജലം നല്‍കിക്കൊണ്ടിരിക്കെയാണ് ഇനി മുതല് ശുദ്ധജലം കൊടുക്കേണ്ടതില്ലെന്നു തീരുമാനിച്ചത്. കോളനിക്കാരുടെ മനസ്സിനെ മുറിവേല്‍പ്പിച്ച തീരുമാനത്തിനു പിന്നില് മതമൗലികവാദികളുടെ ശക്തമായ സമ്മര്‍ദ്ദമായിരുന്നു. വളാഞ്ചേരിയില് പൗരത്വ ബില്ലിന് അനുകൂലമായി നടത്തിയ പ്രകടനത്തില് കോളനിയിലെ ചില കുടുംബങ്ങള് പങ്കെടുത്തതാണ് കുടിവെള്ളം മുടക്കിയതെന്നാണ് കോളനിക്കാര് പറയുന്നത്. സൈനുദ്ദീന് ഇക്കാര്യം നിഷേധിക്കുന്നുണ്ടെങ്കിലും അതു തന്നെയാണ് കാരണമെന്ന് കോളനിയിലുള്ളവരും വ്യക്തമാക്കുന്നു. പൗരത്വ ബില്ലിനെ അനുകൂലിച്ച എസ്. ടി/എസ്.സി.വിഭാഗങ്ങള്‍ക്ക് കുടിവെള്ളം മുടക്കിയ വാര്‍ത്ത ദേശീയ തലത്തില് ശ്രദ്ധിക്കപ്പെട്ടു. ഇതിന്റെ പശ്ചാത്തലത്തില് കര്‍ണ്ണാടകയിലെ എം.പി.ശോഭ കരന്തല നടത്തിയ ട്വീറ്റ് മുതലെടുത്ത് കുറ്റിപ്പുറത്തുകാരനായ സുഭാഷ് ചന്ദ്രന് നല്‍കിയ പരാതിയെ തുടര്‍ന്ന് എം.പി.ക്കെതിരെ ജാമ്യമില്ലാക്കുറ്റം ചുമത്തി കുറ്റിപ്പുറം പോലീസ് കേസെടുത്തിരിക്കുകയാണ്. കുടിവെള്ളം മുടക്കിയതിനെതിരെ മലപ്പുറം ജില്ലാ പോലീസ് മേധാവിക്കു നല്‍കിയ പരാതിയില് മറ്റൊരു കേസും റജിസ്റ്റര് ചെയ്തിട്ടുണ്ട്. കോളനിക്കാര് എസ്.സി/എസ്.ടി.ദേശീയ കമ്മീഷനു നല്‍കിയ പരാതി പ്രകാരം കമ്മീഷന് വൈസ് ചെയര്‍മാന് ഡോ:എല്.മുരുകന് കോളനി സന്ദര്‍ശിച്ച് വിവരങ്ങള് ശേഖരിക്കുകയും ചെയ്തു. സേവാഭാരതിയുടെ നേതൃത്വത്തില് പൈങ്കണ്ണൂര് കോളനിയിലെ കുടുംബങ്ങള്‍ക്ക് ശുദ്ധജല വിതരണം തുടങ്ങിയിട്ടുണ്ട്. കുടിവെള്ളം മുടക്കിയതിനു പിന്നിലെ മതമൗലികവാദികളുടെ പങ്ക് അന്വേഷണത്തില് ഉള്‍പ്പെടുന്നു.\nകുടിവെള്ളം മുടക്കിയ സംഭവം വിവരിക്കുന്ന കോളനി നിവാസികള്\nപൈങ്കണ്ണൂര് എസ്.സി./എസ്.ടി.കോളനിയില് സേവാഭാരതി ശുദ്ധ ജലവിതരണം നടത്തുന്നു\nപൈങ്കണ്ണൂര് എസ്.സി./എസ്.ടി. കോളനിയില് ദേശീയ കമ്മീഷന് വൈസ് ചെയര്‍മാന്\nഡോ: എല്.മുരുകന് സന്ദര്‍ശിച്ചപ്പോള് .മലപ്പുറം ജില്ലാ പോലീസ് മേധാവി\nയു. അബ്ദുള് കരീം സമീപം\nപൗരത്വ ബില്ലിനെ അനുകൂലിച്ചതിന്റെ പേരില് രോഗിയായ ഒരു അമ്മയേയും മകനേയും വാടക വീട്ടില് നിന്നും പുറത്താക്കിയ മറ്റൊരു ക്രൂരതയും മലപ്പുറം ജില്ലയില് ഈ ദിവസങ്ങളില് അരങ്ങേറി. വളാഞ്ചേരി വൈക്കത്തൂരിലുള്ള മീമ്പാറയിലെ വാടക വീട്ടില് നിന്നും മഠത്തില് വളപ്പില് മുരളീധരനേയും അമ്മ കാര്‍ത്ത്യായനിയേയുമാണ് ഒരു കൂട്ടമാളുകള് പുറത്താക്കിയത്. പെയിന്റിങ്ങ് ജോലിക്കാരനായ മുരളീധരന് പൗരത്വ ബില്ലിനെ അനുകൂലിച്ചു എന്ന കുറ്റമാണ് ഈ രണ്ടംഗ കുടുംബത്തിന് മേല്‍ചാര്‍ത്തിയത്. കുറുപ്പുംപടിയിലെ ഓട്ടോ ഡ്രൈവര് പ്രദീപിനെ ഒറ്റപ്പെടുത്താനാണ് മറ്റൊരു ആഹ്വാനം. പ്രദീപിന്റെ ഓട്ടോറിക്ഷ ആരും ട്രിപ്പുവിളിക്കരുതെന്ന് വാട്‌സാപ്പ് ആഹ്വാനമാണ് പ്രചരിച്ചിരിക്കുന്നത്. വാട്‌സാപ്പ് ആഹ്വാനം ഇങ്ങനെ അവസാനിപ്പിക്കുന്നു – ‘ഇനി മുതല് ഓരോരുത്തരും അവനെ ട്രിപ്പ വിളിക്കുന്നത് എത്ര നിര്‍ബ്ബന്ധിത ഘട്ടമാണെങ്കിലും ഒഴിവാക്കണം. നമ്മുടെ പൈസ മേടിച്ചു നമ്മെ പുറത്താക്കാന് കൂട്ടുനില്‍ക്കുന്ന അവനോട് ആരും സഹകരിക്കരുത്.’ പ്രദീപ് ആര്.എസ്.എസ്. പ്രവര്‍ത്തകനായതുകൊണ്ടാണ് ഈ ബഹിഷ്‌ക്കരണമെന്ന് പോസ്റ്റിന്റെ തുടക്കത്തില് വ്യക്തമാക്കുന്നുണ്ട്.\nജില്ലയുടെ വിവിധ ഭാഗങ്ങളില് മേല് വിവരിച്ച പ്രകാരമുള്ള സംഭവങ്ങളുണ്ടായിട്ടുണ്ട്. കൂണ് കര്‍ഷകന്റെ കൂണ് ബഹിഷ്‌കരണം, പപ്പടം വില്‍ക്കുന്നവന്റെ പപ്പടം വാങ്ങരുതെന്നു വിലക്കിയത് എന്നിവയാണ് ഇത്തരത്തിലുള്ള രണ്ടു സംഭവങ്ങള്. പലരും കാര്യങ്ങള് വിശദീകരിക്കാനേ തയ്യാറാവുന്നില്ല എന്നതാണ് ശ്രദ്ധേയം. എല്ലാവരും ആരെയൊക്കയോ ഭയപ്പെടുന്നതു പോലെ. ഞങ്ങള്‍ക്ക് ഇവിടെ ജീവിക്കണ്ടേയെന്ന നിസ്സഹായാവസ്ഥ ധ്വനിപ്പിക്കുന്ന ചോദ്യമാണ് അവര് ഉന്നയിക്കുന്നത്. ഈ ചോദ്യത്തിനു തന്നെയാണ് ഉത്തരം തേടേണ്ടത്. നിഷ്പക്ഷനായ ഒരു പോലീസ് ഓഫീസറാണ് ജില്ലയുടെ പോലീസ് മേധാവി യു. അബ്ദുള് കരീം. അദ്ദേഹത്തെ വ്യക്തമായി നേരിട്ട് അറിയാവുന്ന ഒരാളാണ് ഈ ലേഖകന്. ഇത്തരം സംഭവങ്ങളെ അതീവ ഗൗരവമായിട്ടു തന്നെയാണ് അദ്ദേഹം കാണുന്നതെന്നാണ് മനസ്സിലാക്കുന്നത്. മലപ്പുറത്തിന്റെ വര്‍ഗ്ഗീയതയുടെ അടിവേരുകള് കണ്ടെത്തേണ്ട കാലം അതിക്രമിച്ചിരിക്കുന്നു. കമ്മ്യൂണിസ്റ്റ് – ജിഹാദി കൂട്ടുകെട്ടിന് ഇക്കാര്യത്തില് പൂര്‍ണ്ണ ഉത്തരവാദിത്വമുണ്ട്. മനുഷ്യനെ മതത്തിന്റെ പേരില് വിഭജിച്ച് അധികാരത്തിലെത്താനുള്ള ശ്രമങ്ങളാണ് ഹിന്ദു വിരുദ്ധ വികാരമുണ്ടാക്കാനുള്ള ശ്രമങ്ങള്‍ക്കു പിന്നിലെന്ന് ആഴത്തിലുള്ള പഠനങ്ങള് കൊണ്ടു വ്യക്തമാകും.\nമാപ്പിള ലഹളയുടെ നൂറാം വാര്‍ഷികത്തിന് കപട മതേതരവാദികളും മുസ്ലീം സംഘടനകളും ഒരുങ്ങുമ്പോഴാണ് ഇത്തരത്തിലുള്ള സംഭവങ്ങള് നടക്കുന്നത്. മുസ്ലീംങ്ങളില് തീവ്രചിന്താഗതിയുള്ളവരാണ് ജില്ലയെ അപകടത്തിലേക്ക് തള്ളിവിടുന്നത്. അടുത്തിടെ വൈറലായ ഒരു പോസ്റ്റുണ്ട്. പാവപ്പെട്ട ഒരു ഹിന്ദു സ്ത്രീ ജീവിക്കാന് മാര്‍ഗ്ഗമില്ലാതെ മുസ്ലീം പേരില് ഒരു മുസ്ലീമിന്റെ വീട്ടില് ജോലിക്ക് നിന്നു. സംശയം തോന്നിയ വീട്ടുടമസ്ഥന് മദ്ധ്യവയസ്‌കകയായ സ്ത്രീയെ ചോദ്യം ചെയ്യുന്നതാണ് വീഡിയോ. പിടിച്ചു നില്‍ക്കാനാവാതെ അവര് താനൊരു ഹിന്ദുവാണെന്ന് തുറന്നു സമ്മതിച്ചു. ഇതോടെ വീട്ടുടമസ്ഥന് ശകാരിച്ചുകൊണ്ട് പറയുന്നത് നിങ്ങളുണ്ടാക്കിയതല്ലേ ഇത്രയും ദിവസം വീട്ടുകാര് കഴിച്ചതെന്നാണ്. ഹിന്ദു ഉണ്ടാക്കിയ ഭക്ഷണം ഹറാമാണെന്നു വിശ്വസിക്കുന്നവനായിരുന്നു ആ വീട്ടുടമസ്ഥന്. യഥാര്‍ത്ഥത്തില് മതം നോക്കിയല്ല മലപ്പുറത്തെ ഹിന്ദുക്കളും മുസ്ലീംങ്ങളും അന്യോന്യം സഹകരിച്ചു ജീവിക്കുന്നത് പഴയ കാലത്തെ നടുക്കുന്ന സംഭവങ്ങള്. ഭൂതകാലത്തെ ദു:സ്വപ്‌നമായി കരുതിക്കൊണ്ടുള്ള ഹിന്ദുക്കളുടെ സമീപനം ഒരിക്കലും പ്രതികാര വാഞ്ഛ യോടെയായിരുന്നില്ല. എന്നാല് മാപ്പിള ലഹളക്കാലത്തെ ഖിലാഫത്തുകാരുടെ പിന്‍മുറക്കാര് അതേ മാനസികാവസ്ഥയില് ഇപ്പോഴുമുണ്ടെന്നു തെളിയിക്കുന്നതാണ്. മലപ്പുറത്ത് ഇപ്പോള് നടന്നുകൊണ്ടിരിക്കുന്ന സംഭവങ്ങള് കമ്മ്യൂണിസ്റ്റുകാരും മുസ്ലീം ലീഗിന്റെ ആലയില് കഴിയുന്ന കോണ്‍ഗ്രസ്സുകാരും അതിന് ചൂട്ടും പിടിച്ച് അവരോടൊപ്പവുമുണ്ട്. വാരിയന് കുന്നത്ത് കുഞ്ഞഹമ്മദ് ഹാജിയുടെ അനുസ്മരണവും കുഞ്ഞാലി മരക്കാരെയും ടിപ്പുവിനേയും സ്വാതന്ത്ര്യ സമര സേനാനികളാക്കാനുള്ള ഇടത് ബുദ്ധിജീവികളുടെ പദ്ധതികളും ഇത് ചൂണ്ടിക്കാണിക്കുന്നു.\nമുസ്ലീം ജനസാമാന്യത്തെ തെറ്റിദ്ധരിപ്പിച്ച് തുടക്കത്തില് സംഘ പരിവാറിനും തുടര്‍ന്ന് ഹിന്ദുക്കള്‍ക്ക് മൊത്തത്തിലും എതിരാക്കാനുള്ള ശ്രമം നടക്കുന്നതായി സംശയിക്കേണ്ടതുണ്ട്. അങ്ങനെ വരുമ്പോള് സ്വാഭാവികമായും മറുപക്ഷവും തിരിച്ചുചിന്തിക്കുമെന്ന് അവര് കരുതുന്നു. അങ്ങനെ സംഭവിച്ചാലുണ്ടാകാവുന്ന ദൂരവ്യാപകമായ വിപത്തുകളെക്കുറിച്ച് ഇവര് ചിന്തിക്കുന്നില്ല. ഓരോ സംഭവവും അരങ്ങേറുമ്പോള് മേലില് ഇത് ആവര്‍ത്തിക്കില്ലെന്നുപ്രതീക്ഷിക്കുമെങ്കിലും അവ തുടരുന്നതു കാണുമ്പോള് ജില്ലയിലെ ന്യൂനപക്ഷം ആശങ്കാകുലരാണ്. മലപ്പുറം ജില്ലയിലെ ഹിന്ദു ന്യൂനപക്ഷത്തിന്റെ ജീവനും സ്വത്തിനുമുള്ള സുരക്ഷയുടെ കാര്യത്തില് പ്രതീക്ഷയര്‍പ്പിക്കുന്നത് ഭരണകൂടത്തിലാണെന്ന വസ്തുത മനസ്സിലാക്കാന് സര്‍ക്കാര് ഇനിയും കാലതാമസം വരുത്തരുത്.\nTags: എസ്.ഡി.പി.ഐമുസ്ലീംജമാഅത്തെ ഇസ്ലാമിപോപ്പുലര്‍ഫ്രണ്ട്മലപ്പുറം\nഭാരത സമ്പദ്‌വ്യവസ്ഥയുടെ ഭാവി\nദില്ലി കലാപത്തിന് പിന്നില് ആരൊക്കെ?


ടോം ആന്‍റ് ജെറി സംവിധായകൻ യൂജീൻ മെറിൽ ഡീച്ച് അന്തരിച്ചു | Tom and Jerry director Gene Deitch passed away\nടോം ആന്‍റ് ജെറി സംവിധായകൻ യൂജീൻ മെറിൽ ഡീച്ച് അന്തരിച്ചു\nChicago, First Published Apr 20, 2020, 9:40 AM IST\nആനിമേഷൻ, ഇലസ്‌ട്രേഷൻ രംഗത്തെത്തിയ അദ്ദേഹം കുട്ടികളുടെ എക്കാലത്തെയും പ്രിയപ്പെട്ട അനിമേഷന് ചിത്രങ്ങളുടെ സംവിധായകനായി മാറി.\nപ്രാഗ്: ടോം ആൻഡ് ജെറി, പോപേയ് ആനിമേഷൻ ചിത്രങ്ങളുടെ സംവിധായകനും ഓസ്കർ ജേതാവുമായ യൂജീൻ മെറിൽ ഡീച്ച്(95) അന്തരിച്ചു. വ്യാഴാഴ്ച രാത്രിയോടെ പ്രാഗിലെ അപ്പാർട്ട്‌മെന്റിൽവെച്ചാണ് മരണമടഞ്ഞതെന്ന് കുടുംബാംഗങ്ങൾ സ്ഥിരീകരിച്ചു. വാർധക്യസഹജമായ അസുഖങ്ങളെ തുടർന്ന് മാസങ്ങളായി ചികിത്സയിലായിരുന്നു.\n1924-ൽ ഷിക്കാഗോയിലായിരുന്നു യൂജീൻ മെറില് ജനിച്ചത്. വ്യോമസേനയിൽ പൈലറ്റായി ജോലിചെയ്തതിന് ശേഷമാണ് യൂജീന് സിനിമാ രംഗത്തേക്കെത്തുന്നത്. ആനിമേഷൻ, ഇലസ്‌ട്രേഷൻ രംഗത്തെത്തിയ അദ്ദേഹം കുട്ടികളുടെ എക്കാലത്തെയും പ്രിയപ്പെട്ട അനിമേഷന് ചിത്രങ്ങളുടെ സംവിധായകനായി മാറി.\nടോം ആൻഡ് ജെറി ഫിലിം സീരീസിലെ 13 ചിത്രങ്ങളും പോപേയ് ദി സെയ്‌ലർ പരമ്പരയിലെ ഏതാനും ചിത്രങ്ങളും ജീൻ സംവിധാനം ചെയ്തിട്ടുണ്ട്. മൺറോ എന്ന അനിമേറ്റഡ് ഷോർട്ട് ഫിലിമിലൂടെയാണ് അദ്ദേഹത്തിന് ഓസ്കർ അവാർഡ് ലഭിച്ചത്.\nLast Updated Apr 20, 2020, 9:40 AM IST\nene Deitch Passes Awa\nടോം ആൻഡ് ജെറി സംവിധായകന്\nയൂജീൻ മെറിൽ അന്തരിച്ചു


E P JAYARAJAN – DN News\nHome/E P JAYARAJAN\ndesk one August 11, 2018\nരണ്ടാമൂഴത്തിലും രണ്ടാമനായി ഇ.പി ജയരാജന് മന്ത്രിസഭയിലേക്ക്. ബന്ധുനിയമന വിവാദത്തില് വിജിലന്‍സ് കുറ്റവിമുക്തനാക്കിയ ഇ.പി ജയരാജന് വ്യവസായം, കായികം, യുവജനക്ഷേമ വകുപ്പുകളുടെ ചുമതല നല്‍കും. മന്ത്രിസഭയുടെ ആദ്യ പുനഃസംഘടന…\nഎ കെ ബാലന് മുന്‍പിലേക്ക്. ജയരാജന് രണ്ടാംനിരയില്\nബന്ധുനിയമന വിവാദം ആയതിനെ തുടര്‍ന്ന് രാജിവെച്ച ഇ.പി. ജയരാജന് നിയമസഭയിലും സ്ഥാനചലനം. മുന്‍പ് ഒന്നാംനിരയില് ഉണ്ടായിരുന്ന ഇരിപ്പിടം രണ്ടാംനിരയിലേക്ക് മാറി. ജയരാജന് പിന്‍നിരയിലേക്ക് മാറിയതിനെ തുടര്‍ന്ന് മുന്‍പിലേക്ക്…


KERALAM | JANMABHUMI DAILY\nമാലേത്ത് ഗോപിനാഥപിള്ള അന്തരിച്ചു\nകോട്ടയം: ആദ്യ നിയമസഭയിലെ കോണ്‍ഗ്രസ് അംഗമായിരുന്ന മാലേത്ത് ഗോപിനാഥപിള്ള(84) അന്തരിച്ചു. വാര്‍ദ്ധക്യ സഹജമായ അസുഖത്തെ തുടര്‍ന്ന് ചികിത്സയിലായിരുന്നു. ഇന്ന് പുലര്‍ച്ചെ 3.30നാണ് മരിച്ചത്. ആര്. ശങ്കറിനെ മന്ത്രിസഭയില് പാര്‍ലമെന്ററി പാര്‍ട്ടി സെക്രട്ടറിയായിരുന്ന ഗോപിനാഥ പിള്ള 1957, 1960 എന്നീ വര്‍ഷങ്ങളില് ആറന്മുള മണ്ഡലത്തില് നിന്നാണ് മത്സരിച്ചത്.\nJun 20 2013 | | Read More »\nകോട്ടയം: മുഖ്യമന്ത്രി ഉമ്മന്‍ചാണ്ടിയോട് അടുപ്പമുള്ള കോണ്‍ഗ്രസ് നേതാക്കളുടെ കമ്പനിയ്ക്ക് നല്‍കിയത് കോടികള്. അമയന്നൂരില് പ്രവര്‍ത്തിക്കുന്ന കോട്ടയം ഇന്റഗ്രേറ്റഡ് പവ്വര്‍ലൂം കോ-ഓപ്പറേറ്റീവ് സൊസൈറ്റി ലിമിറ്റഡ് നമ്പര് എസ്. ഇന്ത്യ (കെ) 243 എന്ന സൊസൈറ്റി നടത്തുന്ന മലയാളം ടെക്സ്റ്റെയില് മില് എന്ന സ്ഥാപനത്തിനാണ് മുഖ്യമന്ത്രിയുടെ നിര്‍ദ്ദേശപ്രകാരം വഴിവിട്ട് കോടികള് നല്‍കിയത്. ഉമ്മന്‍ചാണ്ടിയുടെ നിയോജകമണ്ഡലത്തില്‍പ്പെട്ട അയര്‍ക്കുന്നം, കൂരോപ്പട, പള്ളിക്കത്തോട്, പുതുപ്പള്ളി എന്നീ പഞ്ചായത്തില്‍പ്പെട്ട ഏഴ് കോണ്‍ഗ്രസ് നേതാക്കള് ഡയറക്ടര് ബോര്‍ഡ് അംഗങ്ങളായാണ് സൊസൈറ്റി പ്രവര്‍ത്തിക്കുന്നത്. അംഗങ്ങളില്‍നിന്നും ഓഹരി പിരിച്ചു രൂപീകരിച്ച [...]\nകൊല്ലം: മുഖ്യമന്ത്രി ഉമ്മന്‍ചാണ്ടിയുടെ ഓഫീസിന് നേരിട്ടു ബന്ധമുണ്ടെന്ന് തെളിഞ്ഞ സോളാര് തട്ടിപ്പ് കേസ് ആസൂത്രിതമായി വഴിതിരിക്കുന്നു. അറസ്റ്റിലായിമൂന്നു ദിവസം കഴിഞ്ഞിട്ടും മുഖ്യപ്രതി ബിജു രാധാകൃഷ്ണനെ സോളാര്‍തട്ടിപ്പുമായി ബന്ധപ്പെട്ടു ചോദ്യം ചെയ്യാത്തത് ഇതിന്റെ സൂചനയായി കരുതപ്പെടുന്നു. ബിജുവിന്റെ ഭാര്യ രശ്മിയുടെ കൊലപാതകം, ഒരു ചെക്കുകേസ് എന്നിവയില്‍പ്പെടുത്തിയാണ് ക്രൈംബ്രാഞ്ച് ഇയാളെ അറസ്റ്റ് ചെയ്തിരിക്കുന്നത്. 2006 ല് നടന്ന രശ്മിയുടെ മരണം സംബന്ധിച്ച അന്വേഷണം പാതിവഴിയില് മുടങ്ങിയതിനെക്കുറിച്ചാണിപ്പോര് പറയുന്നത്. കേസില് ബിജുവിനെ അന്നത്തെ ആഭ്യന്തരമന്ത്രി കോടിയേരി ബാലകൃഷ്ണന്റെ ഇടപെടല് സഹായിച്ചോ എന്നതും [...]\nJun 19 2013 | | Read More »\nതൃശൂര് : കേരള സര്‍ക്കാര് സൗരോര്‍ജ്ജനയം പ്രഖ്യാപിക്കാനിരിക്കെ സൗരോര്‍ജ്ജ പദ്ധതിയുടെ പേരില് കോടിക്കണക്കിന് രൂപയുടെ അഴിമതിക്കാണ് സരിത നായരും ബിജുരാധാകൃഷ്ണനും ഉമ്മന്‍ചാണ്ടിയും കോണ്‍ഗ്രസ് നേതാക്കളും ചേര്‍ന്ന് ആസൂത്രണം ചെയ്തതെന്ന ബിജെപി സംസ്ഥാന പ്രസിഡണ്ട് വി.മുരളീധരന് ആരോപിച്ചു. സംസ്ഥാന വ്യാപകമായി സോളാര് അഴിമതിയില് മുഖ്യമന്ത്രിയുടെ രാജി ആവശ്യപ്പെട്ട് ബിജെപി നടത്തിയ താലൂക്ക് ഓഫീസ് മാര്‍ച്ച് തൃശൂരില് ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. യോഗത്തില് ജില്ലാപ്രസിഡണ്ട് എ.നാഗേഷ് അദ്ധ്യക്ഷത വഹിച്ചു. സുതാര്യതയുടെ കുത്തക അവകാശപ്പെടുന്ന ഉമ്മന്‍ചാണ്ടി കൊലക്കേസ് പ്രതിയും പിടികിട്ടാപ്പുള്ളിയുമായ [...]\nപത്തനംതിട്ട: എന്റെ മുറിക്ക് കതകിട്ടും തരണം…വീടിന്റെ പെയിന്‍ി‍ംഗ് ജോലി നമുക്ക് ഒന്നിച്ച് ചെയ്യണം.. ദിവസങ്ങള്‍ക്ക് മുന്‍പ്പുള്ള അശ്വിന്റെ വാക്കുകളായിരുന്നു. തീരാവേദനകളുള്ളില് ഒതുക്കി അശ്വിന്റെ പിതാവ് ഇടശ്ശേരി മല കോളനിയില് സന്തോഷ് പറഞ്ഞു തുടങ്ങി… വീട്ടുക്കാര്‍ക്കും നാട്ടുക്കാര്‍ക്കും പ്രയപ്പെട്ടവനായ അശ്വിന്റെ മരണം ഒരു കുടുംബത്തെ മാത്രമല്ലാ ഗ്രാമവാസികളെയും കണ്ണീര് കയങ്ങളിലേക്ക് ആഴ്ത്തിയിരിക്കുന്നു. എന്നും വൈകിട്ട് കൂട്ടുക്കാര്‍ക്കോപ്പം കളിക്കാന് പോകുന്ന അശ്വിന് പെങ്ങളുടെ മകള് ടൂഷന് പോയതിനാല് ഒറ്റക്കാണ് സൈക്കിളില്‍പോയത്. പതിവില്ലാതെയാണ് ആറന്മുള വിമാനത്താവള പദ്ധതി പ്രദേശ ഭാഗത്തേക്ക് എന്റെ [...]\nകൊച്ചി: സ്വകാര്യ ചാനലായ മാതൃഭൂമി ന്യൂസിന് ജസ്റ്റിസ് ബി.കമാല് പാഷ ഹൈക്കോടതിയിലെ ഔദ്യോഗിക ചേമ്പറില് ഇന്റര്‍വ്യൂ നല്‍കിയതിനെതിരെ പരാതി. ഇത്തരം നടപടി നിയമരംഗത്തു പ്രവര്‍ത്തിക്കുന്ന ജഡ്ജിമാര്, അഭിഭാഷകര് എന്നിവര്‍ക്ക് അപമാനം വരുത്തുന്നതാണെന്നു ചൂണ്ടിക്കാട്ടി ഹൈക്കോടതി അഭിഭാഷകന് അഡ്വ.ജോസഫ് റോയി ജോസ് ആണ് പരാതി കൊടുത്തത്. ഔദ്യോഗിക ചേമ്പറില് ഔദ്യോഗിക വസ്ത്രത്തിലാണ് ഇന്റര്‍വ്യൂ നല്‍കിയതെന്നും ഇത് എത്തിക്സിനു വിരുദ്ധമാണെന്നും ഇന്ത്യന് പ്രസിഡന്റ്, സുപ്രീം കോടതി ചീഫ് ജസ്റ്റിസ്, ഹൈക്കോടതി ചീഫ് ജസ്റ്റിസ്, ഹൈക്കോടതി രജിസ്ട്രാര്, ഗവര്‍ണ്ണര് എന്നിവര്‍ക്കു നല്‍കിയ [...]\nചേര്‍ത്തല: പ്ലസ് ടു വിദ്യാര്‍ഥിനിയുടെ കുടലില് ആറുവര്‍ഷം മുമ്പ് തറച്ച തയ്യല് സൂചി ശസ്ത്രക്രിയയിലൂടെ വിജയകരമായി പുറത്തെടുത്തു. കെവിഎം ആശുപത്രിയിലാണ് സിആര് സാങ്കേതികവിദ്യയിലൂടെ എക്സ്-റേ പരിശോധന നടത്തി ശസ്ത്രക്രിയയിലൂടെ സൂചി നീക്കം ചെയ്തത്. മാരാരിക്കുളം കാട്ടൂര് സ്വദേശിനിയായ വിദ്യാര്‍ഥിനി ആറുമാസം മുമ്പ് ബൈക്ക് അപകടത്തെ തുടര്‍ന്ന് ഇവിടെ ചികിത്സയ്ക്കെത്തിയപ്പോഴാണ് കുടലില് സൂചി കണ്ടെത്തിയത്. എല്ലിന്റെ പൊട്ടല് പരിശോധിക്കാനെടുത്ത എക്സ്-റേ പരിശോധനയിലാണ് സൂചി ദൃശ്യമായത്. ആറു വര്‍ഷം മുമ്പ് വസ്ത്രം തുന്നുന്നതിനിടെ സൂചിയില് നൂല് കോര്‍ക്കുവാന് വായില് കടിച്ചുപിടിച്ചപ്പോള് [...]\nകോഴിക്കോട്: പ്രളയതീരത്ത് നിന്ന് രക്ഷപ്പെട്ടത് ദൈവാനുഗ്രഹത്താല്. ബദരീനാഥ്-കേദാര്‍നാഥ് യാത്രകഴിഞ്ഞ് മടങ്ങിയെത്തിയ കോഴിക്കോട് നിന്നുള്ള തീര്‍ത്ഥാടകരുടേതാണ് ഈ വാക്കുകള്. ഉത്തരാഖണ്ഡിലെ രുദ്രപ്രയാഗിലെ പ്രളയവാര്‍ത്തകള് കോഴിക്കോട് എത്തിയ ഈ തീര്‍ത്ഥാടക സംഘത്തില്‍പെട്ടവരെ തളര്‍ത്തുന്നില്ല. കാരണം ദിവസങ്ങള്‍ക്ക് മുമ്പ് തങ്ങള്‍ക്കും സംഭവിച്ചുപോകാമായിരുന്ന ദുരന്തമായിരുന്നു അത്. ദൈവാനുഗ്രഹംകൊണ്ട് മാത്രമാണ് രക്ഷപ്പെട്ടതെന്ന് യാത്രസംഘത്തിലെ അംഗങ്ങളായ കക്കോടി സ്വദേശി ഒഴോത്ത് രവീന്ദ്രനും മണ്ടിലേടത്ത് രഘുവീറും ഭാര്യ രേഷ്മയും പറയുന്നു. തങ്ങള്‍ക്കു മുമ്പിലൂടെ കടന്നുവന്ന പാലം ഒഴുകിപ്പോകുന്നതും തലേദിവസം താമസിച്ച കെട്ടിടം പ്രളയത്തില് ഒലിച്ച് പോയതും കണ്ടത് [...]\nതിരുവനന്തപുരം: തിരുവനന്തപുരത്തും കോഴിക്കോട്ടും മോണോ റെയില് സ്ഥാപിക്കുന്നതിനായി കരാര് ഒപ്പിട്ടു. സര്‍ക്കാരും ഡി.എം.ആര്.സിയും തമ്മിലാണ് കരാര് ഒപ്പിട്ടത്. ഡി.എം.ആര്.സി മുഖ്യ ഉപദേഷ്ടാവ് ഇ.ശ്രീധരന്, മുഖ്യമന്ത്രി ഉമ്മന്‍ചാണ്ടി എന്നിവരുടെ സാന്നിധ്യത്തിലായിരുന്നു കരാര് ഒപ്പിട്ടത്. ജനറല് കണ്‍സള്‍ട്ടന്‍സി എന്ന നിലയിലാണ് ഡി.എം.ആര്.സി മോണോ റെയില് പദ്ധതിയില് സഹകരിക്കുന്നത്. പദ്ധതി സമയബന്ധിതമായി പൂര്‍ത്തിയാക്കുമെന്ന് മുഖ്യമന്ത്രി പറഞ്ഞു. മന്ത്രിമാരായ ആര്യാടന് മുഹമ്മദ്, വി.കെ ഇബ്രാഹിം കുഞ്ഞ്, കെ.എം മാണി, കേന്ദ്രമന്ത്രി ശശി തരൂര് എന്നിവരും പങ്കെടുത്തു.\nതിരുവനന്തപുരം: പ്രതിപക്ഷ നേതാവ് വി.എസ്. അച്യുതാനന്ദനെതിരേ അവകാശലംഘനത്തിനു നോട്ടീസ് നല്‍കി. കോണ്‍ഗ്രസിലെ കെ. ശിവദാസന് നായരാണു നോട്ടീസ് നല്‍കിയത്. സ്പീക്കര് ജി. കാര്‍ത്തികേയനെതിരേ വിഎസ് നടത്തിയ പരാമര്‍ശങ്ങള്‍ക്കെതിരേയാണ് നോട്ടീസ്. സ്പീക്കര് ഭരണകക്ഷിയുടെ താത്പര്യങ്ങള്‍ക്കു കൂട്ടു പിടിക്കുകയാണെന്നും നിയമസഭയ്ക്കുള്ളില് ഭരണകക്ഷിയുടെ കൊള്ളരുതായ്മയും അഴിമതിയും ചോദ്യം ചെയ്യാന് പ്രതിപക്ഷത്തെ അനുവദിക്കാതെ സ്പീക്കര് സര്‍ക്കാരിനു പിന്തുണ നല്‍കുകയാണെന്ന വിഎസിന്റെ പ്രസ്താവനയാണു വിവാദമായത്. തനിക്കെതിരായ ആരോപണങ്ങള് ദു:ഖകരമാണെന്ന് സ്പീക്കര് ജി.കാര്‍ത്തികേയന് നിയമസഭയില് പറഞ്ഞു. സ്പീക്കര് സ്ഥാനത്തിരിക്കുമ്പോള് താന് നിഷ്പക്ഷനായിരിക്കും. സ്പീക്കര് സ്ഥാനത്ത് വരുന്നതിന് [...]\nടെലികോം, വ്യോമയാന മേഖലയില് പൂര്‍ണ വിദേശ പങ്കാളിത്തത്തിന് ശുപാര്‍ശ\nഹെലികോപ്റ്റര് അഴിമതിയില് ആന്റണിയെ വിസ്തരിക്കണം


ഇ ശ്രീധരന് ഇത്രയും കാലം ഇല്ലാതിരുന്ന കിഫ്ബി വിരുദ്ധത ഇപ്പോൾ എങ്ങനെ ഉണ്ടായി: കിഫ്ബിയുടെ മറുപടി\nശനി, 20 ഫെബ്രുവരി 2021 (08:00 IST)\nസംസ്ഥാനത്തെ കടക്കെണിയിലാക്കുന്നത് കടമെടുപ്പാണ് കിഫ്ബിയിലൂടെ സംസ്ഥാന സർക്കാർ നടത്തുന്ന ഏറ്റവും വലിയ ദ്രോഹം എന്ന ഇ ശ്രീധരന്റെ വിമർശനത്തിൽ മറുപടിയുമായി കിഫ്ബി, ഫെയ്സ്ബുക്ക് പോസ്റ്റിലൂടെയാണ് കിഫ്ബി ഇ ശ്രീധരന് മറുപടിയുമായി എത്തിയിരിയ്ക്കുന്നത്. സംസ്ഥാനസർക്കാരുമായി ചേർന്ന് പല പദ്ധതികളിലും പ്രവർത്തിച്ചിട്ടുള്ള ഇ ശ്രീധരന് ഇത്രനാളും ഇല്ലാതിരുന്ന കിഫ്ബി വിരുദ്ധത ഇപ്പോൾ എങ്ങനെ ഉണ്ടായി എന്നതിലാണ് അത്ഭുതം എന്ന് കിഫ്ബി ഫെയ്സ്ബുക്കിൽ കുറിച്ചു\nഡിഎംആർസി മുൻ എംഡിയും കൊച്ചി മെട്രോയുടെ മുൻ പ്രിൻസിപ്പൽ അഡൈ്വസറും ആയ 'മെട്രോമാൻ' ശ്രീ ഇ.ശ്രീധരൻ ഒരു മാധ്യമത്തിന് നൽകിയ അഭിമുഖത്തിൽ കിഫ്ബിയെക്കുറിച്ച് ചില പരാമർശങ്ങൾ നടത്തിയതിന്റെ പശ്ചാത്തലത്തിലാണ് ഈ കുറിപ്പ്. കിഫ്ബി രൂപീകൃതമായത് ഇന്നോ ഇന്നലെയോ അല്ല. 1999 ൽ രൂപം കൊണ്ട കിഫ്ബിയെ അതിനുശേഷം വന്ന പല സർക്കാരുകളും ഉപയോഗപ്പെടുത്തിയിട്ടുണ്ട്. 2016 ലെ കിഫ്ബി ഭേദഗതി ആക്ട് നിയമസഭ ഐകകണ്‌ഠ്യേന പാസാക്കിയതിനു ശേഷം കിഫ്ബിയുടെ പ്രവർത്തനത്തിന്റെ വ്യാപ്തി വർധിച്ചുവെന്ന് മാത്രം. സംസ്ഥാനസർക്കാരുമായി ചേർന്ന പല പദ്ധതികളിലും പ്രവർത്തിച്ചിട്ടുള്ള ശ്രീ ഇ.ശ്രീധരന് ഇത്രനാളും ഇല്ലാതിരുന്ന കിഫ്ബി വിരുദ്ധത ഇപ്പോൾ എങ്ങനെ ഉണ്ടായി എന്നതിലാണ് അത്ഭുതം. അദ്ദേഹത്തിനെ പോലൊരാൾ കിഫ്ബിയെക്കുറിച്ച് വിരുദ്ധ അഭിപ്രായങ്ങൾ വളരെ രൂക്ഷമായ പദങ്ങളുപയോഗിച്ച് പറയുമ്പോൾ അതിനു മറുപടി പറഞ്ഞേതീരൂ.\nസംസ്ഥാനത്തെ കടക്കെണിയിലാക്കുന്ന തരത്തിലുള്ള കടമെടുക്കലാണ് കിഫ്ബി ചെയ്യുന്ന ഏറ്റവും വലിയ 'ദ്രോഹം ' എന്ന് ശ്രീ ഇ.ശ്രീധരൻ പറഞ്ഞുവയ്ക്കുന്നു. കൊങ്കൺ റെയിൽവേ, ഡെൽഹി മെട്രോ , കൊച്ചി മെട്രോ തുടങ്ങി അദ്ദേഹം നേതൃത്വം നൽകിയ പദ്ധതികളിലേതെങ്കിലും കടമെടുക്കാതെ പൂർത്തിയാക്കിയതാണോ എന്ന ചോദ്യം പ്രസക്തമാണ്. വൻതോതിലുള്ള നിക്ഷേപത്തിലൂടെ തന്നെയാണ് പൊതുജനാവശ്യത്തിനുള്ള അടിസ്ഥാനസൗകര്യങ്ങൾ കെട്ടിപ്പൊക്കുന്നത്. ദേശീയ പാതാ വികസനത്തിന്റെ കാര്യം നോക്കുകയാണെങ്കിൽ 2019 മാർച്ച് 31 വരെയുള്ള കണക്കനുസരിച്ച് ദേശീയ പാതാ അഥോറിറ്റി (എൻഎച്ച്എഐ)യുടെ വാർഷിക പ്രതിബദ്ധത(annual commitment) 69,484 കോടി രൂപയുടേതാണ്. എൻഎച്ച്എഐയ്ക്ക് കേന്ദ്രസർക്കാർ നൽകാനുള്ള തുക 41,289.58 കോടി രൂപയാണ്.\nശ്രീ ഇ.ശ്രീധരൻ നേതൃത്വം നൽകിയോ അല്ലെങ്കിൽ വിദഗ്‌ധോപദേശം നൽകിയോ പൂർത്തിയാക്കിയ പദ്ധതികളുടെ കാര്യവും ഇതിൽ നിന്ന് വിഭിന്നമല്ല. 2020 മാർച്ച് 31 വരെയുള്ള കണക്കനുസരി്ച്ച് കൊങ്കൺ റെയിൽവേ കോർപ്പറേഷന്റെ മൊത്തം സാമ്പത്തിക ബാധ്യത 3937.60 കോടി രൂപയുടേതാണ്. ആ സാമ്പത്തിക വർഷം 184.82 കോടി രൂപയുടെ നഷ്ടമാണ് കൊങ്കൺ റെയിൽവേ കോർപ്പറേഷന് വന്നത്. ഇനി ഡെൽഹി മെട്രോയുടെ കാര്യമെടുക്കാം. ഡിഎംആർസിയുടെ ആകെ സാമ്പത്തിക ബാധ്യത 45,892.78 കോടി രൂപയുടേതാണ്. 462.24 കോടി രൂപയുടെ നഷ്ടമാണ് ഡിഎംആർസിക്കുള്ളത്. ലക്‌നോ മെട്രോ റെയിൽ കോർപ്പറേഷന്റെ ആകെ ബാധ്യത 2019 മാർച്ച് വരെ 4908.17 കോടി രൂപയുടേതാണ്. നഷ്ടമാകട്ടെ 72.11 കോടിയും.\nഇനി കൊച്ചി മെട്രോയിലേക്ക് വരാം. ആകെ സാമ്പത്തിക ബാധ്യത 2020 മാർച്ച് വരെ 4158.80 കോടി രൂപ.നഷ്ടം 310.02 കോടി രൂപ. ഇതൊന്നും കണ്ടില്ലെന്ന് നടിച്ച് കിഫ്ബിയെ ഒറ്റതിരിഞ്ഞ് ആക്രമിക്കുന്ന ശ്രീ ഇ ശ്രീധരന്റെ നിലപാട് നിർഭാഗ്യകരമാണ്. കേന്ദ്രസർക്കാരും റിസർവ് ബാങ്കും നിശ്ചയിച്ചിട്ടുള്ള പരിധികൾ മറികടന്നുകൊണ്ടാണ് കിഫ്ബി കടം വാങ്ങിക്കൂട്ടുന്നതെന്നാണ് അദ്ദേഹത്തിന്റെ ആരോപണത്തിന്റെ മറ്റൊരു ഭാഗം. ഈ ചോദ്യങ്ങൾ മറ്റു പല കേന്ദ്രങ്ങളിൽ നിന്നും ഉണ്ടായപ്പോൾ വളരെ വിശദമായും കൃത്യമായും നൽകിയിട്ടുണ്ടെങ്കിലും ഇ ശ്രീധരനെ പോലെ ഒരു വ്യക്തിത്വം അതേ ചോദ്യങ്ങൾ ഏറ്റുപിടിക്കുമ്പോൾ വീണ്ടും മറുപടി പറയാൻ കിഫ്ബി ബാധ്യസ്ഥമാണ്.\nകിഫ്ബി ആക്ട് അനുസരിച്ച് കിഫ്ബിയുടെ ഉദ്ദേശ്യലക്ഷ്യമെന്തെന്നും എങ്ങനെയാണ് കിഫ്ബി പ്രവർത്തിക്കുന്നതെന്നും മനസിലാക്കാതെയുള്ള ആരോപണം മാത്രമാണിത്. ആന്യൂറ്റി അടിസ്ഥാനമാക്കിയാണ് കിഫ്ബിയുടെ സാമ്പത്തിക കൈകാര്യ മാതൃക. കണ്ട്രോൾഡ് ലിവറേഡ് മോഡൽ എന്നാണ് കിഫ്ബിയിൽ ഈ മാതൃക പരാമർശിക്കപ്പെടുന്നത്. ഈ മോഡൽ അനുസരിച്ച് അസെറ്റ് ലയബിരലിറ്റി മാനേജ്മെന്റ് സിസ്റ്റം വഴി കിഫ്ബിയുടെ കടമെടുപ്പ് നിയന്ത്രിക്കപ്പെട്ടിരിക്കുന്നു. ആന്യൂറ്റി അടിസ്ഥാനമാക്കി മാത്രമുള്ള കടമെടുപ്പാണ് അല്ലതെ അനിയന്ത്രിതമായ കടമെടുപ്പല്ല കിഫ്ബിയിൽ നടക്കുന്നതെന്ന് സാരം. കേന്ദ്രവും നിരവധി സംസ്ഥാനസർക്കാരുകളും ഇത്തരത്തിൽ ആന്യൂറ്റി അടിസ്ഥാനമാക്കി നൂറുകണക്കിന് അടിസ്ഥാന സൗകര്യവികസനപദ്ധതികൾ നടപ്പാക്കുന്നുണ്ട്.\nസാധാരണ ഉള്ള ആന്യൂറ്റി മോഡലിനേക്കാൾ സുദൃഢമാണ് കിഫ്ബിയിലെ ആന്യൂറ്റിമോഡൽ. കിഫ്ബി ഭേദഗതി നിയമം വഴി ആന്യൂറ്റിക്ക് അനുസൃതമായ ഫണ്ട് കിഫ്ബിക്ക് നൽകുമെന്ന് നിയമസാധുതയുള്ള വാഗ്ദാനമുണ്ട്.അതിന്റെ സമയം, തുകയുടെ വ്യാപ്തി,സ്രോതസ് എന്നിവ സംബന്ധിച്ചും 2016ലെ കിഫ്ബി ഭേദഗതി നിയമം വഴി വ്യക്തതയും ഉറപ്പും വരുത്തിയിട്ടുണ്ട്. കിഫ്ബിയുടെ കാര്യത്തിൽ അത് മോട്ടോർവാഹന നികുതിയും പെട്രോളിയം സെസുംആണ്. ഇനി ലാഭകരമല്ലാത്ത പദ്ധതികളിൽ മാത്രമാണ് കിഫ്ബി ഫണ്ട് വിനിയോഗിക്കുന്നത് എന്നതും തെറ്റായ വസ്തുതായാണ്. ട്രാൻസ്ഗ്രിഡ്,വ്യവസായ പാർക്കുകൾ തുടങ്ങിയ നിരവധി മേഖലകളിൽ കിഫ്ബി ഫണ്ട് നൽകുന്നത് കടമായാണ്. അതിൽ നിന്നുള്ള പലിശയും കിഫ്ബിയുടെ വരുമാനമാണ്.\nകേന്ദ്രസർക്കാരും റിസർവ് ബാങ്കും നിശ്ചയിച്ച പരിധികൾ മറികടന്ന കടമെടുപ്പാണ് കിഫ്ബി നടത്തുന്നതെന്ന് ശ്രീ ഇ ശ്രീധരനിൽ നിന്നും ഒരിക്കലും ഉണ്ടാകാൻ പാടില്ലാത്ത പരാമർശമായിരുന്നു. ഈ രാജ്യത്ത് ഈ മേഖലയിൽ നിലവിലുള്ള എല്ലാ മാനദണ്ഡങ്ങളും പാലിച്ചു തന്നെയാണ് കിഫ്ബി കടമെടുക്കുന്നത്. അത്തരത്തിലുള്ള പ്രവർത്തനത്തിന് സർക്കാർ നിയമസാധുത നൽകിയിരിക്കുന്ന സ്ഥാപനമാണ് കിഫ്ബി എന്നതെങ്കിലും ഇത്തരം ആരോപണം ഉയർത്തുന്നതിന് മുമ്പ് ശ്രീ ഇ ശ്രീധരൻ കണക്കിലെടുക്കേണ്ടതായിരുന്നു. ശ്രീ ഇ ശ്രീധരൻ ഉദ്ദേശിച്ച തരത്തിൽ കുറഞ്ഞ പലിശയുള്ള ഇത്തരം ലോണുകൾ സംസ്ഥാനസർക്കാരിന് മാത്രമേ ലഭ്യമാകുകയുള്ളു. അല്ലാതെ സർക്കാരിന് കീഴിലുള്ള കിഫ്ബിക്കോ അല്ലെങ്കിൽ സംസ്ഥാന സർക്കാരിന് കീഴിലുള്ള കെഎസ്ഐഡിസി പോലുള്ള പൊതുമേഖലാ സ്ഥാപനങ്ങൾക്കോ ഈ വായ്പകൾ ലഭ്യമാകില്ല.\nഅതുകൊണ്ടാണ് അടിസ്ഥാനസൗകര്യവികസനത്തിൽ പിന്നോക്കം പോയ ഒരു സംസ്ഥാനം എന്ന നിലയിൽ ഫണ്ട് ലഭിക്കാൻ സംസ്ഥാന സർക്കാരിനുള്ള തടസങ്ങൾ മുൻനിർത്തി അടിസ്ഥാനസൗകര്യ വികസന പദ്ധതികൾക്ക് അടിയന്തരമായി ഫണ്ട് കണ്ടെത്തുന്നതിനായി കിഫ്ബി പോലെ ഒരു സംവിധാനത്തിന് സർക്കാർ രൂപം കൊടുത്തത്. 7.5-8 % മാത്രം പലിശ വരുന്ന കടമെടുപ്പ് സംസ്ഥാനസർക്കാരുകൾക്ക് മാത്രം ലഭ്യമായ സ്റ്റാറ്റിയൂട്ടറി ലിക്യുഡിറ്റി റേഷ്യോ അടിസ്ഥാനപ്പെടുത്തിയുള്ള കടമെടുപ്പാണ്. അത് പൊതുമേഖലാ സ്ഥാപനങ്ങൾക്കോ കിഫ്ബി പോലെ ഉള്ള ബോഡികോർപ്പറേറ്റുകൾക്കോ അനുവദനീയമല്ല. ആന്യൂറ്റി മാതൃകയിലുള്ള ഫിനാൻസിങ്ങിന്റെ ഏറ്റവും വലിയ ഗൂണം വരും ഭാവിയിലെ പൗരൻമാർ അവർ അനുഭവിക്കുന്ന സൗകര്യങ്ങളുടെ പണം മാത്രമാണ് നികുതിയായി തിരിച്ചടയ്ക്കേണ്ടി വരിക എന്നതാണ്. വിദൂര ഭാവിയിൽ എന്നോ വരുന്ന വികസനത്തിന് വേണ്ടിയല്ല അവർ നികുതി നൽകുന്നതെന്ന് ചുരുക്കം.\nതന്നെയുമല്ല അടിസ്ഥാനസൗകര്യ മുതൽക്കൂട്ട്(Asset) ഏറെ നാൾ നിലനിൽക്കുന്നതാകയാൽ ദീർഘകാലാടിസ്ഥാനത്തിലുള്ള തിരിച്ചടവ് ആണ് ഹൃസ്വകാല വായ്പകളേക്കാൾ വിവേകപൂർണമായിട്ടുള്ളത്. മറ്റൊരു കാര്യം ഒരു പദ്ധതിയും തീരുമാനിക്കുകയോ വേണ്ടെന്നു വയ്ക്കുകയോ ചെയ്യുന്നത് കിഫ്ബിയല്ല. ഒരു പദ്ധതികളും കിഫ്ബിയുടേതുമല്ല. ബജറ്റിൽ പ്രഖ്യാപിക്കുന്നതാണ് ഒരുവിഭാഗം. മന്ത്രിസഭാ തീരുമാനത്തെ തുടർന്ന് വരുന്നതാണ് മറ്റൊരു വിഭാഗം പദ്ധതികൾ.അതായത് സർക്കാരിനു കീഴിലുള്ള ഭരണവകുപ്പുകളുടേതാണ് പദ്ധതികൾ. അല്ലാതെ സ്വയേച്ഛയാ കിഫ്ബിക്ക് പദ്ധതികൾ പ്രഖ്യാപിക്കാനോ വേണ്ടെന്നു വയ്ക്കാനോ കഴിയില്ല. ഇത്രയധികം പ്രവർത്തനപരിചയമുള്ള ശ്രീ ഇ ശ്രീധരനിൽ നിന്ന് ഇങ്ങനെയുള്ള പരാമർശങ്ങൾ സമൂഹത്തിൽ തെറ്റിദ്ധാരണ പരത്തും വിധം ഉണ്ടായത് നിർഭാഗ്യകരമായി എന്നുമാത്രം ആവർത്തിക്കട്ടെ.\nഇന്ധന വില വർധന 13 ആം ദിവസം; സംസ്ഥാനത്ത് പെട്രോൾ വില 93 രൂപയിലേയ്ക്ക്\nബിജെപിയെ അധികാരത്തിൽ എത്തിക്കുക ലക്ഷ്യം, മുഖ്യമന്ത്രിയാകാനും തയ്യാറെന്ന് ഇ ശ്രീധരൻ\n'ഡേ നൈറ്റ് ടെസ്റ്റ് ഇന്ത്യയ്ക്ക് ഒട്ടും എളുപ്പമായിരിയ്ക്കില്ല, ഇംഗ്ലണ്ട് ശക്തമായി തിരിച്ചുവരും'\nഒന്ന് ശ്രമിച്ചുനോക്കിയതാ, സ്റ്റീവ് സ്മിത്തിനെ 2.2 കോടിയ്ക്ക് ലഭിച്ചപ്പോൾ ശരിയ്കും ഞെട്ടി\nവാട്ട്സ് ആപ്പിനും ടെലഗ്രാമിനും ബദലായി കേന്ദ്ര സർക്കാരിന്റെ 'സന്ദേശ്'


ആരാധകരെ ആകര്‍ഷിച്ച് ഐ ലീഗ് :: Janmabhumi Daily\nWednesday 31 October 2018 3:20 am IST\nകൊച്ചി: ഐഎസ്എല്ലിന്റെ താരപ്പകിട്ടിലും പിന്നോട്ടുപോകാതെ ആരാധകരെ സ്‌റ്റേഡിയത്തിലേക്ക് കൂട്ടി ഐ ലീഗ് ഫുട്‌ബോളും. ആദ്യ റൗണ്ട് മത്സരം കഴിഞ്ഞപ്പോള് വിവിധ സ്‌റ്റേഡിയങ്ങളിലായി എത്തിയത് 86399 കാണികളാണ്.\nകഴിഞ്ഞ ദിവസം ഗോകുലം കേരള എഫ്‌സിയുടെ കോഴിക്കോട് നടന്ന മത്സരത്തിനാണ് ഏറ്റവും കൂടുതല് ആരാധകര് കളി കാണാന് സ്‌റ്റേഡിയത്തിലെത്തിയത്. മോഹന്‍ബഗാനെതിരെ നടന്ന ഈ മത്സരത്തില് 28437 പേരായിരുന്നു കളികാണാന് അന്ന് സ്‌റ്റേഡിയത്തിലെത്തിയത്. ആദ്യ റൗണ്ടിലെ റെക്കോഡ് കാണികളാണ് കോഴിക്കോട് സ്‌റ്റേഡിയത്തിലെത്തിയത്. ഇതിലും എത്രയോ ഇരട്ടി അധികമാണ് ടിവിയില് കൂടി കളികണ്ടവര്. കഴിഞ്ഞ വര്‍ഷം ചെന്നൈ സിറ്റി എഫ്.സിയും ഗോകുലവും ഏറ്റുമുട്ടിയപ്പോള് കോഴിക്കോട്ട് 25841 ആരാധകര് ഗ്യാലറിയിലെത്തിയിരുന്നു.\nഈ സീസണില് കാണികളുടെ എണ്ണത്തില് രണ്ടാം സ്ഥാനം നെറോക്ക എഫ്‌സി-ഈസ്റ്റ് ബംഗാള് മത്സരത്തിനായിരുന്നു. ഇംഫാലിലെ ഖുമാന് ലാംബക് മെയിന് സ്റ്റേഡിയത്തില് നടന്ന മത്സരം കാണാന് 26412 പേര് സ്‌റ്റേഡിയത്തിലെത്തി.\nഷില്ലോങ് ലെജോങ് എഫ്‌സി-ഐസ്വാള് എഫ്‌സി മത്സരം വീക്ഷിക്കാന് ഷില്ലോങ്ങിലെ ജവഹര്‍ലാല് നെഹ്‌റു സ്റ്റേഡിയത്തില് 14697 കാണികളെത്തി. ഏറ്റവും കുറവ് കാണികള് സ്‌റ്റേഡിയത്തിലെത്തിയത് ചെന്നൈയില് നടന്ന ചെന്നൈ സിറ്റി എഫ്‌സി-ഇന്ത്യന് ആരോസ് പോരാട്ടത്തിനാണ്. 8262 പേര്. മിനര്‍വ പഞ്ചാബ്-ചര്‍ച്ചില് ബ്രദേഴ്‌സ് മത്സരം വീക്ഷിക്കാന് പഞ്ചുകുലയിലെ താവു ദേവിലാല് സ്േറ്റഡിയത്തില് 8591 കാണികളുണ്ടായിരുന്നു.\nഐ ലീഗ്: ബഗാന് സമനില\nഐ ലീഗ്: ഡെംപോക്ക് സമനില\nഐ ലീഗ്: സാല്‍ഗോക്കറിന് സമനില\nഐ ലീഗ്: ജയത്തോടെ സാല്‍ഗോക്കര് മുന്നില്\nഐ ലീഗ്: ബഗാനും ബെംഗളൂരുവിനും വിജയം


താങ്കളുടെ ആഗ്രഹം ഒക്കെ കൊള്ളാം പക്ഷെ വീട്ടിൽ ഉള്ളവരോട് പറഞ്ഞു നോക്കുന്നതല്ലേ ഒരു ഇത് - OMF Media Live\nGossips താങ്കളുടെ ആഗ്രഹം ഒക്കെ കൊള്ളാം പക്ഷെ വീട്ടിൽ ഉള്ളവരോട് പറഞ്ഞു നോക്കുന്നതല്ലേ ഒരു ഇത്\nനവമാദ്ധ്യമങ്ങളിൽ പ്രത്യേകിച്ച് ഒരു ആമുഖം ആവശ്യമില്ലാത്ത വ്യക്തിയാണ് മിഥുൻ രമേശ്. മിഥുൻ രമേശിന്റെ ഭാര്യ ലക്ഷ്മി മേനോനും പ്രേക്ഷകർക്ക് പ്രീയപ്പെട്ടതാണ്. ബ്ലോഗറായി തിളങ്ങുന്ന താരത്തിനും സോഷ്യൽ മീഡിയയിൽ ആരാധകർ നിരവധിയാണ്.\nലോക് ഡൗൺ സമയത്ത് മുൻപ് ഭാര്യക്കും മകൾക്കുമൊപ്പമുളള ടിക്ക് ടോക്ക് വീഡിയോകളുമായും താരം എത്തിയിരുന്നു. ഇപ്പോൾ താരം ഇന്നത്തെ കാലത്തെ പെൺകുട്ടികൾ കേൾക്കാൻ ഇട വരുന്ന പേരുകൾ എന്ന രൂപത്തിൽ ഒരു ലൈവ് വീഡിയോ ഫേസ്ബുക്കിൽ അപ്‌ലോഡ് ചെയ്തിരുന്നു. അതിന് താഴെ വന്ന ഒരു കമന്റാണ് ഇപ്പോൾ വൈറലാവുന്നത്.\n‘ചേച്ചി നൂൽവസ്ത്രം ഇല്ലാതെ Live ൽ വരു… ഏത് നായിന്റെ മക്കൾക്കാണ് ചേച്ചിയെ തുണിയുടുപ്പിക്കേണ്ടത് എന്ന് നമുക്ക് നോക്കാം’ എന്നാണ് വീഡിയോകൾ താഴെ ഒരാൾ കമന്റ് ചെയ്തിരിക്കുന്നത് വളരെ മോശപ്പെട്ട ഭാഷയിൽ സംസാരിച്ച ഇയാളോട് വളരെ പെട്ടെന്ന് ചുട്ടമറുപടി താരം നൽകുകയും ചെയ്തു. ‘താങ്കളുടെ ആഗ്രഹം ഒക്കെ കൊള്ളാം പക്ഷെ വീട്ടിൽ ഉള്ളവരോട് പറഞ്ഞു നോക്കുന്നതല്ലേ ഒരു ഇത്’ എന്നാണ് ലക്ഷ്മി മറുപടി കൊടുത്തത്.\nPrevious articleസാരിയിൽ കിടിലൻ ലുക്കിൽ നവ്യ; ചിത്രങ്ങൾ ഏറ്റുടുത്തു ആരാധകർ.!\nNext articleറാഫിക്ക് കൂട്ടായി ഇനി മഹീനയും; വിവാഹനിശ്ചയ ചിത്രങ്ങൾ.!


ഇടുക്കിയിൽ വ്യാജ ഡിസ്റ്റലറി; 210 ലിറ്റർ സ്പിരിറ്റുമായി2പേർ അറസ്റ്റിൽ - CHANNEL TODAY\nവ്യാജ വിദേശ മദ്യ നിർമ്മാണം : ഇടുക്കി എഴുകും വയലില് വൻ സ്പിരിറ്റു വേട്ട. :അടിമാലി നാര്‍ക്കോട്ടിക് എന്‍ഫോഴ്‌സ്‌മെന്റ് ടീം രണ്ടു പേരെ അറസ്റ്റു ചെയ്തു\nഇടുക്കി എഴുകും വയലില് വൻ സ്പിരിറ്റു വേട്ട. 210 ലിറ്റർ സ്പിരിറ്റ് പിടികൂടി. വിദേശമദ്യം വ്യാജമായി നിര്‍മ്മിച്ച് വില്‍പ്പന നടത്തിവന്നിരുന്ന സംഘത്തിലെ രണ്ടുപേരെ അറസ്റ്റ് ചെയ്തു. എഴുകുംവയല് സ്വദേശികളായ കൊട്ടാരത്തിൽ സന്തോഷ്, കൊച്ചുമലയില് അനീഷ് എന്നിവരാണ് അറസ്റ്റിലായത്. എഴുകുംവയലില് സന്തോഷിൻറെ ഉടമസ്ഥതയിലുള്ള പ്രിയാസ് കോഫിബാറിൻറെ ഭാഗമായുള്ള ഒരു മുറിയിലും സമീപത്ത് അടച്ചിട്ടിരുന്ന കെട്ടിടത്തിലെ മുറിയിലുമാണ് സ്പിരിറ്റ് സൂക്ഷിച്ചിരുന്നത്.\nഒന്നര കന്നാസ് നേര്‍പ്പിച്ച സ്പിരിറ്റ്, ആറ് ചാക്ക് കാലിക്കുപ്പികള്, സ്പിരിറ്റില് കളർ ചേര്‍ക്കുന്നതിനുള്ള പൊടികൾ, കുപ്പികളുടെ ആറ് പാക്കറ്റ് അടപ്പ് തുടങ്ങിയവയും കസ്റ്റഡിയിലെടുത്തു. പല ബ്രാൻറുകളുടെ പേരുള്ള കുപ്പികളാണ് കണ്ടെടുത്തത്.\nസ്പിരിറ്റ് നേര്‍പ്പിച്ച് കളര് ചേര്‍ത്ത ശേഷം കുപ്പികളില് നിറച്ച് മൊത്തമായും ചില്ലറയായും ഇവര് വില്‍പ്പന നടത്തിവരികയായിരുന്നു. അടിമാലി നാര്‍ക്കോട്ടിക് എന്‍ഫോഴ്‌സ്‌മെന്റ് ടീമിന് ലഭിച്ച രഹസ്യ വിവരത്തിന്റെ അടിസ്ഥാനത്തില് നടന്ന റെയിഡിലാണ് സ്പിരിറ്റ് പിടികൂടിയത്\nTags: ARREST CHANNEL TODAY EZHUKUMVAYAL GENERAL NEWS IDUKKI SPIRIT\nPrevious അഞ്ചര വയസുകാരിയെ മർദിച്ച വീട്ടുജോലിക്കാരിക്കെതിരെ കേസ്\nNext വാഹനാപകടത്തില് ഗൃഹനാഥന് കോമയില്; പ്രതിയെ ഒരു വര്‍ഷത്തിനു ശേഷം അന്വേഷണത്തില് കണ്ടെത്തി


"മോദിയുടെ കീഴില് ഇന്ത്യയുടെ മാധ്യമസ്വാതന്ത്ര്യം ഇല്ലാതായിക്കഴിഞ്ഞു": ദി ന്യൂ യോര്‍ക്ക് ടൈംസ്\n"മോദിയുടെ കീഴില് ഇന്ത്യയുടെ മാധ്യമസ്വാതന്ത്ര്യം ഇല്ലാതായിക്കഴിഞ്ഞു": ദി ന്യൂ യോര്‍ക്ക് ടൈംസ്\n3 April 2020 4:57 AM GMT\nഇന്ത്യയില് മാധ്യമസ്വാതന്ത്ര്യത്തിന്റെ ചരമം പ്രഖ്യാപിക്കപ്പെട്ടുവെന്ന് ചൂണ്ടിക്കാട്ടി ദി ന്യൂ യോര്‍ക്ക് ടൈംസില് വന്ന ലേഖനത്തിന്റെ ചില ഭാഗങ്ങള് ഇവിടെ വായിക്കാം.\nമാര്‍ച്ച് ആറാംതിയ്യതിയായിരുന്നു അത്. മീഡിയ വണ് അവതാരകനായ വിനേഷ് കുഞ്ഞിരാമന് കൊറോണ വൈറസ് വ്യാപനത്തിന്റെ ഏറ്റവും പുതിയ അപ്ഡേറ്റുകള് വായിക്കാന് തയ്യാറെടുക്കുകയായിരുന്നു. ബ്രോഡ്കാസ്റ്റ് തുടങ്ങി കുറച്ച് മിനിറ്റുകള് കഴിഞ്ഞപ്പോള് മാനേജിങ് എഡിറ്റര് ധൃതിയില് കടന്നുവന്നു. 'എന്തോ പ്രശ്നമുണ്ട്,' അദ്ദേഹം പറഞ്ഞു.\nസ്റ്റേഷനില് നിന്നുള്ള അപ്‌ലിങ്ക് പെട്ടെന്ന് തടസ്സപ്പെട്ടു. വിനേഷിന്റെ മുഖം സ്ത്രീനില് മാഞ്ഞു. ഒരു നീലനിറം പ്രത്യക്ഷമായി. "സിഗ്നല് ലഭ്യമല്ല. ഈ അസൗകര്യത്തില് ഞങ്ങള് ഖേദിക്കുന്നു" എന്നൊരു സന്ദേശമാണ് കാണികള്‍ക്കു മുമ്പിലെത്തിയത്.\nഇതൊരു സാങ്കേതിക പ്രശ്നമായിരുന്നു. മീഡിയ വണ് സ്റ്റേഷനില് നിന്നുള്ള അപ്‌ലിങ്കിങ് ഇന്ത്യയുടെ വിവരവിനിമയ മന്ത്രാലയം ഛേദിച്ചതായിരുന്നു സംഭവം. 48 മണിക്കൂര് നേരത്തേക്ക് ചാനലിനെ ബ്ലോക്ക് ചെയ്യാമെന്ന് അവര് തീരുമാനിച്ചതായിരുന്നു. ഫെബ്രുവരി മാസത്തിലെ ഒരു വലിയ വാര്‍ത്ത കവര് ചെയ്തതായിരുന്നു പ്രശ്നത്തിനു പിന്നില്. ഡല്‌ഹിയില് മുസ്ലിങ്ങള്‍ക്കു നേരെ നടന്ന ഒരു ആക്രമണവും അതെത്തുടര്‍ന്നുണ്ടായ അസ്വസ്ഥതകളുമായിരുന്നു വാര്‍ത്തകള്‍ക്കാധാരമായ സംഭവം. ഈ വാര്‍ത്തകള് ഒരു തരത്തില് ഡല്‍ഹി പൊലീസിനും ആര്‍എസ്എസ്സിനുമെതിരെ വിമര്‍ശനങ്ങളുന്നയിക്കുന്നതായിരുന്നെന്ന് ചാനലിനെ ബ്ലോക്ക് ചെയ്തുള്ള ഉത്തരവ് പറഞ്ഞു.\nആര്‍എസ്എസ് ഒരു ഹിന്ദു ദേശീയവാദി പ്രസ്ഥാനമാണ്. പ്രധാനമന്ത്രി നരേന്ദ്രമോദിയുമായും ഭാരതീയ ജനതാ പാര്‍ട്ടിയുമായും അടുത്ത ബന്ധമുള്ള സംഘടനയാണിത്.\nകേന്ദ്ര സര്‍ക്കാര് ഇത്തരമൊരു തീരുമാനമെടുത്തത് ഞെട്ടലുണ്ടാര്രിയെന്ന് മീഡിയ വണ് എഡിറ്റര്‍മാരിലൊരാളായ ആര് സുഭാഷ് പറയുന്നു. മാധ്യമസ്വാതന്ത്ര്യത്തിനെതിരായ ഒരു ആക്രമണമായിരുന്നു അത്.\n1947ല് ബ്രിട്ടനില് നിന്ന് സ്വാതന്ത്ര്യം നേടിയതിനു ശേഷം ഇന്ത്യയുടെ ജനാധിപത്യവ്യവസ്ഥയെ സംരക്ഷിക്കുന്നതില് സ്വതന്ത്രമായ മാധ്യമരംഗം വഹിച്ച പങ്ക് നിര്‍ണായകമാണ്. പക്ഷെ, ഇപ്പോള് മാധ്യമപ്രവര്‍ത്തകര് എപ്പോഴും ആക്രമണം ഭയക്കുന്നു.\n2014ല് അദികാരത്തില് വന്നതുമുതല് മാധ്യമങ്ങളെ നിയന്ത്രണത്തിലാക്കാന് സര്‍ക്കാര് ശ്രമിച്ചു കൊണ്ടിരിക്കുന്നതായി അവര് ആരോപിക്കുന്നു. കഴിഞ്ഞ ദശകങ്ങളിലൊന്നും ഒരു പ്രധാനമന്ത്രിയും ചെയ്തിട്ടില്ലാത്ത വിധത്തില് മോദി മാധ്യമങ്ങളെ ചൊല്‍പ്പടിയിലാക്കാന് ശ്രമിക്കുന്നു. തന്നെ രാജ്യത്തിന്റെ നിസ്വാര്‍ത്ഥനായ രക്ഷകനായി ചിത്രീകരിക്കുന്ന മാധ്യമങ്ങളെ അദ്ദേഹം വളര്‍ത്തിയെടുത്തു.\nസര്‍ക്കാരിലെ ഉന്നത ഉദ്യോഗസ്ഥര് മാധ്യമസ്ഥാപനങ്ങളില് വലിയ സമ്മര്‍ദ്ദങ്ങള് ചെലുത്താന് തുടങ്ങി. എ‍ഡിറ്റര്‍മാര്‍ക്കെതിരെ കടുത്ത വിമര്‍ശനങ്ങളുന്നയിച്ചു. പരസ്യം ലഭിക്കുന്നതിന് തടസ്സങ്ങളുണ്ടാക്കി. നികുതിയുമായി ബന്ധപ്പെട്ട അന്വേഷണങ്ങള് സ്ഥാപനങ്ങള്‍ക്കെതിരെ പ്രഖ്യാപിച്ചു. ഇന്ത്യയെ അതിന്റെ സഹിഷ്മുതയും മതനിരപേക്ഷതയും ഉള്‍ക്കൊള്ളുന്ന രാഷ്ട്രീയ സംസ്കാരത്തില് നിന്നും ഹിന്ദുത്വ രാഷ്ട്രീയത്തിലേക്ക് പരിവര്‍ത്തിപ്പിക്കാന് അദ്ദേഹത്തിന്റെ പാര്‍ട്ടി നടത്തുന്ന ശ്രമങ്ങളെ വാര്‍ത്തയാക്കാതിരിക്കുക എന്നതായിരുന്നു മോദിയുടെ ആവശ്യം.\nന്യൂയോര്‍ക്ക് ടൈംസിലെ ലേഖനത്തിന്റെ പൂര്‍ണരൂപം ഇവിടെ വായിക്കാം.


കൊറോണക്കാലത്ത് വാടിയ പുഷ്പങ്ങള് ഓര്‍ഗാനിക് പേപ്പര് ആക്കി കര്‍ണ്ണാടക\n|23 April 2020 11:11 AM GMT\nലോക്ഡൗണില് പ്രതീക്ഷകള് വീണു കരിഞ്ഞതോടെ ലക്ഷക്കണക്കിനു രൂപയുടെ പൂച്ചെടികള് നിറഞ്ഞ തോട്ടങ്ങള് കാലികള്‍ക്കു മേയുന്നതിനായി തുറന്നിട്ട കര്‍ണ്ണാടകയിലെ കര്‍ഷകര് നേരിയ പ്രതീക്ഷയിലേക്ക് തിരികെ വരുന്നു. ഓര്‍ഗാനിക് പേപ്പര് നിര്‍മ്മാണത്തിന് ബെംഗളൂരുവില് പുഷ്പദലങ്ങള് വന് തോതില് ഉപയോഗപ്പെടുത്തിത്തുടങ്ങിയതിനെത്തുടര്‍ന്ന് തോട്ടങ്ങളില് നിന്ന് കാലികളെ പുറത്താക്കിത്തുടങ്ങി ഇവര്.\nകൊറോണാ വൈറസ് മൂലം ഈ സീസണില് ദക്ഷിണേന്ത്യന് സംസ്ഥാനങ്ങളില് പുഷ്പവ്യാപാരത്തിന് ഏകദേശം 100 കോടി രൂപയുടെ നഷ്ടമുണ്ടാകുമെന്നാണ് സൗത്ത് ഇന്ത്യ ഫ്‌ളോറി കള്‍ച്ചര് അസോസിയേഷന് കണക്കാക്കിയിട്ടുള്ളത്.കര്‍ണാടകത്തിലും തമിഴ്‌നാട്ടിലും കേരളത്തിലെ ചില പ്രദേശങ്ങളിലും പുഷ്പകൃഷി ചെയ്യുന്നവര് പൂക്കള് പാഴാകുന്നതിന്റെ ദുഃഖത്തിലാണ്.\nപൂക്കള് അവശ്യവസ്തുക്കളുടെ കീഴില് വരാത്തതിനാല് ലോക്ഡൗണില് കുരുങ്ങി. വിവാഹങ്ങളോ ആഘോഷങ്ങളോ ഇല്ലാതായതോടെ ഡിമാന്‍ഡും 'പൂജ്യം'. ഇതോടെയാണ് കര്‍ണാടകയിലെയും തമിഴ്‌നാട്ടിലെയും ഗ്രാമീണ മേഖലകളില് പൂച്ചെടികള് കന്നുകാലികള്‍ക്കു ഭക്ഷണമായത്. പൂക്കള് നേരത്തെ പറിച്ചെടുത്ത ലക്ഷക്കണക്കിന് രൂപയുടെ പൂക്കള് ഇതിനിടെ കരിഞ്ഞുപോയി. ഏപ്രില് മുതല് സെപ്റ്റംബര് വരെയുള്ള പുഷ്പവ്യാപാരത്തിന്റെ 'പീക്ക് ടൈം' ഇക്കുറി തികഞ്ഞ അനിശ്ചിതത്വത്തിലാണ്.തമിഴ്‌നാട്ടില് നിന്ന് ട്രിച്ചി എക്‌സപ്രസില് എറണാകുളം നോര്‍ത്തിലേക്ക് ദിവസവും ക്വിന്റല് കണക്കിനാണ് മുല്ല, ജമന്തി പൂക്കള് വന്നിരുന്നത്.\nപുഷ്പങ്ങളുപയോഗിച്ച ജൈവകടലാസ് നിര്‍മ്മിക്കുന്നതിനുള്ള ആശയം ആദ്യം മുന്നോട്ടുവച്ചത് ബംഗളൂരു ആസ്ഥാനമായുള്ള സീഡ് പേപ്പര് ഇന്ത്യയാണ്. പുഷ്പ വ്യവസായത്തെ സഹായിക്കുകയാണിതിന്റെ പ്രധാന ലക്ഷ്യമെന്ന് സീഡ് പേപ്പര് ഇന്ത്യ സ്ഥാപകന് റോഷന് റേ പറയുന്നു.\nകര്‍ണാടക സര്‍ക്കാരും ഇന്ത്യന് റെഡ്‌ക്രോസ് സൊസൈറ്റിയും ചേര്‍ന്ന് രൂപീകരിച്ച 'കൊറോണ വാറിയര്' എന്ന സന്നദ്ധ സംഘത്തിലെ അംഗമാണ് റോഷന്.\n'ഞങ്ങളുടെ ജോലിയുടെ ഭാഗമായി ഞാന് കുടിയേറ്റ തൊഴിലാളികളെയും ഭവനരഹിതരെയും കൃഷിക്കാരെയും കണ്ടുമുട്ടി. പുഷ്പ കര്‍ഷകര് അവരുടെ ദുരവസ്ഥ വിവരിച്ചു. പൂക്കടലാസ് വലിയ അളവില് നിര്‍മ്മിക്കാന് തോന്നിയത് അപ്പോഴാണ് '-റോഷന് പറഞ്ഞു. കഴിഞ്ഞ വര്‍ഷം യുഎസിലെ ഒരു ഉപഭോക്താവിനായി തങ്ങള് ചെയ്ത 'ഫ്‌ളവര് പെറ്റല് പേപ്പര്' സാങ്കേതികവിദ്യയെപ്പറ്റി ഓര്‍മ്മിച്ചത് അപ്പോഴാണ്. ഫ്‌ളോറി കള്‍ച്ചര് ഗവേഷകര് സാങ്കേതിക സഹായമേകി. ബോംസാന്ദ്രയിലെ ഫാക്ടറിയില് ലോക്ഡൗണിനു ശേഷം ഉല്‍പ്പാദനം വിപുലമാക്കാന് തീരുമാനമെടുത്തുകഴിഞ്ഞു.\nബെംഗളൂരുവിന്റെ പ്രാന്തപ്രദേശത്ത് 100 ഏക്കറോളം സ്ഥലമുള്ള ഒരു ഡസന് പുഷ്പ കര്‍ഷകര് തനിക്ക് അഞ്ച് ടണ് ജമന്തി, റോസ്, കാര്‍നേഷന് പുഷ്പങ്ങള് നല്ല വില നിരക്കില് വാഗ്ദാനം ചെയ്തിട്ടുണ്ട്. പേപ്പര് നിര്‍മ്മിക്കാന് ഉപയോഗിക്കുന്ന പഴയ തുണി പള്‍പ്പില് വിവിധതരം പുഷ്പ ദളങ്ങള് കലര്‍ത്തുന്ന പ്രക്രിയ ഏറ്റവും ഫലപ്രദമാക്കാന് ഇന്‍സ്റ്റിറ്റ്യൂട്ട് ഓഫ് ഹോര്‍ട്ടികള്‍ച്ചര് റിസര്‍ച്ചിലെ ഫ്‌ളോറി കള്‍ച്ചര് പ്രിന്‍സിപ്പല് സയന്റിസ്റ്റ് സി. അശ്വത്, ഫ്‌ളോറി കള്‍ച്ചര്, ഹോര്‍ട്ടികള്‍ച്ചര് ജോയിന്റ് ഡയറക്ടര് വിശ്വനാഥ് എന്നിവരുള്‍പ്പെടെയുള്ള വിദഗ്ധരാണ് മാര്‍ഗ്ഗനിര്‍ദ്ദേശം നല്‍കിയത്.\nപൊടി നീക്കം ചെയ്യുന്നതിനായി ലഘുവായി കഴുകുന്നതിനുമുമ്പ് ദളങ്ങള് നിറത്തിനും വലുപ്പത്തിനും അനുസരിച്ച് തരംതിരിക്കും. റീസൈക്കിള് ചെയ്ത തുണി പള്‍പ്പില് കലര്‍ത്തി അരച്ച ശേഷം പേപ്പര് ഷീറ്റുകള് ഉണ്ടാക്കുന്നു. ഇത് വ്യത്യസ്ത ആകൃതിയില് മുറിക്കുന്നതിന് മുമ്പ് ഒരാഴ്ചത്തേക്ക് വെയിലില് ഉണക്കും.ഫ്‌ളവര് പെറ്റല് നോട്ട് ബുക്കുകള്, ഡയറികള്, ബുക്ക് മാര്‍ക്കുകള്, ലെറ്റര് പാഡുകള്, കലണ്ടറുകള്, വിസിറ്റിംഗ് കാര്‍ഡുകള്, സുവനീറുകള്, മെമന്റോകള് എന്നിവയില് നിന്നുള്ള വരുമാനം കര്‍ഷകര്‍ക്ക് കൂടി വീതിക്കാനാണ് ഉദ്ദേശിക്കുന്നതെന്ന് റോഷന് പറയുന്നു.\nഅതേസമയം, കേരളത്തിലെ പുഷ്പ കര്‍ഷകരില് നല്ലൊരു പങ്കും കടക്കെണിയിലേക്കാണ് നീങ്ങിക്കൊണ്ടിരിക്കുന്നത്. കുമളിയില് ലക്ഷങ്ങളുടെ പൂക്കളാണ് വിറ്റഴിക്കാനാകാതെ നശിക്കുന്നത്.ഈസ്റ്ററിനു ശേഷം ആരംഭിക്കുന്ന കല്യാണ സീസണ് കണക്കുകൂട്ടി ചെടികളെല്ലാം വെട്ടിയൊരുക്കി വിളവെടുപ്പിന് സജ്ജമാക്കിയിരുന്നു.പക്ഷേ, നട്ടുപരിപാലിച്ച പൂക്കള് വെറുതെ പറിച്ചുകളയേണ്ട ഗതികേടിലാണ് കര്‍ഷകര്.7രൂപ നിരക്കിലാണ് കട്ടപ്പന, കുമളി എന്നിവിടങ്ങളിലായി ഒരു റോസ് വിറ്റഴിച്ചിരുന്നത്. ഇവ വെട്ടിമാറ്റിയില്ലെങ്കില് ചെടികള് നശിക്കും എന്നതിനാല് നശിപ്പിക്കേണ്ടിവരുന്നു. ഇപ്പോള് റോസാ പൂക്കള് വെട്ടിയെടുത്ത് കൃഷിയിടത്തില് വെറുതേ കൂട്ടിയിട്ടിരിക്കുകയാണ്. ലോക്ഡൗണ് നിയന്ത്രണങ്ങള്‍ക്ക് ഇളവ് വന്നാലും പൂക്കളുടെ വിപണി സജീവമാകാന് എത്രനാള് കാത്തിരിക്കണമെന്ന ആശങ്കയിലാണ് നൂറ് കണക്കിന് കര്‍ഷകര്.\nതൃശൂര് ജില്ലയിലെ മാടക്കത്തറ, പാണഞ്ചേരി, നടത്തറ, പുത്തൂര് പഞ്ചായത്തുകളിലും കോര്‍പറേഷന്റെ ഒല്ലൂക്കര മേഖലയിലും ധാരാളം നഴ്‌സറികളുണ്ട്. ഒട്ടേറെ വീട്ടുകാര് കുടില് വ്യവസായമായും നഴ്സറികള് നടത്തുന്നു. 250 അതിഥിത്തൊഴിലാളികളുള്‍പ്പെടെ ആയിരത്തോളം പേരാണ് ഈ മേഖലയില് ജോലിയെടുക്കുന്നത്. ഏപ്രില്, മേയ് മാസങ്ങളില് വന്‍തോതില് പൂ വില്‍പന നടക്കാറുള്ളതാണ്. മേരിഗോള്‍ഡ്, ഡയാന്തസ്, പിറ്റോണിയ, ഡാലിയ, റോസ് തുടങ്ങിയ പൂക്കളുടെ വിപണി ലോക്ഡൗണ് വന്നതോടെ ഇല്ലാതായി.\nനഴ്‌സറിയില് വിരിഞ്ഞു നില്‍ക്കുന്ന പൂക്കളെല്ലാം പിഴുതുകളയേണ്ട സ്ഥിതിയാണ്. മഴക്കാലം ആരംഭിക്കുന്നതിനു മുന്‍പു നടേണ്ട ഫലവൃക്ഷത്തൈകളുടെ വില്‍പനയും ഇല്ലാതായി. മണ്ണുത്തിയില് നിന്നു വന് തോതില് തൈകള് വാങ്ങി വില്‍ക്കുന്ന കേരളത്തിന്റെ വിവിധ ഭാഗങ്ങളിലുള്ള ഇടനിലക്കാര്, മറ്റു ജില്ലയിലെ വ്യാപാരികള്, സ്ഥിരമായി വൃക്ഷത്തൈകള് എത്തിച്ചു നല്‍കുന്ന വാഹനങ്ങളിലെ ജീവനക്കാര് തുടങ്ങിയ ഒട്ടേറെ പേര് ദുരിതക്കയത്തിലാണിപ്പോള്.\ncovid19 Lockdown organic paper witheres flowers


My son calls out 'Appa' when he sees me on screen: Nivin Pauly - Malayalam Filmibeat\nഎന്നെ സ്‌ക്രീനില് കാണൂമ്പോള് മകന് 'അപ്പാ' എന്ന് വിളിക്കും: നിവിന്\n| Published: Monday, July 20, 2015, 9:46 [IST]\nഒറ്റ സിനിമയിലും അഭിനയിക്കാതെ തന്നെ സ്റ്റാറാണ് ഇപ്പോള് ദാദയും. നിവിന് പോളിയ്‌ക്കൊപ്പം സെറ്റിലെത്തുന്ന ദാദ നായികമാര്‍ക്കൊപ്പവും സെറ്റിലെ മറ്റ് അംഗങ്ങള്‍ക്കൊപ്പവും പെട്ടന്ന് കൂട്ടാകും. സിനിമയുമായി ബന്ധപ്പെട്ട പ്രചാരണ പരിപാടികളിലും അത് കഴിഞ്ഞുള്ള വിജയാഘോഷങ്ങളിലും നിവിന്റെയും റിന്നയുടെയും മടിയില് ഇരിക്കുന്ന ഉണ്ടക്കണ്ണുകാരന് ദാദ സ്റ്റാറാണ്.\nഅച്ഛനെ സ്‌ക്രീനില് കണ്ടാല് എന്താണ് ദാദയുടെ പ്രതികരണം എന്ന് അടുത്തിടെ ഒരു അഭിമുഖത്തില് നിവിന് പോളിയോട് ചോദിക്കുകയുണ്ടായി. എന്റെ സിനിമകള് അവന് കാണാറുണ്ട്, ഞാന് സ്‌ക്രീനില് എത്തിയാല് 'അപ്പ അപ്പ' എന്ന് വിളിയ്ക്കും. അതില് കൂടുതലൊന്നും മനസ്സിലാക്കാനുള്ള പ്രായം അവനായിട്ടില്ല- നിവിന് പറഞ്ഞു. തുടര്‍ന്ന് വായിക്കൂ...\nഎന്നെ സ്‌ക്രീനില് കാണൂമ്പോള് മകന് 'അപ്പാ' എന്ന് വിളിക്കും\nഷൂട്ടിങ് സെറ്റുകളിലും മറ്റും നിവിനിനൊപ്പം എത്തുന്ന മകന് ദാദ ഇപ്പോള് തന്നെ ഒരു കൊച്ചു സ്റ്റാറായിക്കഴിഞ്ഞു.\nഷൂട്ട് കഴിഞ്ഞാല് ഉള്ള റിലാക്‌സേഷന് വേണ്ടി ഏതെങ്കിലും സ്ഥലത്തേക്ക് യാത്ര ചെയ്യുകയാണ് പൊതുവെ താരങ്ങള് ചെയ്യാറുള്ളത്. എന്നാല് നിവിന് നേരെ ദാദയുടെ അടുത്തേക്ക് പോകും. അവനടുത്തിരിക്കുമ്പോഴാണ് ഏറ്റവും റിലാക്‌സേഷന് എന്നാണ് നിവിന് പറഞ്ഞത്.\nഒരു ദിവസം അവധികിട്ടിയാല് ടിവി കാണുകയോ ഉറങ്ങുകയോ ചെയ്യാറാണ് എന്റെ പതിവ്. അതിനെക്കാളൊക്കെ ഏറെ മകനൊപ്പം കളിക്കുകയാണ് ചെയ്യാറ്. അവനും അപ്പോള് നല്ല മൂഡിലായിരിക്കുമത്രെ.\nഎന്റെ സിനിമകള് അവന് കാണാറുണ്ട്, ഞാന് സ്‌ക്രീനില് എത്തിയാല് അപ്പ അപ്പ എന്ന് വിളിയ്ക്കും. അതില് കൂടുതലൊന്നും മനസ്സിലാക്കാനുള്ള പ്രായം അവനായിട്ടില്ലെന്ന് നിവിന് പറയുന്നു\nഓം ശാന്തി ഓശാന എന്ന ചിത്രത്തിന്റെ വിജയാഘോഷത്തിനിടെ ജൂഡ് ആന്റണി ജോസഫിനൊപ്പം ജൂനിയര് നിവിന് പോളി\nറിന്നയും നിവിനും പ്രണയിച്ച് വിവാഹിതരായവരാണ്. ഫിസാറ്റില് എന്‍ജിനിയറിങിന് മൊട്ടിട്ട പ്രണയം. നിവിന് സിനിമയില് എത്തി കുറച്ചു കഴിയുമ്പോഴേക്കും വിവാഹവും കഴിഞ്ഞു.\nഎന്റെ ബെസ്റ്റ് ഫ്രണ്ട് റിന്നയാണെന്ന് അടുത്തിടെ ഒരു അഭിമുഖത്തില് നിവിന് പറഞ്ഞിരുന്നു. സിനിമാ മോഹം തലയ്ക്ക് പിടിച്ച് ഇന്‍ഫോസിസിലെ ജോലിയൊക്കെ രാജിവച്ച് വീട്ടിലിരിക്കുമ്പോള് റിന്ന തന്ന പിന്തുണയാണ് പിടിച്ചു നിര്‍ത്തിയതത്രെ\nRead more about: malayalam film actor nivin pauly മലയാളം സിനിമ നടന് നിവിന് പോളി മകന്\nMost celebs are known to be socialisers but Nivin Pauly is not one of them. The actor recently revealed in an interview that his idea of relaxation is to stay at home and indulge in playtime with his son, Daveed.\nStory first published: Monday, July 20, 2015, 9:46 [IST]


ജെനറ്റിക് കോഡ് അടിസ്ഥാനമാക്കിയുള്ള കൊറോണ വൈറസ് വാക്സിൻ ഹ്യൂമൻ ട്രയലിന് തുടക്കം : Deepika.com Nri News Europe\nThursday, June 25, 2020 11:08 AM IST\nലണ്ടൻ : ജെനറ്റിക് കോഡ് അടിസ്ഥാനമാക്കിയുള്ള കൊറോണ വൈറസ് വാക്സിന്‍റെ ഹ്യൂമൻ ട്രയലിന് ലണ്ടനിലെ ഇംപീരിയൽ കോളജിൽ ഇന്നലെ തുടക്കമിട്ടു. ഏകദേശം 300 പേർക്കാണ് അടുത്ത ഏതാനും ആഴ്ചകൾക്കുള്ളിൽ ഈ വാക്സിൻ നല്കുന്നത്. പ്രഫസർ റോബിൻ ഷാറ്റോക്കാണ് ഈ ട്രയലിനെ നയിക്കുന്നത്. ഇതിന്‍റെ ആനിമൽ ട്രയൽ നേരത്തെ വിജയകരമായി പൂർത്തിയായിരുന്നു. വാക്സിൻ കൊറോണ പ്രതിരോധശേഷി നേടിയെടുക്കാൻ സഹായിക്കുന്നതായി ഇതിൽ തെളിഞ്ഞിരുന്നു.\n120 ഓളം ട്രയലുകൾ ലോകത്തിൻ്റെ വിവിധ ഭാഗങ്ങളിലായി കൊറോണ വൈറസ് വാക്സിൻ വികസിപ്പിക്കുന്നതിനായി നടക്കുന്നുണ്ട്. ഓക്സ്ഫോർഡ് യൂണിവേഴ്സിറ്റിയിൽ നടക്കുന്ന യുകെയിലെ മറ്റൊരു ട്രയൽ വാക്സിനേഷന് ശേഷമുള്ള ഡാറ്റാ കളക്ഷൻ ആൻഡ് അനാലിസിസ് സ്റ്റേജിലാണ് ഇപ്പോൾ.\nഇംപീരിയൽ കോളജിലെ ട്രയലിൽ ആദ്യ വാക്സിനേഷൻ ഫൈനാൻസ് സെക്ഷനിൽ ജോലി ചെയ്യുന്ന കാത്തി, 39 ആണ് സ്വീകരിച്ചത്. ആദ്യഘട്ടത്തിനു ശേഷം 6000 പേർക്ക് വാക്സിൻ നല്കുന്ന രണ്ടാം ട്രയൽ ഒക്ടോബറിൽ നടക്കും. വിജയകരമെങ്കിൽ ഇംപീരിയൽ ട്രയൽ വാക്സിൻ വിതരണത്തിനായി 2021 ആദ്യത്തോടെ തയ്യാറാകും.\nമിക്കവാറും ട്രയലുകളിൽ ദുർബലമായതോ, ഘടനാ മാറ്റം വരുത്തിയതോ ആയ വൈറസിനെയാണ് ഉപയോഗിക്കുന്നത്. എന്നാൽ ഇംപീരിയൽ കോളജിൻ്റെ വാക്സിനിൽ വൈറസിൻ്റെ ജെനറ്റിക് കോഡിനെ അനുകരിക്കുന്ന സിന്തറ്റിക് സ്ട്രാൻഡുകളാണ് ഉപയോഗിക്കുന്നത്. ശരീരത്തിലെ മസിലുകളിലേയ്ക്ക് കുത്തിവച്ചു കഴിഞ്ഞാൽ ഇവ കൊറോണ വൈറസിൻ്റെ പുറം ഭാഗത്ത് കാണപ്പെടുന്ന രീതിയിലുള്ള സ്പൈക്ക് പ്രോട്ടീനുകൾ ഉൽപാദിപ്പിക്കും. ഇതു മൂലം ശരീരം വൈറസിനെ പ്രതിരോധിക്കാൻ ആൻറിബോഡികൾ തയ്യാറാക്കും.\nഇംപീരിയൽ കോളജ് ലണ്ടന്‍റെ വാക്സിനിൽ ചെറിയ തോതിലുള്ള ജനറ്റിക് കോഡ് ഉപയോഗിച്ചിരിക്കുന്നതിനാൽ ഒരു ലിറ്റർ സിന്തറ്റിക് മെറ്റീരിയലുപയോഗിച്ച് രണ്ടു മില്യൺ ഡോസ് വാക്സിൻ തയ്യാറാക്കാൻ കഴിയും. ഇതിൻ്റെ ട്രയലിലുള്ള വോളണ്ടിയർമാർക്ക് നാലാഴ്ച ഇടവേളയിൽ രണ്ടു ഡോസ് വാക്സിനാണ് നല്കുന്നത്.


കലോത്സവ കിരീടത്തില് വീണ്ടും മുത്തമിട്ട് പാലക്കാട് – Utharadesam\nരണ്ടാം സ്ഥാനം പങ്കിട്ട് കോഴിക്കോടും കണ്ണൂരും\nകാഞ്ഞങ്ങാട്: അറുപതാമത് സംസ്ഥാന സ്‌കൂള് കലോത്സവ കിരീടത്തില് മുത്തമിട്ട് പാലക്കാട്. 951 പോയിന്റോടെയാാണ് പാലക്കാടിന്റെ കിരീടനേട്ടം. അവസാന മണിക്കൂറുകളില് നടന്ന ആവേശകരമായ പോരാട്ടത്തിന് ഒടുവിലാണ് ഒന്നാം സ്ഥാനം പാലക്കാട് സ്വന്തമാക്കിയത്. കഴിഞ്ഞ വര്‍ഷവും പാലക്കാട് ആയിരുന്നു കലോത്സവ കിരീടം നേടിയത്. 949 പോയിന്‍റോടെ രണ്ടാം സ്ഥാനം കോഴിക്കോടും കണ്ണൂരും തമ്മില് പങ്കിട്ടു. 940 പോയിന്‍റുമായി തൃശ്ശൂര് മൂന്നാം സ്ഥാനത്തെത്തി.\nകോഴിക്കോട്, കണ്ണൂര് ജില്ലകളില് നിന്ന് രണ്ട് പോയിന്റിന്റെ മുന്‍തൂക്കത്തിലാണ് പാലക്കാട് കിരീടം നിലനിര്‍ത്തിയത്. സംസ്‌കൃതോത്സവത്തില് എറണാകുളവും തൃശ്ശൂരും ജേതാക്കളായി. അറബിക് കലോത്സവത്തില് നാല് ജില്ലകള് ഒന്നാം സ്ഥാനം പങ്കിട്ടു.\nപോയിന്‍റു നില ഇങ്ങനെ:\n1. പാലക്കാട്- 951\n2. കോഴിക്കോട്- 949\n3. കണ്ണൂര്- 949\n4. മലപ്പുറം- 909\n5. തൃശൂര്- 940\n6. എറണാകുളം- 904\n7. തിരുവനന്തപുരം- 898\n8. കോട്ടയം- 894\n9. കാസര്‍കോട്- 875\n10. വയനാട്- 874\n11. ആലപ്പുഴ- 868\n12. കൊല്ലം- 860\n13. പത്തനംതിട്ട- 773\n14. ഇടുക്കി- 722\nഅടുത്ത വര്‍ഷം സ്കൂള് കലോത്സവം കൊല്ലം ജില്ലയില് വച്ച് നടക്കും.\nപൊലീസുകാരിയായ ഭാര്യക്കെതിരെ വിവാഹമോചന ഹരജി നല്‍കിയ യുവാവിന് പൊലീസ് കസ്റ്റഡിയില് ക്രൂര മര്‍ദ്ദനം; കുടല് തകര്‍ന്ന യുവാവ് അത്യാസന്ന നിലയില്\nബസിറങ്ങി വീട്ടിലേക്ക് നടന്നു പോകുന്നതിനിടെ ജ്വല്ലറി ജീവനക്കാരന് ബൈക്കിടിച്ച് മരിച്ചു\nകാറിലെ മുന് സീറ്റില് ഇരുന്ന നിലയില് അസിസ്റ്റന്റ് ലേബര് ഓഫീസറുടെ മൃതദേഹം; പൊലീസ് അന്വേഷണം ഊര്‍ജിതമാക്കി\nകുടുംബപ്രശ്‌നം: പിണങ്ങിപ്പോയ ഭാര്യയെ വെട്ടിയ ശേഷം ഭര്‍ത്താവ് ആത്മഹത്യക്ക് ശ്രമിച്ചു


അജ്ഞാത ജീവി : പാവറട്ടിയില് പിടികൂടിയത് രോമം കൊഴിഞ്ഞുപോയ മരപ്പട്ടിയെ – Chavakkad Online\nഅജ്ഞാത ജീവിയെന്ന പേരില് പ്രചരിക്കുന്ന ശരീരത്തിലെ രോമം മുഴുവന് കൊഴിഞ്ഞുപോയ മരപ്പട്ടി\nBy smarakkar\t Last updated Jun 22, 2016\nചാവക്കാട് : പാവറട്ടിയില് പിടികൂടിയ അജ്ഞാത ജീവി മരപ്പട്ടി. അജ്ഞാത ജീവിയെന്ന പേരില് പ്രചരിക്കുന്നത് കെണിയില് കുടുങ്ങിയ രോമം കൊഴിഞ്ഞു പോയ മരപ്പട്ടിയുടെ ചിത്രം. വെങ്കിടങ്ങ് പഞ്ചായത്തിലെ മുനമ്പ് കോളനിയില് നിന്നാണ് ജീവിയെ പിടികൂടിയത്. കോടമുക്ക് സ്വദേശി വിശ്വംബരന്റെ വീട്ടില് നിന്ന് സ്ഥിരമായി വളര്‍ത്തുമൃഗങ്ങളെ പിടിച്ചുകൊണ്ടുപോകുന്ന ജീവിയെ പിടിക്കാന് ഒരുക്കിയ കെണിയിലാണ് പ്രത്യേക അസുഖം മൂലം രോമം കൊഴിഞ്ഞ മരപ്പെട്ടി കുടുങ്ങിയത്. ഇതിന്റെ ചിത്രം അജ്ഞാത ജീവിയെന്ന രീതിയില് സാമൂഹ്യ മാധ്യമങ്ങളില് വ്യാപകമായി പ്രചരിക്കുന്നുണ്ട്.\nമരപ്പട്ടികള്‍ക്ക് മൂക്കുമുതല് വാലിന്‍റെ അറ്റം വരെ ഏകദേശം ഒരു മീറ്റര് നീളമുണ്ടായിരിക്കും. വാലിനു ഏകദേശം 45 സെന്റീമീറ്ററും നീളമുണ്ടായിരിക്കും. വെളുത്ത ശരീരത്തിലൂടെ കറുത്തരോമങ്ങളാണുണ്ടാവുക. മരപ്പട്ടിയുടെ രോമം മുഴുവന് കൊഴിഞ്ഞു പോയാല് വെളുത്ത ശരീരം മാത്രമാണ് കാണുക. ഇതറിയാതെയാണ് മരപ്പട്ടിയെ ചിലര് അജ്ഞാത ജീവിയാക്കി പ്രചരിപ്പിച്ചത്.\nParadoxurus hermaphroditus എന്ന ശാസ്ത്രനാമാത്തില് അറിയപ്പെടുന്ന മരപ്പട്ടികളുടെ 16 ഉപജാതികളെ ഏഷ്യയിലെമ്പാടുമായി കണ്ടെത്തിയിട്ടുണ്ട്. രോമം കൊഴിഞ്ഞ മരപ്പട്ടികള് ഒരു വര്‍ഷത്തിനുള്ളില് പൂര്‍വ്വ സ്ഥിതിയിലാകാറുണ്ടെന്ന് മരപ്പട്ടിയെ വളര്‍ത്തിയിരുന്ന പത്രപ്രവര്‍ത്തകനായ തിരുവത്ര സ്വദേശി കെ വി സുബൈര് അഭിപ്രായപ്പെട്ടു.\nഉറവിട മാലിന്യ സംസ്‌കരണം : ഗുരുവായൂര് നഗരസഭ ഫ്ലാറ്റുകളില് മണ്‍പാത്ര കമ്പോസ്റ്റ് പദ്ധതി നടപ്പാക്കുന്നു


സോണിയാ ഗാന്ധിയെയും രാഹുലിനെയും സന്ദര്‍ശിച്ച് മമത ബാനര്‍ജി | Mamata Banerjee| Rahul| Sonia\nസോണിയാ ഗാന്ധിയെയും രാഹുലിനെയും സന്ദര്‍ശിച്ച് മമത ബാനര്‍ജി\nAug 1, 2018, 07:58 PM IST\nബി.ജെ.പിയുടെ പ്രസ്താവനകള്‍ക്ക് മറുപടി പറയാന് താന് അവരുടെ ജോലിക്കാരിയല്ലെന്ന് മാധ്യമങ്ങളുടെ ചോദ്യത്തോട് പ്രതികരിക്കവെ മമത പറഞ്ഞു.\nന്യൂഡല്‍ഹി: യു.പി.എ അധ്യക്ഷ സോണിയാഗാന്ധിയേയും കോണ്‍ഗ്രസ് അധ്യക്ഷന് രാഹുല്‍ഗാന്ധിയേയും ന്യൂഡല്‍ഹിയിലെ വസതിയില് സന്ദര്‍ശിച്ച് പശ്ചിമബംഗാള് മുഖ്യമന്ത്രി മമത ബാനര്‍ജി. ബി.ജെ.പിയുടെ പ്രസ്താവനകള്‍ക്ക് മറുപടി പറയാന് താന് അവരുടെ ജോലിക്കാരിയല്ലെന്ന് മാധ്യമങ്ങളുടെ ചോദ്യത്തോട് പ്രതികരിക്കവെ മമത പറഞ്ഞു.\n2019 ല് വീണ്ടും അധികാരത്തിലെത്താന് കഴിയില്ലെന്ന് ബി.ജെ.പിക്കറിയാം. അതുകൊണ്ടാണ് അവര് ഉത്തരവാദിത്വത്തോടെ സംസാരിക്കാന് തയ്യാറാകാത്തത്. അധിക്ഷേപത്തെ അത്തരത്തില്‍തന്നെ നേരിടുന്നത് തങ്ങളുടെ സംസ്‌കാരമല്ല. രാഷ്ട്രീയത്തിലാണ് തങ്ങള് വിശ്വസിക്കുന്നത്. പ്രതിപക്ഷത്തിന്റെ യോജിച്ച നേതൃത്വമാവും 2019 ലെ തിരഞ്ഞെടുപ്പിനെ നേരിടുക. ബി.ജെ.പിയെ അധികാരത്തില് നിന്ന് പുറത്താക്കുകയാണ് ആദ്യലക്ഷ്യം. അതിനുവേണ്ടി യോജിച്ച പോരാട്ടം നടത്തുമെന്നും മമത ബാനര്‍ജി പറഞ്ഞു.\nഓരോ സംസ്ഥാനത്തും അവിടുത്തെ ശക്തമായ പ്രതിപക്ഷ പാര്‍ട്ടി പോരാട്ടം നയിക്കുമെന്ന് മമത പറഞ്ഞു. പശ്ചിമബംഗാളില് തങ്ങള്‍ക്കാണ് ശക്തി. അവിടെ സ്വന്തം നിലയില് പോരാട്ടം നടത്താന് തങ്ങള്‍ക്ക് കഴിയുമെന്നും മമത പറഞ്ഞു. പ്രതിപക്ഷ ഐക്യത്തിനുവേണ്ടി ശ്രമിക്കുന്ന മമത ബാനര്‍ജി രണ്ട് ദിവസം ഡല്‍ഹിയില് തങ്ങിയാണ് വിവിധ നേതാക്കളുമായി ചര്‍ച്ചകള് നടത്തിയത്. കോണ്‍ഗ്രസ്, ടി.ഡി.പി, വൈ.എസ്.ആര് കോണ്‍ഗ്രസ്, ഡി.എം.കെ, ആര്.ജെ.ഡി, എസ്.പി, ജെ.ഡി(എസ്) എന്നീ പാര്‍ട്ടികളുടെ നേതാക്കളുമായി കൂടിക്കാഴ്ച നടത്തിയ മമത ജനുവരി 19 ന് കൊല്‍ക്കത്തയില് നടക്കുന്ന റാലിയില് പങ്കെടുക്കാന് നേതാക്കളെ ക്ഷണിക്കുകയും ചെയ്തിരുന്നു.\nമുതിര്‍ന്ന ബി.ജെ.പി നേതാവ് എല്.കെ അദ്വാനിയെയും അവര് സന്ദര്‍ശിച്ചിരുന്നു. എന്.ഡി.എ ഘടകകക്ഷിയായ ശിവസേനയുടെ നേതാവ് സഞ്ജയ് റാവത്തും മമതയെ കണ്ടിരുന്നു. ശിവസേന നേതാവ് ഉദ്ധത് താക്കറെയേയും കൊല്‍ക്കത്തയിലെ റാലിക്ക് മമത ക്ഷണിച്ചിട്ടുണ്ട്. ഏതെങ്കിലും സ്ഥാനത്തില് കണ്ണുവെക്കുന്നില്ലെന്നും എല്ലാ പ്രതിപക്ഷ പാര്‍ട്ടികളും ഒന്നിച്ച് പ്രവര്‍ത്തിക്കുന്നത് കാണാനാണ് ആഗ്രഹമെന്നും മമത ബാനര്‍ജി മാധ്യമങ്ങളോട് പറഞ്ഞു. പ്രതിപക്ഷ പാര്‍ട്ടികള് ഒരുമിച്ചിരുന്ന് തീരുമാനങ്ങള് എടുക്കുമെന്നും അവര് വ്യക്തമാക്കി.\nContent Highlights: Mamata Banerjee, Rahul, Sonia\nന്യൂഡല്‍ഹി: രാജ്യത്തിന്റെ സാമ്പത്തിക സ്ഥിതി വിശദീകരിച്ച് കേന്ദ്ര ധനമന്ത്രി നിര്‍മല ..


ഇൻഡിഗോയിലെ വെബ് ചെക്ക്-ഇൻ ഇനി മുതൽ സൗജന്യമല്ല\nവെബ് ചെക്ക്-ഇൻ സംവിധാനത്തിന് ഫീസ് ഏർപ്പെടുത്തി ഇൻഡിഗോ എയർലൈൻസ്. നവംബർ 14 മുതൽ ഇത് പ്രാബല്യത്തിലായി.\nവെബ് ചെക്ക്-ഇൻ നടത്താൻ ഏതെങ്കിലുമൊരു സീറ്റ് നമ്മൾ തെരഞ്ഞെടുക്കണം. എന്നാൽ എല്ലാ സീറ്റിനും പ്രത്യേകം നിരക്ക് ഏർപ്പെടുത്തിയിരിക്കുകയാണ് ഇൻഡിഗോ. ഇതോടെ പണമടക്കാതെ വെബ് ചെക്ക്-ഇൻ പൂർത്തിയാക്കാൻ സാധിക്കില്ലെന്ന അവസ്ഥയിലായി.\n200 മുതൽ 600 രൂപ വരെയാണ് സീറ്റുകളുട നിരക്ക്. വിൻഡോ സീറ്റ്, ഐൽ സീറ്റ്, ലെഗ് സ്‌പെയ്‌സ് എന്നിവയനുസരിച്ചാണ് നിരക്ക്. ഫ്‌ളൈറ്റിന്റെ ടേക്ക് ഓഫ് സമയത്തിന് 48 മണിക്കൂർ മുമ്പ് തന്നെ വെബ് ചെക്ക്-ഇൻ ആരംഭിക്കും. ഫ്‌ളൈറ്റ് ടേക്ക് ഓഫിന് രണ്ട് മണിക്കൂർ മുമ്പ് വരെ വെബ് ചെക്ക്-ഇൻ ചെയ്യാം.\nഎയർപോർട്ടുകളിലെ സെൽഫ് ചെക്ക്-ഇൻ കയോസ്‌ക്കുകളിൽ പോയി സൗജന്യമായി യാത്രക്കാർക്ക് ചെക്ക്-ഇൻ ചെയ്യാൻ സാധിക്കും. എന്നാൽ സെൽഫ് ചെക്ക്-ഇനിലെ നീണ്ട ക്യൂ ഒഴിവാക്കാനാണ് യാത്രക്കാർ വെബ് ചെക്ക്-ഇൻ സേവനത്തെ ആശ്രയിച്ചിരുന്നത്.\nRead more on: indigo | Indigo Flight\nദമാമില് നിന്ന് കോഴിക്കോട്ടേക്ക് ഇന്‍ഡിഗോ എയര് നേരിട്ട് സര്‍വീസ് ആരംഭിച്ചു\nഅസാധാരണ കുലുക്കം; ഇൻഡിഗോ വിമാനം അടിയന്തരമായി തിരിച്ചിറക്കി\n‘പൈലറ്റ് ക്ഷാമം’; മുപ്പതിലധികം വിമാനങ്ങള് റദ്ദാക്കി ഇന്‍ഡിഗോ എയര്‍ലൈന്‍സ്\nഇൻഡിഗോ വിമാനത്തിൽ പുക; യാത്രക്കാരെ എമർജെൻസി എക്‌സിറ്റ് വഴി പുറത്തെത്തിച്ചു\nഅബുദാബിയിലേക്കുള്ള ഇൻഡിഗോയുടെ പ്രതിദിന സർവീസ് ഇന്ന് മുതൽ\nയാത്രക്കാരുമായി പോയ ഇൻഡിഗോ എയർലൈൻസിന്റെ ബസിന് തീപിടിച്ചു


ഇന്റര്‍നാഷണല് ചാംപ്യന്‍സ് കപ്പ്: അത്‌ലറ്റികോയെ വീഴ്ത്തി... ഇഞ്ചുറിടൈമില് പിഎസ്ജിക്ക് ജയം - myKhel Malayalam\n» ഇന്റര്‍നാഷണല് ചാംപ്യന്‍സ് കപ്പ്: അത്‌ലറ്റികോയെ വീഴ്ത്തി... ഇഞ്ചുറിടൈമില് പിഎസ്ജിക്ക് ജയം\nഇന്റര്‍നാഷണല് ചാംപ്യന്‍സ് കപ്പ്: അത്‌ലറ്റികോയെ വീഴ്ത്തി... ഇഞ്ചുറിടൈമില് പിഎസ്ജിക്ക് ജയം\nUpdated: Tuesday, July 31, 2018, 13:56 [IST]\nകല്ലാന്‍ഗ് (സിംഗപ്പൂര്): ഇന്റര്‍നാഷണല് ചാംപ്യന്‍സ് കപ്പ് ഫുട്‌ബോള് ടൂര്‍ണമെന്റില് ഫ്രഞ്ച് ചാംപ്യന്‍മാരായ പാരിസ് സെന്റ് ജര്‍മെയ്‌ന് (പിഎസ്ജി) നാടകീയ ജയം. ആവേശകരമായ പോരാട്ടത്തില് സ്പാനിഷ് ഗ്ലാമര് ക്ലബ്ബായ അത്‌ലറ്റികോ മാഡ്രിഡിനെയാണ് പിഎസ്ജി പരാജയപ്പെടുത്തിയത്.\nഇഞ്ചുറിടൈമില് നേടിയ ഗോളില് പിഎസ്ജി 3-2ന് അത്‌ലറ്റികോയെ മറികടക്കുകയായിരുന്നു. കളിതീരാന് സെക്കന്‍ഡുകള് മാത്രം ബാക്കിനില്‍ക്കേ വിര്‍ജിലു പോസ്‌റ്റോലാച്ചിയാണ് തകര്‍പ്പന് ഗോളിലൂടെ പിഎസ്ജിക്ക് വിജയം സമ്മാനിച്ചത്. നേരത്തെ, ക്രിസ്റ്റഫര് എന്‍കുന്‍കു (32ാം മിനിറ്റ്), മൗസ്സ ഡിയാബി (71) എന്നിവരാണ് പിഎസ്ജിക്കു വേണ്ടി വലകുലുക്കിയത്.\nഅത്‌ലറ്റികോയ്ക്കു വേണ്ടി വിക്ടാര് മൊല്ലേജോ (75ാം മിനിറ്റ്) ലക്ഷ്യംകണ്ടപ്പോള് രണ്ടാം ഗോള് പിഎസ്ജി താരം ആന്റോയ്ന് ബെര്‍നേഡയുടെ വക (86ാം മിനിറ്റ്) സെല്‍ഫ് ഗോളായിരുന്നു. ആദ്യ രണ്ട് മല്‍സരങ്ങളില് തോറ്റ പിഎസ്ജിയുടെ ടൂര്‍ണമെന്റിലെ ആദ്യ വിജയം കൂടിയാണിത്.\nRead more about: football 2018 international champions cup atletico madrid football news ഫുട്‌ബോള് അത്‌ലറ്റികോ മാഡ്രിഡ്


Saturday 22nd September 2012 3:18pm\nമുംബൈ: ബോളിവുഡ് ഏറെ ആകാംക്ഷയോടെ കാത്തിരിക്കുന്ന ധൂം3ഐമാക്‌സ് തിയേറ്ററുകളില് പ്രദര്‍ശിപ്പിക്കും. ആദ്യമായാണ് ഒരു ബോളിവുഡ് ചിത്രം ഐമാക്‌സ് തിയേറ്ററില് പ്രദര്‍ശിപ്പിക്കുന്നത്.\nഹൈ-എന്റ് ഡിജിറ്റല് പ്രൊജക്ഷനും സൗണ്ട് സിസ്റ്റവുമാണ് ഐമാക്‌സ് തിയേറ്ററിന്റെ പ്രത്യേകത.\nധൂം സീരീസിലെ മൂന്നാം ഭാഗമായ ധൂം3യില് ആമിര് ഖാനാണ് വില്ലന് വേഷത്തില് എത്തുന്നത്. ലോകത്തെമ്പാടുമായി അടുത്ത വര്‍ഷം ആദ്യത്തോടെയാവും ചിത്രം റിലീസ് ചെയ്യുക. യാഷ് രാജ് ഫിലിംസിന്റെ ബാനറിലാണ് ചിത്രം നിര്‍മിക്കുന്നത്.\nവിജയ് കൃഷ്ണ ആചാര്യ സംവിധാനം ചെയ്യുന്ന ചിത്രത്തില് അഭിഷേക് ബച്ചനും ഉദയ് ചോപ്രയും തന്നെയാണ് പ്രധാന വേഷത്തില് എത്തുന്നത്. കത്രീന കൈഫാണ് ധൂം3യിലെ നായിക.


പ്രേമചന്ദ്രന്റെത് പോരാട്ട വിജയം ; മുഖ്യമന്ത്രിയുടെ പരിഹാസത്തിന് നല്‍കിയ മറുപടി !,n k prema chanran success in kollamkeralaonlinenews.com | Malayalam news, kerala news, onlinenews,\nFriday September 20th, 2019 - 3:36:pm\nപ്രേമചന്ദ്രന്റെത് പോരാട്ട വിജയം ; മുഖ്യമന്ത്രിയുടെ പരിഹാസത്തിന് നല്...\nപ്രേമചന്ദ്രന്റെത് പോരാട്ട വിജയം ; മുഖ്യമന്ത്രിയുടെ പരിഹാസത്തിന് നല്‍കിയ മറുപടി !\nPublished: Thursday 23 May 2019 03:03:01 PM\nകൊല്ലത്ത് അഭിമാന നേട്ടവുമായി എന് കെ പ്രേമചന്ദ്രന്. ഇടത് സ്ഥാനാര്‍ത്ഥി കെഎന് ബാലഗോപാലിന് ഒരിക്കല് പോലും ലീഡ് നേടാന് കൊല്ലത്ത് കഴിഞ്ഞില്ല. കഴിഞ്ഞ തെരഞ്ഞെടുപ്പില് നിന്ന് വ്യത്യസ്ഥമായി ഒരു ലക്ഷം കടന്ന് എന്‍കെ പ്രേമചന്ദ്രന്റെ ലീഡ് കുതിക്കുകയും ചെയ്തു.\nഎന്‍കെ പ്രേമചന്ദ്രനെ എതിരിടുക എന്ന അഭിമാന പ്രശ്‌നം ഏറ്റെടുത്ത മുഖ്യമന്ത്രി പിണറായി വിജയന് ഏറ്റവും അധികം പ്രചാരണ പൊതുയോഗങ്ങളില് പങ്കെടുത്തത് കൊല്ലത്തായിരുന്നു. സിപിഎമ്മിന്റെ സംഘടനാ സംവിധാനമാകെ കെഎന് ബാലഗോപാലിന് വേണ്ടി രംഗത്ത് ഇറങ്ങുകയും ചെയ്തു. എന്നാല് ഇതിനെ എല്ലാം മറികടന്നാണ് എന്‍കെ പ്രേമചന്ദ്രന്റെ മുന്നേറ്റം.\nകഴിഞ്ഞ തെരഞ്ഞെടുപ്പ് കാലത്ത് മുന്നണി വിട്ട ആര്‍എസ്പിക്കും എന്‍കെ പ്രേമചന്ദ്രനുമെതിരെ പിണറായി നടത്തിയ പരനാറി പ്രയോഗം വന് വിവാദമായിരുന്നു. ഈ തെരഞ്ഞെടുപ്പ് കാലത്ത് പ്രചാരണത്തിനിടെ പിണറായി അക്കാര്യം ആവര്‍ത്തിക്കുകയും ചെയ്തു. ഏതായാലും സഖ്യം വിട്ടപ്പോള് രൂക്ഷ ഭഷയില് ആണ് പ്രേമചന്ദ്രനെ ഇടതുപക്ഷം വിമര്‍ശിച്ചത്. പിന്നീട് തന്റെ വിജയങ്ങളിലൂടെയാണ് എന് കെ പ്രേമചന്ദ്രന് ഇതിന് മറുപടി നല്‍കിയത്.\nRead more topics: n k prema chanran, pinarayi, kollam\nn k prema chanran success in kollam\nകൊല്ലം അഞ്ചലില് ഭാര്യയെ വെട്ടിക്കൊലപ്പെടുത്തിയ ശേഷം ഭര്‍ത്താവ് ജീവനൊടുക്കി


idaneram: റവ. എന് സ്റ്റീഫന് (1905 - 1973): ദലിത് ക്രൈസ്തവരെ രാഷ്ട്രീയ വത്കരിച്ച നേതാവ് - ജോസഫ് ഇളമ്പല്\nറവ. എന് സ്റ്റീഫന് (1905 - 1973): ദലിത് ക്രൈസ്തവരെ രാഷ്ട്രീയ വത്കരിച്ച നേതാവ് - ജോസഫ് ഇളമ്പല്\nറവ. എന് സ്റ്റീഫന്\nഇന്ന് അനുഭവിച്ചുകൊണ്ടിരിക്കുന്ന പല അവകാശങ്ങളും പതിറ്റാണ്ടുകള് നീണ്ടു നിന്ന സമരത്തിന്റെ കഥ പറയും. ഭൂതകാല ചരിത്രത്തെ വിസ്മരിച്ചുകൊണ്ട് മുന്നോട്ടു പോകുന്ന സമൂഹത്തിന് തീര്‍ച്ചയായും തകര്‍ച്ചയെ നേരിടേണ്ടി വരും.'\nഅധഃസ്ഥിത ക്രിസ്ത്യാനികളുടെ അധീശ്വരന് റവ. എന്. സ്റ്റീഫന് അച്ഛന് ഇഹലോകവാസം വെടിഞ്ഞിട്ട് 18-09-2015 ല് നാലു പതിറ്റാണ്ടു കള് കഴിയുന്നു. കൊല്ലം- കൊട്ടാരക്കര- പൂത്തൂര് കീഴേകുടുംബത്തില് പൂത്തൂര് എല്.എം.എസ്. ചര്‍ച്ച് അംഗങ്ങളായിരുന്ന നോഹ-ബാനി ദമ്പതികളുടെ അഞ്ചു മക്കളില് മൂന്നാമനായി 1905 ഏപ്രില് മാസം 24 ന് സ്റ്റീഫന് ജനിച്ചു. ഒന്നും രണ്ടും ക്ലാസ്സുകള് മാത്രമുണ്ടായിരുന്ന പൂത്തൂര് എല്.എം.എസ്. സ്‌കൂളില് പ്രാഥമിക വിദ്യാഭ്യാസം ചെയ്തു. സവര്‍ണ്ണ മാനേജ്‌മെന്റുകള് അവര്‍ണ്ണര്‍ക്കു പ്രവേശനം നിഷേധിച്ചിരുന്നതിനാല് കൊട്ടാരക്കര ഗവണ്‍മെന്റ് സ്‌കൂളില് പോയി തേര്‍ഡ് ഫോറം വരെ പഠിച്ചു. കൊട്ടാരക്കര പൂത്തൂര് പൊതു നിരത്തില് കൂടി അവര്‍ണ്ണര്‍ക്കു സഞ്ചാരസ്വാതന്ത്ര്യം ഇല്ലാത്തതുകൊണ്ട് ദുര്‍ഘടമായ ഊടുവഴികളും വയലുകളും കാല്‍നടയായി ദിവസവും സ്റ്റീഫന് യാത്ര ചെയ്യേണ്ടി വന്നു. വിദ്യാഭ്യാസത്തില് അതി സമര്‍ത്ഥ നായിരുന്ന അച്ചനെ എല്.എം.എസ്. മിഷനറിമാര് സ്‌കോളര്‍ഷിപ്പ് നല്‍കിനാഗര്‍കോവിലിലെ സ്‌കോട്ട് ക്രിസ്ത്യന് ഹൈസ്‌കൂളിലേക്ക് പഠിക്കുന്നതിന് അയച്ചു. അവിടെ നിന്നും 1924 ല് ഇ.എസ്.എല്.സി. പരീക്ഷ ഫസ്റ്റ് ക്ലാസ്സില് വിജയിച്ചു. അതേ വര്‍ഷത്തില് തന്നെ സ്റ്റീഫനെ കൊല്ലം ക്രേവന് എല്.എം.എസ്. ഹൈസ്‌കൂളില് ഇംഗ്ലീഷ് വിഭാഗം അദ്ധ്യാപകനായി നിയമിച്ചു.\n1930-ല് സ്റ്റീഫന് വൈദിക പഠനത്തിന് വേണ്ടി കോട്ടയം സി.എം.എസ്. വൈദീക സെമിനാരിയില് ചേര്‍ന്നു. 1933-ല് എല്.ടി.എച്ച് ബിരുദം പ്രശസ്തമായ നിലയില് കരസ്ഥമാക്കി. 1933-ല് സഭാ പ്രവര്‍ത്തകനായി (പ്രൊബേഷണറായി) മാതൃസഭയായ പൂത്തൂര് എല്.എം.എസ്. ല് നിയമിക്കപ്പെട്ടു.\nഇളമ്പല് പ്രദേശത്തുളള തിമത്യോസ് ഉപദേശിയുടെ മകള് ശ്രീമതി ശലോമി ആയിരുന്നു അച്ചന്റെ സഹധര്‍മ്മിണി. ഇവര്‍ക്ക് ഏഴ് പെണ്‍മക്കളും, രണ്ട് ആണ്‍മക്കളും ഉണ്ട്. 1933-ല് എല്.എം.എസ്. മിഷനറിയായിരുന്ന ലെഗ്ഗിന്റെ വിശുദ്ധ കാര്‍മ്മികത്വത്തില് ബോധകാ ഭിഷേകം ചെയ്യപ്പെട്ട് എല്.എം.എസ്.ന്റെ അധഃസ്ഥിത വിഭാഗത്തിലെ ആദ്യത്തെ പുരോഹിതനായിത്തീര്‍ന്നു. 1942ല് രണ്ടാം ലോക മഹാ യുദ്ധത്തില് ഇന്ത്യന് സൈനികനായി സേവനം അനുഷ്ഠിച്ചു. അവിടെ വച്ച് അച്ഛന്റെ ഓഫീസിലെ ഒരു ഹിന്ദി പണ്ഡിതന്റെ സഹായത്തോടെ ഹിന്ദി ഭാഷ സ്വന്തമാക്കി. യുദ്ധം അവസാനിപ്പിച്ചപ്പോള് വീണ്ടും വൈദികനായി സേവനത്തില് പ്രവേശിച്ചു.\nരാജഭരണത്തിന്റെ ഉത്തരാര്‍ത്ഥത്തിലും ജനകീയ ഭരണത്തിന്റെ പൂര്‍വ്വാര്‍ത്ഥ ത്തിലും ആണ് അച്ചന് ജീവിച്ചിരു ന്നത്. വരേണ്യ വര്‍ഗ്ഗത്തിന്റെ അടിമച്ചങ്ങലയുടെ മാറാലകളാല് കെട്ടുപിണഞ്ഞ് പാര്‍ശ്വവല്‍ക്കരിക്കപ്പെട്ടവ രായിരുന്നു അന്നത്തെ അധഃസ്ഥിത ജനങ്ങള്. ധനം, ആത്മീയം, വിദ്യാഭ്യാസം എന്നിവയൊക്കെ സവര്‍ണ്ണ യാഥാസ്ഥിതിക ന്മാരുടെ മാത്രം കുത്തകയായിരുന്നു.\nബഹുഭാഷാ പണ്ഡിതന്, പ്രഗത്ഭനായ വൈദികന്, ഗായകന്, ഗാനര ചയിതാവ് (ദക്ഷിണ കേരള മഹായിടവകയുടെ ഗീതങ്ങളില് സൂചിപ്പി ക്കുന്ന എന്. എസ്.എന്നത് എന്. സ്റ്റീഫന് അച്ചന്റെ ചുരുക്കെഴുത്താണ്.), വിവര്‍ത്തകന്, ധീരനായ സംഘാടകന്,നിര്‍ഭയനായ സമരസേനാനി കര്‍മ്മയോഗിയു മായിരുന്ന അച്ചന്റെ നേതൃത്വം ഭിന്നിച്ച് പ്രവര്‍ത്തിച്ചി രുന്ന കേരളത്തിലെ പട്ടികജാതി ക്രിസ്ത്യാനികളെ സംഘടിപ്പിച്ച് പ്രതി കരണവും കര്‍മ്മശേഷിയുളള ഒരു ജനതയാക്കി തീര്‍ത്തു. തിരുവല്ല ബൈബിള് സ്‌കൂള് ട്യൂട്ടര് വര്‍ക്കല ക്രിസ്തുഗിരി ആശ്രമം, ബൈബിള് സ്‌കൂള് പ്രിന്‍സിപ്പാള്, ബിഷപ്പ് വില്യം തിരുമേനിയുടെ സെക്രട്ടറി, 1970 ല് രൂപീകരിച്ച വടക്കന് ഏരിയാ കോ-ഓര്‍ഡിനേഷന് കമ്മറ്റിയുടെ സ്ഥാപകന് എന്നീ നിലകളില് അച്ചന്റെ സേവനം സ്തുത്യര്‍ഹ മായിരുന്നു.\n1959-ല് ദക്ഷിണ കേരള മഹായിടവകയുടെ പ്രഥമ കൗണ് സില് നടക്കു മ്പോള് അച്ചന്റെ നേതൃത്വത്തില് പിന്നോക്ക കൗണ്‍സില് അംഗങ്ങള് ഒരു സ്വതന്ത്ര ഭരണ വ്യവസ്ഥിതിക്കും മഹായിടവക ഭരണഘടനയില് എല്ലാ രംഗങ്ങളിലും ജനസംഖ്യ ആനുപാതികമായി സംവരണം ഉറപ്പാക്കുന്ന തിനും വേണ്ടി കരിങ്കൊടി പ്രകടനവും രണ്ടാമത്തെ കൗണ്‍സിലില് നിന്നും വാക്കൗട്ടും നടത്തി ശക്തമായ പ്രതിഷേധം രേഖപ്പെടുത്തി. അതിന്റെ ഫലമായി പട്ടികജാതി ക്രിസ്ത്യാനികള് കൂട്ടമായി താമസിക്കുന്ന വടക്കന് മേഖലയിലെ സഭകളെ കൂട്ടിച്ചേര്‍ത്ത് 1961-ല് ലെഗ്ഗ് തിരുമേനി വടക്കന് ഏരിയ രൂപീകരിക്കുകയും സ്റ്റീഫന് അച്ചനെ അതിന്റെ സൂപ്രണ്ടിംഗ് മിനിസ്റ്ററായി നിയമിക്കുകയും ചെയ്തു. ഈ സമയം മൈനോറിറ്റി കമ്മ്യൂണിറ്റി അസോസിയേഷന് ഒരുപ്രത്യേക ഡിസ്ട്രിക്ടായി മാറുകയും തിരുവനന്തപുരം ഏരിയായോടു ബന്ധം സ്ഥാപിക്കുകയും ചെയ്തു. എം.സി.എ. ഇന്നത്തെപ്പോലെ സ്റ്റീഫന് അച്ചനോട് അന്ന് സഹകരിച്ചി രുന്നുവെങ്കില് അച്ചന്റെ സ്വപ്നമായിരുന്ന പശ്ചിമഘട്ട മഹായിടവക അന്നു സാക്ഷാത്കരിക്കപ്പെടുമായിരുന്നു.\nഅഖില തിരുവിതാംകൂര് പിന്നോക്ക സമുദായ ക്രിസ്ത്യന് യൂണിയന് പ്രസിഡന്റാ യിരുന്ന അച്ചന്റെ നേതൃത്വത്തില് പ്രധാനമന്ത്രി ജവഹര് ലാല് നെഹ്‌റുവിനെ ഡല്‍ഹിയില് ചെന്നു നേരില് കണ്ട് പട്ടികജാതി ക്രിസ്ത്യാനികളുടെ സംവരണംസംബന്ധിച്ച് ഒരു മെമ്മോറാണ്ഡം സമര്‍പ്പിച്ചു സംസാരിച്ചു. പാര്‍ലമെന്റിലേക്കും നിയമസഭയിലേക്കും സംവരണം എന്നത് ഒഴിച്ചുളള എല്ലാ അവകാശങ്ങള്‍ക്കും ദളിത് ക്രൈസ്തവര് അര്‍ഹരാണെന്നും എന്നാല് ഇത് അനുവദിച്ചു കൊടു ക്കേണ്ടതിന് സംസ്ഥാന ഗവണ്‍മെന്റിനെ സമീപിക്കണമെന്നായിരുന്നു നെഹ്‌റുവിന്റെ രേഖാമൂലമുണ്ടായ മറുപടി.\n1956-ല് ജാതി സംഘടനകള് പിരിച്ച് വിട്ട് ബി.സി.സി.എഫ്. ല് ലയിച്ച് ഒരൊറ്റ സംഘടനയായി തീര്‍ന്നു. ഏകീകൃത ബി.സി.എഫിന്റെ പ്രസി ഡന്റായി ക്രാന്ത ദര്‍ശിയായിരുന്ന ബഹുമാനപ്പെട്ട എന്. സ്റ്റീഫനച്ചനേയും ജനറല് സെക്രട്ടറിയായി കര്‍മ്മ ധീരനായിരുന്ന ശ്രീ. വി.ഡി. ജോണിനേയും തിരഞ്ഞെടുത്തു.\n855-ലെ അടിമത്വ നിരോധന ത്തിനുശേഷം മതേതര രാഷ്ട്രമായ ഭാരത ത്തില് കേന്ദ്ര സംസ്ഥാന സര്‍ക്കാരുകള് മതവിവേചനം അവസാനി പ്പിക്കുന്നതിനും പട്ടികജാതി ക്രിസ്ത്യാനികളെ പട്ടികജാതി ലിസ്റ്റില് ഉള്‍പ്പെടു ത്തുന്നതിനും പ്രമേയങ്ങള്‍ക്കും നിവേദനങ്ങള്‍ക്കും പകരം പ്രക്ഷോ ഭണ സമരങ്ങള്‍ക്ക് ഇവര് ജനങ്ങളോട് ആഹ്വാനം ചെയ്തു. 1957 മുതല് ബി.സി.സി.എഫ് സെക്രട്ടറിയേറ്റ് പടിക്കല് സമരം തുടങ്ങി. മുഖ്യമന്ത്രിയേയും, മന്ത്രിമാരേയും എം.എല്.എ. മാരേയും പിക്കറ്റ് ചെയ്ത് അറസ്റ്റ് വരിച്ച് കാരാഗ്രഹ ത്തില് അടയ്ക്കുന്നത് ഒരു നിത്യ സംഭവം ആയിത്തീര്‍ന്നു. പുരുഷ ന്മാരും, സ്ത്രീകളും വിദ്യാര്‍ത്ഥികളും സമരത്തിന് ഐക്യദാര്‍ഢ്യം പ്രഖ്യാപിച്ചുകൊണ്ട് പ്രകടനങ്ങളും സമര ങ്ങളും നടത്തി. സത്യാഗ്രഹവും, പിക്കറ്റിംഗും പ്രകടനങ്ങളും കേരള ത്തിന്റെ എല്ലാഭാഗത്തേക്കും കാട്ടുതീ പോലെ നിരന്തരം വ്യാപിച്ചു കൊണ്ടേയിരുന്നു. ദീര്‍ഘകാലത്തെ ബി.സി.സി.എഫിന്റെ ധീരോദാത്തവും വിരോചിതവുമായ സമരത്തിന്റെ ഫലമായി അനേകം ആനുകൂല്യങ്ങള് നേടിയെടുത്തു. 1950 മുതല് കേന്ദ്രസംസ്ഥാന സര്‍ക്കാ രുകള് നിയോഗിച്ച സംവരണ കമ്മീഷനുകളുടെ മുമ്പാകെ ഹാജരായി സംസ്ഥാന പട്ടികജാതി ക്രിസ്ത്യാനികള്‍ക്ക് അനുകൂലമായ പരാമര്‍ശങ്ങള് റിപ്പോര്‍ട്ട് ചെയ്യിക്കാന് സാധിച്ചു.\nസെക്കണ്ടറി സ്‌കൂളിലും ആര്‍ട്‌സ് ആന്‍ഡ് സയന്‍സ് കോളേജിലും പട്ടികജാതിക്കാരോട് തുല്യമായ ലംസം ഗ്രാന്റും സ്റ്റൈപെന്റും അനുവദിച്ചു. ഹരിജന് സ്റ്റേറ്റ് അഡൈ്വസറി ബോര്‍ഡിലും ഡിസ്ട്രിക്ട് അഡൈ്വസറി ബോര്‍ഡിലും പ്രാതിനിധ്യവും പഞ്ചായത്തുകളില് റിസര്‍വേഷന് പരിഗണിച്ചുളള പുതിയ ബില് അവതരണവും, പബ്ലിക് സര്‍വ്വീസിലും പ്രഫഷണല് കോളേജിലും ഒരു ശതമാനം സീറ്റ് സംവരണം, പട്ടികജാതി ക്രിസ്ത്യന് വിദ്യാര്‍ത്ഥികളെ ഒ.ഇ.സി. യില് ഉള്‍പ്പെടുത്തി പ്രവേശനം ഒഴികെ പട്ടികജാതി ക്കാര്‍ക്ക് നല്‍കിവരുന്ന വിദ്യാഭ്യാസ ആനുകൂല്യങ്ങള്, അവശ ക്രൈസ്തവ കോര്‍പ്പറേഷന്, തലമുറ സര്‍ട്ടി ഫിക്കറ്റ് - അഞ്ചു തലമുറ എന്ന ഓര്‍ഡര് ഏഴ് തലമുറയായി വര്‍ദ്ധി പ്പിച്ചു. പലിശയില്ലാത്ത ഭവന നിര്‍മ്മാണ വായ്പ, ഭൂവിതരണത്തില് തുല്യപങ്കാളിത്തം, പ്രായ പരിധിയിളവ്, തൊഴില് പരിശീലനം ലഭിച്ച വര്‍ക്ക് തൊഴില് ഉപകരണം എന്നിവയാണ് ലഭിച്ചആനുകൂല്യങ്ങള്.\nവിദ്യാഭ്യാസ ആനുകൂല്യവും ഒരു ശതമാനം ഉദ്യോഗസംവര ണവും അവശ ക്രൈസ്തവ കോര്‍പ്പറേഷനും മാത്രമാണ് ഇപ്പോള് നഷ്ടപ്പെടാതെ അവശേഷിക്കുന്നത്. തുടര്‍ന്നു വന്ന ഗവണ്‍മെന്റുകള് ബാക്കി എല്ലാ ആനുകൂല്യങ്ങളും പിന്‍വലിച്ചു.\nസ്വാതന്ത്ര്യലബ്ധിക്കുശേഷം ബി.സി.സി.എഫ്‌ന്റെ അമരക്കാരായി നിന്നു കൊണ്ട് സഭാസമൂഹിക സാംസ്‌കാരിക രംഗങ്ങളില് അവഗണിക്കപ്പെട്ട പിന്നോക്ക ക്രിസ്ത്യാനികള്‍ക്കു വേണ്ടി ആയുസ്സു മുഴുവന് ത്യാഗോ ജ്വലമായി സമരം ചെയ്ത ബഹു. റവ. എന്. സ്റ്റീഫന് അച്ചനേയം ശ്രീ. വി.ഡി. ജോണിനേയും ലോകമുളള കാലത്തോളം ആര്‍ക്കും വിസ്മരി ക്കാന് സാദ്ധ്യമല്ല.\nഒരു സമ്മേളനത്തിന്റെ നോട്ടീസ് അച്ചടിക്കുവാന് പുത്തൂര് പ്രസിലേക്കു പോയ അദ്ദേഹത്തെ പെട്ടെന്നുണ്ടായ ദേഹാസ്വസ്ഥതയെ തുടര്‍ന്ന് കൊല്ലം ശങ്കേഴ്‌സ് ആശുപത്രിയില് പ്രവേശിപ്പിച്ചു. 18-09-1973 ല് അറുപത്തി യെട്ടാമത്തെ വയസ്സില് അവിടെ വച്ച് മരിച്ചു. മൃതശരീരം പൂവറ്റൂര് ഈശോമംഗലംവസതിയിലേക്ക് കൊണ്ടുവന്നു.\nപൂത്തൂര് സഭയുടെ അടിയന്തിര ചര്‍ച്ച കമ്മിറ്റി ചേര്‍ന്ന് സി.എസ്.ഐ. പൂത്തൂര് സഭയടെ സ്ഥാപനത്തിന് മുന്‍കൈയെടുത്ത കുടുംബത്തിലെ അംഗവും കേരളത്തിലെ ദളിത് ക്രൈസ്തവ ലക്ഷങ്ങളുടെ നേതാവുമായ ബഹു. എന്. സ്റ്റീഫന് അച്ചന്റെ ആകസ്മിക നിര്യാണത്തില് അഗാധമായ ദുഃഖം രേഖപ്പെടുത്തുന്നതോടൊപ്പം അദ്ദേഹത്തോടുളള ആദരസൂചകമായി ഭൗതിക ശരീരം പൂത്തൂര് സി.എസ്.ഐ. പളളി അങ്കണത്തില് മറവു ചെയ്യണമെന്ന് ചര്‍ച്ച് കമ്മറ്റിയുടെ മിനിട്ട്‌സ് ബുക്കില് രേഖപ്പെടുത്തു ന്നതിന് ഏകകണ്ഠമായി തീരുമാനമെടുത്തു. ദക്ഷിണ കേരള മഹായിടവക ബിഷപ്പ് റൈറ്റ് റവ. ഡോ.ഐ. യേശുദാസന് തിരുമേനി അന്ത്യകര്‍മ്മങ്ങള് നടത്തി പളളി അങ്കണത്തില് ഭൗതിക ശരീരം സംസ്‌കരിക്കുകയും ചെയ്തു.\nലേഖകന് സി.എസ്.ഐ. കൊല്ലം-കൊട്ടാരക്കര മഹായിടവക അഡ്മിനി സ്‌ട്രേറ്റീവ് കമ്മറ്റി അംഗമാണ്.


വിജ്ഞാനസാരത്തിന്റെ സ്രോതസ്സ് - ഭാഗവതം (327)\nസന്തി മേ ഗുരവോ രാജന് , ബഹവോ ബുദ്ധ്യുപാശ്രിതാഃ\nയതോ ബുദ്ധിമുപാദായ മുക്തോഽടാമീഹ താഞ്ഛൃണു (11-7-32)\nഅരോഗദൃഢഗാത്രനായ അങ്ങയെ ലൗകികവും ഇന്ദ്രിയപരവുമായ ആസക്തിയേതുമില്ലാതെ ഒരു ശിശുവിനെപ്പോലെയോ അല്ലെങ്കില് ഭ്രാന്തനെപ്പോലെയോ ഭൂതപ്രേതാദികളെപ്പോലെയോ അലഞ്ഞു നടക്കാന് ഇടയാക്കിയ വിജ്ഞാനസാരത്തിന്റെ സ്രോതസ്സ് എവിടെയാണ്?\nഎന്റെ ബുദ്ധി ഉണര്‍ന്നത് ഇരുപത്തിനാലു ഗുരുക്കന്മാരിലൂടെയാണ്. ഭൂമി, വായു, ആകാശം, ജലം, അഗ്നി, ചന്ദ്രന്, സൂര്യന്, പ്രാവ്, പെരുമ്പാമ്പ്, കടല്, ഈയാംപാററ, തേനീച്ച, ആന, തേനീച്ച വളര്‍ത്തുന്നവന്, മാന്, മത്സ്യം, നര്‍ത്തകിയായ പിംഗള, കഴുകന്, ശിശു, പെണ്‍കുട്ടി, അമ്പുണ്ടാക്കുന്നവന്, പാമ്പ്, എട്ടുകാലി, കടന്നല് എന്നിവരാണാ ഗുരുക്കന്മാര്.\nഭൂമിയില് നിന്നും ഞാന് ക്ഷമാശീലം പഠിച്ചു. പരിഹാസപാത്രമായാല് പോലും ഭൂമിയെപ്പോലെ തന്റെ കടമകള് ഉപേക്ഷിക്കാതെ ക്ഷമാശീലനായി ഒരുവന് വര്‍ത്തിക്കണം. മരങ്ങളിലൂടെയും മലകളിലൂടെയും ഭൂമി എന്നെ നിസ്വാര്‍ത്ഥ സേവനമെന്തെന്നു പഠിപ്പിച്ചു. ലോകത്തു മുഴുവന് സകലവസ്തുക്കളില്‍ക്കൂടിയും അലഞ്ഞു തിരിയുമ്പോഴും സ്വയം മാലിന്യമേശാതെ എങ്ങനെ സ്വതന്ത്രനായി നടക്കാം എന്ന് വായു എന്നെ പഠിപ്പിച്ചു. പ്രാണവായു എന്ന നിലയില് വായു എന്നെ സംതൃപ്തിയെന്തെന്നു പഠിപ്പിച്ചു. അതാതവസരങ്ങളില് വേണ്ടത്ര മാത്രമേ നാം ശ്വസിക്കുന്നുളളു. അതുപോലെ ജീവിതം ജീവിക്കാനാണ് – വെറും ഇന്ദ്രിയ സുഖഭോഗത്തിനായല്ല. ഒരുവന് പട്ടിണികിടന്നു മരിക്കരുത്. എന്നാല് അവന്റെ ജീവിതം ഭക്ഷണാര്‍ത്ഥം മാത്രമാവരുത്. ആകാശംപോലെ സര്‍വ്വവ്യാപിയാണ് ആത്മാവ്. ആകാശത്തില് പ്രത്യക്ഷവും അപ്രത്യക്ഷവുമാകുന്ന വസ്തുക്കള് ആകാശത്തിന്റെ സ്വഭാവത്തെ മാറ്റിമറിക്കുന്നില്ല. ജലം പോലെ ശുദ്ധവും മധുരിമയാര്‍ന്നതും സുതാര്യവുമായിരിക്കണം ഒരു യോഗിവര്യന്റെ ജീവിതം. അഗ്നിയെപ്പോലെ എല്ലാ മാലിന്യങ്ങളെയും എരിക്കാന് യോഗിക്ക് കഴിയും. പ്രകടിതമായ അവസ്ഥകള്‍ക്ക് പിറകിലായി ഒളിഞ്ഞിരിക്കുന്നതാണ് ഉണ്മ എന്നും അഗ്നിയില് നിന്നും പഠിക്കാം. അഗ്നിയെപ്പോലെ യോഗിവര്യനും പ്രകാശവാനാണ്. അടുത്തുവരുന്ന അശുദ്ധവസ്തുക്കള്‍ക്കൊന്നും അഗ്നിയെ ബാധിക്കാനാവാത്തതുപോലെ യോഗിവര്യനും ജീവിക്കണം. അഗ്നി എപ്രകാരമാണോ, ചിലപ്പോള് പ്രകടമായും മറ്റു ചിലപ്പോള് ഒളിഞ്ഞും നിലകൊളളുന്നത്, അപ്രകാരം യോഗി നിലകൊളളുന്നു. അയാള് എന്നും എല്ലാവരാലും പൂജിക്കപ്പെടുന്നു. ചന്ദ്രന്റെ വൃദ്ധിക്ഷയങ്ങള് എന്നെ പഠിപ്പിച്ചതു ജനനമരണങ്ങള് ആത്മാവിനല്ല എന്നാണ്. സൂര്യന് ജലത്തെ നീരാവിയാക്കി പിന്നീടതിനെ മഴയാക്കിപ്പെയ്യിക്കുന്നു. എന്നാല് അവയുമായി യാതൊരുവിധ ബന്ധവും പുലര്‍ത്തുന്നില്ല. യോഗിയുടെ കര്‍മ്മങ്ങളും ഇപ്രകാരമായിരിക്കണം. ഞാനൊരിക്കല് ഒരു പ്രാവ് തന്റെ ഇണയോടും കുട്ടികളോടുമൊപ്പം ഒരു മരത്തില് കഴിയുന്നതു കണ്ടു. ഒരു വേടന് ആ പക്ഷിക്കുഞ്ഞുങ്ങളേയും അമ്മപ്പക്ഷിയേയും വലയിലാക്കി. ആസക്തിപൂണ്ട് ആണ്‍പക്ഷിയും വലയിലേക്കെടുത്തു ചാടി. ഈ പ്രാവില്‍നിന്നും ലൗകികാസക്തി കണ്ണഞ്ചിക്കുന്ന ഇരുട്ടാണെന്നു ഞാന് മനസ്സിലാക്കി.\nപൃഥു ഭൂമിദേവിയെ വധിക്കാനൊരുങ്ങുന്നു – ഭാഗവതം (84)\nധൃതരാഷ്ട്രരും ഗാന്ധാരിയും വാനപ്രസ്ഥത്തിന് – ഭാഗവതം (13)


യുണൈറ്റഡിന്റെ മുന് സൂപ്പര്‍താരം വരുന്നൂ ബ്ലാസ്റ്റേഴ്‌സിലേക്ക് ? - Oneindia Malayalam\nPublished : August 12, 2017, 01:43\nയുണൈറ്റഡിന്റെ മുന് സൂപ്പര്‍താരം വരുന്നൂ ബ്ലാസ്റ്റേഴ്‌സിലേക്ക് ?\nആരാധകരെ ഞെട്ടിക്കാന് വീണ്ടും കേരള ബ്ലാസ്റ്റേഴ്സ്. പുതിയ സീസണില് കേരളാ ബ്ലാസ്റ്റേഴ്സ് കളത്തിലിറങ്ങുമ്പോള് മാഞ്ചസ്റ്റർ യുണൈറ്റഡ് താരം ദിമിതർ ബെർബറ്റോവ് ടീമിലുണ്ടാവുമെന്ന് സൂചന. ബൾഗേറിയയുടെ എക്കാലത്തെയും ടോപ് സ്കോററും മാഞ്ചസ്റ്റർ യുണൈറ്റഡിന്റെ മികച്ച താരങ്ങളിലൊരാളുമായ ബെര്‍ബറ്റോവ് ടീമിലെത്തുമെന്ന സൂചനയാണ് ഇപ്പോള് ലഭിക്കുന്നത്.


അണ്ടർ-17 ലോകകപ്പ്: ബ്രസീൽ ആരാധകർക്ക് തിരിച്ചടി , സൂപ്പർ താരം ഇന്ത്യയിലേക്ക് ഇല്ല - Under 17 World Cup : Vinicious Junior not coming to India\nഅത്ഭുത ബാലൻ വരില്ല\nSeptember 30, 2017 7:49:24 am\nമുംബൈ: അണ്ടർ 17 ലോകകപ്പിൽ ബ്രസീലിയൻ സൂപ്പർ താരത്തെ കാത്തിരുന്ന ആരാധകർക്ക് തിരിച്ചടി. “അത്ഭുത ബാലൻ’ വിനീഷ്യസ് ജൂനിയർ ഇന്ത്യയിലേക്ക് എത്തില്ല. ബ്രസീൽ ടീം മാനേജർ ഗ്രിഗോറിയോ ഫെർണാണ്ടസാണ് ഈ വാർത്ത സ്ഥിരീകരിച്ചത്. വിനിഷ്യീസിന്റെ അഭാവത്തിന്റെ കാരണം വ്യക്തമല്ല. എന്തായാലും കേരളത്തിലുള്ള ബ്രസീൽ ആരാധകരയെല്ലാം നിരാശയിലാക്കുന്ന വാർത്തയാണ് ഇത്.\nസാബാ താളത്തിന്റെ ചടുലത കാലുകളിൽ ആവാഹിച്ച ഒരു തികവാർന്ന സ്ട്രൈക്കറാണ് വിനീഷ്യസ് ജൂനിയർ.\nപോയ വർഷം 17 വയസ്സിൽ താഴെയുള്ളവരുടെ ലോകകപ്പിൽ നടത്തിയ പ്രകടനത്തോടെയാണ് വിനീഷ്യസ് ജൂനിയർ ശ്രദ്ധേയനായത്. ടൂർണ്ണമെന്രിലെ ഏറ്റവും മികച്ച താരവും ടോപ് സ്കോററും ഈ ബ്രസീലിയൻ താരം തന്നെയായിരുന്നു. വിനിഷ്യസ് ജൂനിയറിന്റെ ഗോളടി മികവാണ് സിനദിൻ സിദാനെ ആകർഷിച്ചത്. വേഗവും , ടെക്ക്നിക്കും ആവതോളം ഉള്ള വിനീഷ്യസ് ലോകത്തരതാരമാകുമെന്നാണ് വിലയിരുത്തപ്പെടുന്നത്\nWeb Title: Under 17 world cup vinicious junior not coming to india


മെഡിക്കൽ കോളേജ് ഹോസ്റ്റലിൽ യുവാവിന്റെ നഗ്‌നതാ പ്രദര്‍ശനം, ചിത്രങ്ങൾ പുറത്തുവിട്ട് വിദ്യാർത്ഥികൾ - കണ്ണൂരാൻ വാർത്ത\nHome കണ്ണൂർ മെഡിക്കൽ കോളേജ് ഹോസ്റ്റലിൽ യുവാവിന്റെ നഗ്‌നതാ പ്രദര്‍ശനം, ചിത്രങ്ങൾ പുറത്തുവിട്ട് വിദ്യാർത്ഥികൾ\nമെഡിക്കൽ കോളേജ് ഹോസ്റ്റലിൽ യുവാവിന്റെ നഗ്‌നതാ പ്രദര്‍ശനം, ചിത്രങ്ങൾ പുറത്തുവിട്ട് വിദ്യാർത്ഥികൾ\nകണ്ണൂരാൻ വാർത്ത June 27, 2021 കണ്ണൂർ,\nഇതിനിടെ വീണ്ടും ഇയാള് നഗ്നതാ പ്രദര്‍ശനം തുടര്‍ന്നു. ഇതോടെ ഹോസ്റ്റല് അന്തേവാസികള് യുവാവിന്റെ നഗ്‌നതാപ്രദര്‍ശനം ചിത്രീകരിച്ച് പുറത്തുവിടുകയായിരുന്നു. നഗ്‌നതാപ്രദര്‍ശത്തില് ഹോസ്റ്റല് അധികാരികള്‍ക്കും കോളേജ് അധികൃതര്‍ക്കും പരാതി നല്‍കിയിരുന്നു എന്നും വിദ്യാര്‍ത്ഥിനികള് കൂട്ടിച്ചേര്‍ത്തു\nBy കണ്ണൂരാൻ വാർത്ത on - June 27, 2021


Elsa Mary Joseph – Page5– Nelsapy\nAuthor: Elsa Mary Joseph\nElsa Mary Joseph, Kottayam\nKarineela kannulla pennu- joseph movie song\nമെയ്‌കണിന്ദ പീലിയുമായിൽമേൽതോനും മേനിയുംതെയ് തെയ് പിടിത്ത തണ്ടും കയ്യും മെയ്യുംഎന്നന്നേക്കും വാഴ്‌കവേതെയ് തെയ്… വാഴ്‌ക വാഴ്‌ക നമ്മുടെപരീക്ഷയെല്ലാം ഭൂമിമേൽതെയ് തെയ്…തെയ് തെയ്…കരിനീല കണ്ണുള്ള പെണ്ണ്മഴവില്ലിൻ ചിറകുള്ള പെണ്ണ്കവിളിലോ കാക്കപ്പൂവിൻമറുകുമായ് വന്നോള്കരിമുകിൽ ചേലായ് മിന്നുംമുടി മെടഞ്ഞിട്ടോള്കണ്ണിനാൽ നെഞ്ചിനകത്തായ- ന്നൊരിക്കലമ്പ് നെയ്തതെന്താണ്കണ്ണിനാൽ നെഞ്ചിനകത്തായ- ന്നൊരിക്കലമ്പ് നെയ്തതെന്താണ്മെയ്‌കണിന്ദ പീലിയുമായിൽമേൽതോനും മേനിയുംനിലാവിൻ നാളം പോലെകെടാതെ ആളുന്നു നീമനസ്സിൻ ചില്ലിൽ ഓരോ നേരം മായാതെതുടിക്കും ജീവൻ നീയേപിടക്കും ശ്വാസം നീയേഞെരമ്പിൽ തീയായ് മാറി നീയെന്നുള്ളാകെമഞ്ഞുകണമായി എന്റെ ഹൃദയം…നിന്നിലലിയാൻ ഒന്ന് പൊഴിയാംനീർപൊയ്കയാം മിഴിയാഴങ്ങളിൽപരൽ മീനുപോലെ ഞാൻ…കിനാവിൻ പീലി കൊണ്ടുതഴുകീടുമെന്നുമൊരുസുഖലയമിതു പ്രണയം…കരിനീല കണ്ണുള്ള പെണ്ണ്മഴവില്ലിൻ ചിറകുള്ള പെണ്ണ്കവിളിലോ കാക്കപ്പൂവിൻ മറുകുമായ് വന്നോള്കരിമുകിൽ ചേലായ് മിന്നും മുടി മെടഞ്ഞിട്ടോള്കണ്ണിനാൽ നെഞ്ചിനകത്തായ- ന്നൊരിക്കലമ്പ് നെയ്തതെന്താണ്…കണ്ണിനാൽ നെഞ്ചിനകത്തായ് അന്നൊരിക്കൽ അമ്പ് നെയ്തതെന്താണ്…\nDropacomment for corrections and the lyrics you need!!https://www.blogger.com/comment-iframe.g?blogID=1932796379899459077&postID=6162666044981512498&skin=contempo&blogspotRpcToken=1559625https://www.instagram.com/p/COnxYpbgRYv/embed/?cr=1&v=13&wp=652&rd=https%3A%2F%2Fwww.lyricsious.com&rp=%2F2020%2F11%2Fkarineela-kannulla-lyrics-joseph.html%3Fm%3D1#%7B%22ci%22%3A0%2C%22os%22%3A2033.6999999999534%2C%22ls%22%3A1139.6999999997206%2C%22le%22%3A1158.5999999988417%7D\nYOUTUBE TOP 10 MALAYALAM LAST WEEK\nKALABHAVAN MANI COLLECTIONS\nDarshana Lyrics (ദർശനാ) | Hridayam\nTharaka Pennale Lyrics (താരക പെണ്ണാളേ) | Nadan Pattu\nAkashamayavale Lyrics (ആകാശമായവളേ) | Vellam\nവരമഞ്ഞളാടിയ | Varamanjaladiya | Malayalam Song Lyrics\nPandu Paadavarambathiloode Lyrics (പണ്ടു പാട…) | Joseph\nPosted on January 8, 2022 by Elsa Mary JosephPosted in UncategorizedLeaveacomment\nNasrethin nattile song lyrics\nനസ്രേത്തിൻ നാട്ടിലെ പാവനേ\nയേശയ്യാവിൻ മൊഴി ഭൂമിയിൽ\nവെണ്മാലാഖാ…നിൻ നാമം വാഴ്ത്തീ\nമാർത്തേ പാരിതിൻ പെറ്റമ്മക്കണ്ണേ..ഓ..\nഓർത്തേ നിൻ പുകൾ പാടുന്നേ ഞങ്ങൾ..ഓ..\nഓരോ വാഴ്വിനും വേരായോളേ\nനസ്രേത്തിൻ നാട്ടിലെ പാവനേ മേരിമാതേ\nസീയോണിൻ നാഥനു പാതയായ്\nവെണ്മാലാഖാ നിൻ നാമം വാഴ്ത്തീ\nഉൾത്താരിലെ നോവല നീക്കിടും\nഓർത്തേ നിൻ പുകൾ പാടുന്നേ\nനീ യെറുശലേം നടയിൽ തൂമയിൽ പൂവിടും\nKannil ente song lyrics- marakkar movie song- കണ്ണിൽ എന്റെ\nഅഹ്മദീ യാ നബി\nആപ്സെ മിലാ യെ രഹമ് സാരെ\nയാ മുബീൻ യാ നസീർ\nയാ നജി മുഹമ്മദീ\nആഘ ഹേ ഖുദായ തും ഹമാരെ ഹേ..\nയാ ബസ്‌വീർ യാ ലത്തീഫ്\nയാ കബീർ യാ ഹബീബ്\nയാ കരീം യാ ഇലാഹ യാ മത്വീൻ\nകണ്ണിലെൻ്റെ കണ്ണെറിഞ്ഞു കാണണം\nകണ്ടമാനം ഖൽബുകൊണ്ടു മിണ്ടണം\nകുന്നിലേറി പോവണം പുള്ളുപോലെ പാടണം\nകൊഞ്ചിയീ കടത്തുതോണിയ്ക്കുളളിലേറി നീന്തണം\nകണ്ണിലെൻ്റെ കണ്ണെറിഞ്ഞു കാണണം ഓ..\nകാട്ടുചെമ്പകം പൂത്ത കാവിലെത്തണം\nകാറ്റുപോലും കണ്ടിടാതെ ചേർന്നിരിക്കണം\nമാതളപ്പഴം പങ്കുചേർന്നു തിന്നണം\nചെംചുകപ്പു ചുണ്ടിലെൻ്റെ ചുണ്ടുമുത്തണം\nപട്ടുടുപ്പിനെ പൊതിഞ്ഞൊരത്തറെന്ന പോൽ\nഒന്നു തമ്മിലായി വിടാതെയൊട്ടി നിൽക്കണം\nവിണ്ണിലെ പന്തലിൽ ഒപ്പനക്കു ചോടുവെച്ചു\nകൂടുമോ വെണ്ണിലാ ചന്ദ്രികേ\nഹായ്.. കണ്ണിലെൻ്റെ കണ്ണെറിഞ്ഞു കാണണം\nഓത്തുപള്ളിയിൽ കേട്ട കെസ്സുപാട്ടിലെ\nഒന്നുചേർന്ന രണ്ടു കുഞ്ഞു ജിന്നുപോലെ നാം\nഓർമ നെയ്തൊരാ ഞാറ്റുപൂവരമ്പിലെ\nനുള്ളിനോക്കി ഞാൻ കിനാവുകണ്ടതാകുമോ\nഹാ.. ഉള്ളിനുള്ളിലായ് പെരുത്തൊരാശയാകുമോ\nനെഞ്ചിലോ ചിഞ്ചിലം ദഫെടുത്ത് കൊട്ടിടുന്നു\nപൊരുമോ നീയുമെൻ കൺമണി\nലാ ല ലാ ല ലാ ല ലാ ല ലാ ല ലാ\nയാ ബസ്വീർ യാ ലത്തീഫ്\nEeran mukil song lyrics- cold case movie song lyrics- ഈറൻ മുകിൽ\nEeran mukil mashiyaale nee\nThoraatha nin mizhineerinaal\nNeelea… nilaavoornnu veezhunna theerangalil\nAarea… nizhalariyathe thirayunnathaare\nKanal veena vazhiyakhi nee\nThoraatha nin mizhineerinaal Marayum…\nTheerame lyrics malayalam- തീരമേ -malik movie song lyrics\nകൊള്ളെ ജോറില് വാ മാരനെ\nശോഭിയിൽ ശുടർ വന്തെരിന്തും\nതീരമേ.. തീരമേ.. നീറുമലകടലാഴമേ\nദൂരമേ ഹൃദയദ്വീപിലുദിച്ച ശോണ രൂപനെൻ സൂര്യനേ..\nതീക്ഷ്ണമായ് പുൽക കിരണകരങ്ങളാൽ\nഇവളെ നീ.. ആകാശമേ..\nകഥയിലെ ഹൂറിയോ ഞാൻ?\nകടൽനടുക്കോ നിൻറെ മരതകഗൃഹം?\nകരുതിവെച്ചോ നീയെനിക്കായ് ഈ അപരിചിതപുരം?\nഇവിടമോ ശരണാലയം? നീ തരും കരുണാകരം?\nതേടിയ തീരം ദൂരം?\nരാവിവൾ പകലിനെ സ്നേഹാന്ധമാം\nചിരം നീ, പെരുങ്കടലനുരാഗമേ..\nഒരേ രാഗതാളങ്ങളാൽ നീർന്നിതാ\nമിനിക്കോയ് തീരങ്ങൾ താരാട്ടായ്\nകഥയിലെ ഹൂറിയെന്നെ കാത്തിരുന്നു നിൻറെ മരതകഗൃഹം\nകരുതിവെച്ചൂ നീയെനിക്കായ് സ്വപ്ന മധുരിതപുരം\nഇവിടെ നിൻ പ്രണയാലയം എൻറെ പ്രാർത്ഥനയായിടം\nതേടിയ തീരം ദൂരം\nതീക്ഷ്ണമായി പുൽക കിരണകരങ്ങളാൽ\nLightning McQueen Helps the King | Pixar Side by Side | Pixar\nPosted on December 30, 2021 by Elsa Mary JosephPosted in UncategorizedLeaveacomment\nNew Years Eve Song 2021 | CoComelon Nursery Rhymes & Kids Songs\nChuChu TV Classics – Surprise Eggs Farm Animals Toys | Learn Farm Animal…\nPast Tense | Junior grammar for Beginners | Learn English Grammar\n5th Std CBSE Maths Syllabus | Solve to the lowest term and Mixed number | CBSE Maths Part-16\nWord groups | ENGLISH GRAMMAR CLASS – 1 | Learn Grammar for beginners Part-40\nKannada Grammar | Namapadagalu ನಾಮಪದಗಳು | Learn Kannada Grammar\n2nd Std Bengali | Sahaj Path 9th chapter |চতুর্থ পাঠ | Brishti Naamlo – Story | বৃষ্টি নামলো – গল্প\nEnglish Conversation | English Classroom Phrases | Conversation in English Part-80\nMoral Values Stories in Telugu & English (మన మార్గంలో అడ్డంకులు) Telugu Stories\nSimple Kerala Style Tomato Rasam Recipe |\nPeanuts Nachos in Tamil by Gobi Sudha Recipe No. 829 | Snack Recipe | Nachos Chips Recipe in Tamil


അവയവം മാറ്റിവയ്ക്കൽ ശസ്ത്രക്രിയ- തെറ്റും ശരിയും – LUCA\nഡോ അജയ് ബാലചന്ദ്രൻ\nപ്രൊഫസർ, ഫോറൻസിക് മെഡിസിൻ വിഭാഗം, അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്\nഅവയവദാനത്തെപ്പറ്റിയുള്ള ചർച്ചകൾ അടുത്തകാലത്തായി വീണ്ടും സജീവമായിരിക്കുകയാണ്. പൊതുചർച്ചയിൽ ഈ വിഷയത്തെക്കുറിച്ച് വരുന്ന വാർത്തകൾ പലതും വസ്തുതകളുമായി ഒരു ബന്ധവുമില്ലാത്തവയാണ്. സ്വീകർത്താക്കൾ ശസ്ത്രക്രിയയ്ക്കുശേഷം എത്രനാൾ ജീവിച്ചിരിക്കും എന്നതുൾപ്പെടെയുള്ള വിവാദവിഷയങ്ങൾ ഒന്ന് പരിശോധിക്കാം.\nദാതാവിനെ അടിസ്ഥാനമാക്കിയാൽ രണ്ടുതരം അവയവദാനങ്ങളുണ്ട്.ഒരു വ്യക്തി ദാനം ചെയ്യാവുന്ന ഒരു ശരീരാവയവം (ഉദാ: കരളിന്റെ ഭാഗം, വൃക്കകളിലൊന്ന്) തനിക്ക് ആരോഗ്യപ്രശ്നങ്ങൾ ഉണ്ടാകാതെ തന്നെ മറ്റൊരാൾക്ക് ദാനം ചെയ്യുന്നതാണ് ഒന്ന്. മസ്തിഷ്കമരണം സംഭവിച്ച ഒരാളുടെ ശരീരത്തിൽ നിന്ന് അവയവങ്ങൾ (ഹൃദയം, ശ്വാസകോശങ്ങൾ തുടങ്ങിയവ) ദാനം ചെയ്യുന്ന പ്രക്രിയയാണ് മറ്റൊന്ന്.\nരക്തം, മജ്ജ എന്നിവപോലെയുള്ള ശരീരകലകൾ ദാനം ചെയ്യുന്നത് അവയവദാനമായല്ല കണക്കാക്കപ്പെടുന്നത്.\nഒരു ശരീര കലയായ രക്തം മറ്റൊരാൾക്ക് നൽകാനാകും എന്ന് കണ്ടെത്തിയത് പതിനേഴാം നൂറ്റാണ്ടിലാണ്. 1901-ൽ രക്തഗ്രൂപ്പുകൾ കണ്ടുപിടിച്ചതോടെ രക്തദാനം വളരെ സുരക്ഷിതമായ ഒരു പ്രക്രിയയായി മാറി. കോർണിയ (നേത്രപടലം) മാറ്റിവയ്ക്കലിൽ പത്തൊൻപതാം നൂറ്റാണ്ടിൽത്തന്നെ പരീക്ഷണങ്ങൾ നടന്നിരുന്നുവെങ്കിലും മനുഷ്യരിൽ വിജയകരമായ ഇത്തരം ആദ്യ ശസ്ത്രക്രിയ നടന്നത് 1905-ലാണ്. രക്തഗ്രൂപ്പുകളുടെ കണ്ടുപിടുത്തവും അണുവിമുക്ത ശസ്ത്രക്രിയയുടെ ആവിർഭാവവും അനസ്തീഷ്യയുടെ വളർച്ചയും ഒക്കെ ശരീരകലകളും അവയവങ്ങളും മാറ്റിവയ്ക്കുന്ന ശസ്ത്രക്രിയകളുടെ വളർച്ചയ്ക്കും കാരണമായി.\nബോസ്റ്റണിൽ നടന്ന ആദ്യത്തെ ഹൃദയം മാറ്റിവയ്ക്കൽ ശസ്ത്രക്രിയയുടെ പുനരാവിഷ്കാരം. | ചിത്രത്തിന് കടപ്പാട് ഫ്ലിക്കർ.കോം\nആദ്യമായി ഒരു ആന്തരാവയവം മാറ്റിവയ്ക്കപ്പെട്ടത് 1954-ൽ ഇംഗ്ലണ്ടിലാണ്. ഒരാളുടെ വൃക്ക അയാളുടെ ഇരട്ടസഹോദരന് മാറ്റിവയ്ക്കുകയായിരുന്നു ചെയ്തത്. വൃക്ക സ്വീകരിച്ചയാൾ എട്ടുവർഷത്തിനുശേഷം മരിച്ചുവെങ്കിലും അവയവദാതാവ് ശസ്ത്രക്രിയയ്ക്ക് ശേഷം 56 വർഷം ജീവിച്ചിരുന്നു. മൃതശരീരത്തിൽ നിന്നും വൃക്ക മാറ്റിവയ്ക്കൽ ആദ്യമായി നടന്നത് 1962-ലാണ്. ശ്വാസകോശം (1963), ആഗ്നേയദഹനഗ്രന്ഥി (1966). കരൾ (1967), ഹൃദയം (1967) ചെറുകുട‌ൽ (1989) എന്നിങ്ങനെ പല അവയവങ്ങളും മാറ്റിവയ്ക്കുന്നതിൽ വൈദ്യശാസ്ത്രം വിജയിച്ചുകൊണ്ടിരുന്നു. ഇപ്പോൾ കൈകൾ, മുഖം എന്നിങ്ങനെ ധാരാളം ശരീരഭാഗങ്ങൾ മാറ്റിവയ്ക്കുവാനുള്ള ശേഷി ശാസ്ത്രം നേടിയിട്ടുണ്ട്.\nവൃക്കയും കരളും മറ്റും മാറ്റിവയ്ക്കുന്നത് മരണാസന്നനായ ഒരു വ്യക്തിയുടെ ജീവിതം നീട്ടി നൽകുന്ന ശസ്ത്രക്രിയയാണെങ്കിൽ ശരീരഭാഗങ്ങൾ മാറ്റിവയ്ക്കുന്നത് വ്യക്തികളുടെ ജീവിതത്തിന്റെ മൂല്യം വർദ്ധിപ്പിക്കാൻ സഹായിക്കും. കയ്യില്ലാത്ത ഒരാൾക്ക് വിരലുകൾ ചലിപ്പിക്കാൻ സാധിക്കുന്ന ഒരു കൈ ലഭിക്കുന്ന സാഹചര്യത്തെക്കുറിച്ച് ചിന്തിച്ചുനോക്കൂ.\nകുത്തഴിഞ്ഞുകിടക്കുകയായിരുന്ന ഇന്ത്യയിലെ അവയവദാനരംഗത്തെ നിയന്ത്രിക്കാനുള്ള ഒരു നല്ല നീക്കമായിരുന്നു 1994-ൽ കൊണ്ടുവന്ന അവയവം മാറ്റിവയ്ക്കൽ നിയമം. പിന്നീട് ഇതിന് പല തവണ പരിഷ്കാരങ്ങൾ വരുത്തുകയുണ്ടായിട്ടുണ്ട്. ഈ നിയമപ്രകാരമുള്ള ചട്ടങ്ങളെല്ല്ലാം പാലിച്ച് മനുഷ്യസ്നേഹികളായ വ്യക്തികൾ തങ്ങളുടെ ശരീരാവയവങ്ങൾ യാതൊരു മുൻപരിചയമോ ബന്ധമോ ഇല്ലാത്തവർക്ക് പ്രതിഫലേച്ഛ കൂടാതെ ദാനം ചെയ്ത സംഭവങ്ങൾ കേരളത്തിൽ പല തവണ ഉണ്ടായിട്ടുണ്ട്.\nഅപകടമരണങ്ങളിൽപ്പെട്ടവരുടെ അവയവങ്ങൾ ഒന്നിലധികം വ്യക്തികളുടെ ജീവൻ രക്ഷിക്കുന്ന സംഭവങ്ങളും കേരളത്തിൽ നടന്നിട്ടുണ്ട്. മസ്തിഷ്കമരണം സംഭവിച്ചവരുടെ ശരീരാവയവങ്ങൾ നീക്കം ചെയ്യുന്നതാണ് ജീവനുള്ള ഒരു ദാതാവിൽ നിന്ന് ശരീരാവയവം എടുക്കുന്നതിനേക്കാള് പലതുകൊണ്ടും നല്ലത്. ഇന്ത്യയിൽ മസ്തിഷ്കമരണം സംഭവിച്ചവരുടെ അവയവങ്ങൾ ദാനം ചെയ്യുന്നതുസംബന്ധിച്ച അന്തിമതീരുമാനമെടുക്കുന്നത് ബന്ധുക്കളാണ്. ഒരാൾക്ക് സ്വന്തം അവയവങ്ങൾ ദാനം ചെയ്യണമെന്നുണ്ടെങ്കിലും ബന്ധുക്കൾക്ക് അതിനെതിരായ തീരുമാനം അയാളുടെ മരണശേഷം എടുക്കാൻ സാധിക്കും. മരിച്ചയാള്‍ക്ക് തന്റെ തീരുമാനം നടപ്പാക്കുമെന്ന് ഉറപ്പുവരുത്താന് മാര്‍ഗ്ഗമൊന്നുമില്ലല്ലോ.\nഇത്തരം അവയവദാനത്തിനുള്ള സംവിധാനവും (അതിനുള്ള ചട്ടങ്ങളും മറ്റും) കേരളത്തിൽ നിലവിലുണ്ട്. മസ്തിഷ്കമരണം സംഭവിച്ചവരിൽ നിന്നുള്ള അവയവദാനം ഏറ്റവും കൂടുതൽ നടക്കുന്നത് തമിഴ്നാട്ടിലാണ്. കേരളത്തിലും ഇത്തരം അവയവദാനങ്ങൾ ക്രമേണ വർദ്ധിച്ചുവരുകയാണ്.\nബ്രിട്ടൺ, ഫ്രാൻസ്, ഇംഗ്ലണ്ട്, ജർമനി എന്നിവ പോലുള്ള രാജ്യങ്ങളിൽ മൃതദേഹങ്ങളിൽ നിന്നെടുക്കുന്ന അവയവങ്ങളാണ് ജീവിച്ചിരിക്കുന്നവർ ദാനം ചെയ്യുന്ന അവയവങ്ങളേക്കാൾ കൂടുതൽ. ഉദാഹരണത്തിന് സ്പെയിനിൽ മസ്തിഷ്കമരണം സംഭവിച്ചവരിൽ നിന്നുള്ള അവയവദാനത്തിന്റെ നിരക്ക് 2013-ൽ ദശലക്ഷത്തിന് 35.3 ആയിരുന്നെങ്കിൽ ജീവിച്ചിരിക്കുന്ന ദാതാക്കൾ ദാനം നൽകിയ അവയവങ്ങളുടെ നിരക്ക് അതിന്റെ നാലിലൊന്നായിരുന്നു (ദശലക്ഷത്തിന് 8.1). ഇന്ത്യയിൽ ഈ അനുപാതം നേരേ മറിച്ചാണെന്ന് മാത്രമല്ല ആകെ അവയവദാനങ്ങളുടെ എണ്ണവും ശുഷ്കമാണ് (ദശലക്ഷത്തിൽ 0.26!!).\nയൂറോപ്പിലെ മിക്ക രാജ്യങ്ങളിലും അവയവദാനം സംബന്ധിച്ചുള്ള തീരുമാനമെടുക്കുന്നത് വ്യക്തികളാണ്. തന്റെ അവയവങ്ങൾ മരണശേഷം ദാനം ചെയ്യേണ്ടതില്ല എന്ന് ഒരു വ്യക്തി തീരുമാനമെടുത്തില്ലെങ്കിൽ ആ വ്യക്തിയുടെ അവയവങ്ങൾ മരണശേഷം നീക്കം ചെയ്യാന് അധികാരികള്‍ക്ക് സ്വാഭാവികമായും അവകാശമുണ്ടാകുന്ന തരത്തിലാണ് അവിടങ്ങളിലെ നിയമങ്ങൾ മിക്കതും നിര്‍മ്മിച്ചിരിക്കുന്നത്. അവയവദാനം അപകടമാണെങ്കില് ശക്തമായ നിയമങ്ങളുള്ള യൂറോപ്യൻ രാജ്യങ്ങളിൽ അവയവദാനത്തിനെതിരേയുള്ള എതിർപ്പ് ശക്തമാകേണ്ടതല്ലേ? ഇത് ഒരു തട്ടിപ്പ് സംവിധാനമാണെങ്കിൽ ഉന്നത ജീവിത നിലവാരം പുലര്‍ത്തുന്നുവെന്ന് കരുതപ്പെടുന്ന ആ നാടുകളിലെ ജനത വമ്പിച്ച പ്രതിഷേധം ഉയര്‍ത്തേണ്ടതല്ലേ? അവയവദാനത്തോട് കേരളത്തിലുള്ളതുപോലുള്ള എതിർപ്പ് ഒരു യൂറോപ്യൻ രാജ്യങ്ങളിലുമില്ല! എന്തായിരിക്കും ഇതിന് കാരണം?\nമറ്റെങ്ങുമില്ലാത്തതരം തട്ടിപ്പുകൾ നമ്മുടെ കേരളത്തിൽ ആരോഗ്യ/അവയവദാന മേഖലകളിലുണ്ടോ? അതാണോ കേരളത്തിൽ ആധുനിക വൈദ്യശാസ്ത്രത്തോട് പൊതുവേയും അവയവദാനത്തോട് പ്രത്യേകിച്ചും ഉണ്ടാകുന്ന എതിർപ്പുകൾക്ക് കാരണം? കൃത്യമായ സ്ഥിതിവിവരക്കണക്കുകൾ ഇല്ലാതെ ഈ ചോദ്യത്തിന് ഉത്തരം കണ്ടെത്തുക ബുദ്ധിമുട്ടാണ്.\n[highlight color=”pink”]കേരളത്തിൽ സർക്കാർ മേഖലയിൽ അവയവമാറ്റ ശസ്ത്രക്രിയകൾ നടക്കുന്ന ആശുപത്രികൾ കുറവാണ്. അധികം ശസ്ത്രക്രിയകളും സ്വകാര്യ ആശുപത്രികളിലാണ് നടക്കുന്നത്. ആരോഗ്യ ഇൻഷുറൻസ് എടുത്തിട്ടുള്ള വ്യക്തികളുടെ എണ്ണം വിദേശരാജ്യങ്ങളെ അപേക്ഷിച്ച് കേരളത്തിൽ തുലോം കുറവാണ്. അവയവം മാറ്റിവയ്ക്കൽ വേണ്ടിവരുന്ന തരത്തിലുള്ള അസുഖങ്ങൾ ഒരു കുടുംബത്തിന്റെ സാമ്പത്തികനിലതന്നെ തകിടം മറിയ്ക്കാൻ പോകുന്നതാണ്. ഇത്തരം ശസ്ത്രക്രിയയ്ക്ക് പോകേണ്ടതില്ല എന്നും ഇത് തട്ടിപ്പാണെന്നും ഈ മാർഗ്ഗത്തിലൂടെ സൗഖ്യം കിട്ടുകയില്ല എന്നും ഉള്ള പ്രചാരണത്തിന്റെ അടിസ്ഥാന കാരണങ്ങളിലൊന്ന് (ലേഖകന്റെ അഭിപ്രായത്തിൽ) ഈ സ്ഥിതിവിശേഷമാണ്.[/highlight]\nയൂറോപ്യൻ രാജ്യങ്ങൾ, തായ്‌ലാന്റ് എന്നിവ പോലെയുള്ള രാജ്യങ്ങൾ ഈ സാമ്പത്തികപ്രശ്നത്തെ മറികടന്നത് ആരോഗ്യപരിപാലനം പൂർണ്ണമായി പൊതുമേഖലയിൽ (സൗജന്യമായി) ലഭ്യമാക്കിക്കൊണ്ടാണ്. അമേരിക്കയിൽ ഇൻഷുറൻസ് സംവിധാനം എല്ലാ ജനങ്ങൾക്കും ലഭ്യമാക്കാനുള്ള നീക്കങ്ങളിലൂടെയാണ് ഈ പ്രശ്നത്തെ മറികടക്കാനുള്ള ശ്രമങ്ങൾ നടക്കുന്നത്.\nമേൽപ്പറഞ്ഞതിൽ ഏത് മാർഗ്ഗത്തിലൂടെയോ, അതല്ല ഇനി മറ്റെന്തെങ്കിലും മാർഗ്ഗങ്ങളിലൂടെയോ രോഗികളുടെയും കുടുംബങ്ങളുടെയും സാമ്പത്തിക സുരക്ഷിതത്ത്വം ഉറപ്പുവരുത്തുന്ന ഒരു സമൂഹത്തിൽ അവയവദാനശസ്ത്രക്രിയകളോട് (ആധുനിക വൈദ്യശാസ്ത്രത്തോടും) എതിർപ്പുണ്ടാകാനുള്ള സാദ്ധ്യത കുറവാണ്.\nഇതിനൊക്കെപ്പുറമേ മതപരമായോ മറ്റോ ഉള്ള ശാസ്ത്രവിരുദ്ധതയാണ് വൈദ്യശാസ്ത്രത്തിനെതിരേ കള്ളപ്രചാരണം നടത്താൻ പ്രേരണയാകുന്നത് എങ്കിൽ അതിന് മരുന്നൊന്നുമില്ല. അവയവദാനം കൊണ്ട് രോഗികൾക്ക് ഒരു പ്രയോജനവുമില്ലെന്നും ആശുപത്രികൾക്ക് പണമുണ്ടാക്കാനുള്ള ഒരു തട്ടിപ്പ് മാത്രമാണിതെന്നുമാണ് ഒരു വാദം.\nഅവയവം സ്വീകരിച്ച വ്യക്തി എത്രനാൾ ജീവിച്ചിരിക്കാൻ സാദ്ധ്യതയുണ്ട്, ആ വ്യക്തിയുടെ ആരോഗ്യത്തിൽ ഇതുകൊണ്ട് ഗുണമെന്തെങ്കിലുമുണ്ടാകുമോ എന്നീ ചോദ്യങ്ങളുടെ ഉത്തരത്തിൽ നിന്ന് നമുക്ക് അവയവദാനം സംബന്ധിച്ച ധാരണ ലഭിക്കും. വിദേശരാജ്യങ്ങളിലെ കണക്കുകളാണ് നമുക്ക് ലഭ്യമായിട്ടുള്ളത്. ഇന്ത്യയിലും ഇത്തരത്തിലുള്ള പൂർണ്ണവും കൃത്യമായ കണക്കുകൾ ശേഖരിക്കാനും ലഭ്യമാക്കാനുമുള്ള ശ്രമങ്ങൾ നടക്കുന്നുണ്ട്. അമേരിക്കയിൽ വൃക്കകൾ സ്വീകരിച്ച 4714 വ്യക്തികളിൽ നടന്ന പഠനത്തിൽ 46.7% ആൾക്കാരിൽ 10 വർഷം കഴിഞ്ഞും വൃക്കകൾ പ്രവർത്തനക്ഷമമായിരുന്നു എന്നാണ് കാണപ്പെട്ടിട്ടുള്ളത്.\n[box type=”shadow” align=”” class=”” width=””]ഹൃദയവും ശ്വാസകോശവും മാറ്റിവയ്ക്കുന്നത് സംബന്ധിച്ച കണക്കുകൾ സൂചിപ്പിക്കുന്നത് സ്വീകർത്താക്കൾ ഒരുവർഷം ജീവിച്ചിരിക്കാനുള്ള സാദ്ധ്യത 84.5% ആണെന്നും5വർഷം ജീവിച്ചിരിക്കാനുള്ള സാദ്ധ്യത 72.5% ആണെന്നുമാണ്. 21% സ്വീകർത്താക്കൾ 20 വർഷം വരെ ജീവിച്ചിരിക്കുന്നതായി കണ്ടിട്ടുണ്ട്.[/box]\nമാറ്റിവച്ച അവയവങ്ങളെ ശരീരം തള്ളിക്കളയുന്ന സ്ഥിതി ഉണ്ടാകാനുള്ള സാദ്ധ്യത സ്വീകർത്താക്കൾ നേരിടുന്ന വലിയൊരപകടമാണ്. ഇതിന് ശരീരത്തിന്റെ ഇമ്യൂൺ സംവിധാനത്തെ നിയന്ത്രിക്കുന്ന മരുന്നുകൾ ദീർഘകാലം ഉപയോഗിക്കേണ്ടിവരും (ഇത് ആന്റിബയോട്ടിക്കുകൾ അല്ല). അവയവങ്ങൾ സ്വീകരിച്ച വ്യക്തികൾക്ക് ഏറെക്കുറെ സാധാരണ ജീവിതം നയിക്കാനും സാധിക്കും.\nചില മതവിഭാഗങ്ങൾ രക്തം പോലും സ്വീകരിക്കാത്തവരാണ്. അതേ സമയം തന്നെ അവയവദാനം പുണ്യമാണെന്ന് കരുതുന്ന രാജ്യങ്ങളുമുണ്ട്. ശ്രീലങ്കയിൽ അഞ്ചിലൊന്ന് ആൾക്കാർ നേത്രദാനം നടത്താനുള്ള സന്നദ്ധത പ്രകടിപ്പിച്ചിട്ടുള്ളവരാണ്. ശ്രീലങ്കയിൽ നിന്ന് അവരുടെ ആവശ്യം കഴിഞ്ഞ് ബാക്കി വരുന്ന നേത്രപടലങ്ങൾ മറ്റുരാജ്യങ്ങളിലേയ്ക്ക് നൽകപ്പെടുന്നുമുണ്ട്.\nഅവയവദാനത്തിനെതിരായി അഭിപ്രായപ്രകടനങ്ങളും പ്രചാരണങ്ങളും നടത്തുന്നവരുടെ ധാരണകൾ എന്തു തന്നെയാണെങ്കിലും വസ്തുതകൾ ഇതൊക്കെയാണ്. ഇത് തട്ടിപ്പാണെന്നും അവയവങ്ങൾ സ്വീകരിക്കുന്നയാളുകൾക്ക് ആയുസ്സില്ല എന്നും മറ്റുമുള്ള പ്രചരണങ്ങൾ അജ്ഞതയോ ശാസ്ത്ര വിരുദ്ധതയോ തന്നെയാണ്. അതേ സമയം തന്നെ അവയവ മാറ്റ ശസ്ത്രക്രിയയുടെ പ്രയോജനം നീതിയുക്തമായ രീതിയിൽ ജനങ്ങൾക്കെല്ലാം ലഭ്യമാക്കാനാകുന്ന സംവിധാനങ്ങളും മറ്റും സൃഷ്ടിക്കേണ്ടതും ആവശ്യമാണ്. ഇതു സംബന്ധിച്ച ചർച്ചകൾ എന്തായാലും നല്ലതു തന്നെ.\nluca, Transplantation, അവയവദാനം, അവയവമാറ്റ ശസ്ത്രക്രിയ, ആരോഗ്യം\nOne thought on “അവയവം മാറ്റിവയ്ക്കൽ ശസ്ത്രക്രിയ- തെറ്റും ശരിയും”\nOctober 10, 2016 at 2:25 pms Reply\nI want to read more about scientific matters


ഫൈനലിലെത്തുന്ന 20 ടീമിലെയും അംഗങ്ങൾക്ക് യു എസ് ടി ഗ്ലോബലിൽ ജോലി\nതിരു: വിഖ്യാതമായ ഡി3വാർഷിക ഡെവലപ്പർ കോൺഫറൻസിന് മുന്നോടിയായി കോളെജ്, സർവകലാശാല വിദ്യാർഥികൾക്കായി ഡി3കോഡ് (d3code) എന്ന പേരിൽ രാജ്യത്തെ ഏറ്റവും വലിയ ഹാക്കത്തോൺ സംഘടിപ്പിക്കാനൊരുങ്ങി ഡിജിറ്റൽ സാങ്കേതിക രംഗത്തെ അതികായ രായ യു എസ് ടി ഗ്ലോബൽ. ദൈനംദിന ജീവിതത്തിൽ ജനങ്ങൾ അഭിമുഖീകരിക്കുന്ന പ്രശ്നങ്ങൾക്ക് പരിഹാരം കാണാനും ഇന്നൊവേഷൻ, പ്രോബ്ലം സോൾവിങ്, ഡിസൈൻ തിങ്കിങ്ങ്, പ്രോഗ്രാമിങ്ങ് കഴിവുകൾ എന്നിവ യിൽ അഭിരുചികൾ കണ്ടെത്താനും പര്യാപ്തമായ അഖിലേന്ത്യാ പ്ലാറ്റ്‌ഫോമായിഡി3കോഡ് മാറും. ഡി3യുടെ മുന്നോടിയായി സംഘടിപ്പിക്കപ്പെടുന്ന ഡി3കോഡിനെ ഉച്ഛരിക്കുന്നത് ഡി കോഡ് എന്നാണ്. ലോകത്തെ ഏറ്റവും ശ്രദ്ധേയമായ ഡെവലപ്പർ കോൺഫറൻസുകളിൽ ഒന്നായ ഡി3ക്കു മുന്നോടിയായാണ് ഡി3കോഡ് സംഘടിപ്പിക്കുന്നത്. ഡിജിറ്റൽ സാങ്കേതിക രംഗത്തെ പ്രഗത്ഭ വ്യക്തിത്വങ്ങൾ ഒത്തുചേരുന്ന വാർഷിക സംഗമ വേദിയാണ് ഡി 3. ഡ്രീം, ഡെവലപ്പ്,ഡിസ്‌റപ്റ്റ് എന്നതിന്റെ ചുരുക്കെഴുത്താണ് ഡി 3. ഈ രംഗത്തെ നൂതനപ്രവണതകളും വൈദഗ്ധ്യങ്ങളുംഅവ തരിപ്പിക്കാനും പഠന ഗവേഷണങ്ങൾക്കും വളർച്ചാ വികസന സാധ്യതകൾക്കുമാണ് ഡി3വഴി യൊരുക്കുന്നത്. നിലവിൽ ബിരുദ, ബിരുദാനന്തര ബിരുദ കോഴ്‌സുകളിൽ പഠനം നടത്തുന്ന രാജ്യത്തെ മുഴുവൻ കോളെജ്, യൂണിവേഴ്സിറ്റി വിദ്യാർഥികൾക്കും ഹാക്കത്തോണിൽ പങ്കെടുക്കാൻ അവസരമുണ്ട്. ടീം ലീഡർ അടക്കം പരമാവധി നാല് പേരാണ് ഒരു ടീമിൽ ഉണ്ടാവേണ്ടത്. https://ust-global. hackerearth.com എന്ന സൈറ്റ് വഴി 2019 ആഗസ്റ്റ്5മുതൽ 31 വരെയാണ് രജിസ്റ്റർ ചെയ്യാനുള്ള സമയപരിധി. മത്സരാർഥികളിൽ ഓരോ ടീമിനുമുള്ള പ്രൈവറ്റ് ചലഞ്ചുകൾ സെപ്റ്റംബറിൽ അറിയിക്കും.\nലോകത്തെ പ്രമുഖ ഡെവലപ്പർ കോൺഫറൻസ് എന്ന അംഗീകാരം ഡി3നേടിക്കഴിഞ്ഞതായി യു എസ് ടി ഗ്ലോബൽ ചീഫ് അഡ്മിനിസ്‌ട്രേറ്റീവ് ഓഫീസറും കൺട്രി ഹെഡുമായ അലക്‌സാണ്ടർ വർഗീസ് അഭിപ്രായപ്പെട്ടു. ഈ വർഷം ഡി3കോഡ് എന്ന പേരിൽ ഒരു എക്സ്റ്റേണൽ ഹാക്ക ത്തോൺ കൂടി ഉൾക്കൊള്ളിക്കുന്നതോടെ സാങ്കേതിക ഇന്നൊവേഷൻ മേഖലകളിലെഅതികായർ ക്കൊപ്പം പ്രവർത്തിക്കാനുള്ള അവസരമാണ് യുവാക്കൾക്ക് കൈവരുന്നത്. ഡി3- ഡി3കോഡി ന്റെ ആദ്യ പതിപ്പിനെ ആവേശപൂർവമാണ് ഞങ്ങൾ നോക്കിക്കാണുന്നത്. സാങ്കേതിക വിദ്യയും ഇന്നൊവേഷനും ഉപയുക്തമാക്കി പ്രശ്നങ്ങൾക്ക് പരിഹാരം കാണാനും കമ്പനിയിലെ ജീവനക്കാർ ക്കൊപ്പം ചേർന്ന് പ്രവർത്തിക്കാനും രാജ്യത്തെ കോളെജ്, സർവകലാശാല തലത്തിലെ മിടുക്ക രായ മുഴുവൻ വിദ്യാർഥികളെയും യു എസ് ടി ഗ്ലോബലിന്റെ മനോഹരമായ കാമ്പസിലേക്ക് സന്തോഷപൂർവം സ്വാഗതം ചെയ്യുന്നു.- അദ്ദേഹം കൂട്ടിച്ചേർത്തു. ആകെ നാലു റൗണ്ടുകളുള്ള മത്സരങ്ങളിൽ, മൂന്നു റൗണ്ടുകളായാണ് ഓൺലൈനിലെ പ്രോഗ്രാമി ങ്ങ് ചലഞ്ചുകൾ അരങ്ങേറുക. സെപ്റ്റംബർ 24 മുതൽ 26 വരെ വരെയാണ് ആദ്യറൗണ്ട് മത്സര ങ്ങൾ. ഒക്ടോബർ 1 മുതൽ3വരെ ആദ്യ റൗണ്ടിൽ നിന്ന് ഷോർട്ട് ലിസ്റ്റ് ചെയ്തവർക്കുള്ള ചലഞ്ചു കളും മൾട്ടിപ്പിൾ ചോയ്സ് ആപ്റ്റിട്യൂഡ് ടെസ്റ്റുകളും (എം സി എ ടി ) നടക്കും. ഒക്ടോബർ 8 മുതൽ 10 വരെ രണ്ടാം റൗണ്ടിൽ നിന്ന് തെരഞ്ഞെടുക്കപ്പെട്ടവർക്കുള്ള മത്സരങ്ങളാണ്. ആദ്യ 20 സ്ഥാനക്കാരെ ഒക്ടോബർ 21ന് പ്രഖ്യാപിക്കും. ഒക്ടോബർ 23 മുതൽ നവംബർ 20 വരെ വീഡിയോ അഭിമുഖങ്ങൾ നടക്കും. നവംബർ 22 നാണ് ഫൈനലിസ്റ്റുകളെ പ്രഖ്യാപിക്കുന്നത്. ഡിസംബർ 1 ന് രാവിലെ9മണിക്ക് കമ്പനിയുടെ തിരുവനന്തപുരം കാമ്പസിൽ നടക്കുന്ന ഇൻ-പേഴ്സൺ ഓഫ്‌ലൈൻ ഹാക്കത്തോൺ മത്സരങ്ങൾ പിറ്റേന്ന് രാവിലെ9മണിക്കാണ് സമാപിക്കുക. ഉച്ചക്ക് 12 മണിവരെ ജൂറിക്ക് മുൻപിൽ പ്രസന്റേഷനുകൾ നടക്കും. ഡിസംബർ3നു വൈകീട്ടാണ് ഫലപ്രഖ്യാപനം. നിശ്ചിതമായ ഒരു പ്രോബ്ലം സ്റ്റേറ്റ്മെന്റിനെ അടിസ്ഥാനമാക്കി 24 മണിക്കൂർ നീണ്ടുനിൽക്കുന്ന മത്സരമായാണ് ഇൻ-പേഴ്സൺ ഓഫ്‌ലൈൻ ഹാക്കത്തോൺ വിഭാവനം ചെയ്തിട്ടുള്ളത്. ആദ്യരൂപം (പ്രോട്ടോ ടൈപ്പ്) ജഡ്ജിങ് പാനലിനു മുൻപിൽ അവതരിപ്പിക്കും. ജൂറി വോട്ടുകളെ അടിസ്ഥാന മാക്കിയാണ് വിജയികളെ പ്രഖ്യാപിക്കുന്നത്. ഇൻ-പേഴ്സൺ ഹാക്കത്തോൺ ഫൈനലിൽ പ്രവേശ നം നേടുന്ന ടീമുകൾക്ക് 2019 ഡിസംബർ 5,6തിയ്യതികളിലായി യു എസ് ടി ഗ്ലോബൽ കാമ്പ സിൽ അരങ്ങേറുന്ന പ്രശസ്തമായ ഡി3കോൺഫറൻസിൽ പങ്കുചേരാനുള്ളഅപൂർവമായഅവസര മാണ് കൈവരുന്നത്. വമ്പൻ സമ്മാനങ്ങളാണ് ഡി3കോഡ് 2019 ലെ വിജയികളെ കാത്തിരിക്കുന്നത്. അവസാന 24 മണിക്കൂർ ഹാക്കത്തോണിൽ പങ്കാളികളാവുന്ന 20 ടീമുകളിലെയും ഓരോ അംഗത്തിനും യു എസ് ടി ഗ്ലോബലിൽ ജോലി വാഗ്ദാനം നൽകുന്നു എന്നതാണ് പ്രസക്തമായ കാര്യം. വ്യവസ്ഥകൾ ക്കും നിബന്ധനകൾക്കും വിധേയമായാണ് നിയമനം. ഒന്നാം സ്ഥാനക്കാർക്ക് ആകർഷകമായ ബാക്ക് പാക്ക് സമ്മാനിക്കും. മാക്‌ബുക്ക് പ്രൊ, എക്സ്റ്റേണൽ ഹാർഡ് ഡ്രൈവ്, റാസ്പ്‌ബെറി പി ഐ4ഡെസ്ക്ടോപ്പ് കിറ്റ്, യു എസ് ബി ഫ്ലാഷ് ഡ്രൈവ്, ഹൈസ്പീഡ് ചാർജിങ്ങ് എക്സ്റ്റേണൽ പവർ ബാങ്ക് ഉൾപ്പെടെയുള്ള ആകർഷകമായ ബാക്ക് പാക്കാണ് നൽകുന്നത്. 25,000 രൂപയുടെ കാഷ് അവാർഡും ഇതോടൊപ്പമുണ്ട്. രണ്ടാം സ്ഥാനത്തെത്തുന്ന ടീമംഗങ്ങൾക്കെല്ലാം മൈക്രോസോഫ്റ്റ് സർഫസ്, റാസ്പ് ബെറി പി ഐ4ഡെസ്ക്ടോപ്പ് കിറ്റ് എന്നിവ സമ്മാനമായി ലഭിക്കും. 10000 രൂപ കാഷ് അവാർഡുമുണ്ട്. മൂന്നാം സ്ഥാനക്കാരെ കാത്തിരിക്കുന്നത് സാംസങ് നോട്ട് 9, റാസ്പ്‌ബെറി പി ഐ4ഡെസ്ക്ടോപ്പ് കിറ്റ്, 5000 രൂപ കാഷ് അവാർഡ് എന്നിവയാണ്.


വനംവകുപ്പിലെ കോൺഗ്രസ് സംഘടന എൻ.സി.പി.യിൽ | 25Sep2021\nതൃശ്ശൂർ: വനംവകുപ്പിലെ യൂണിഫോം ജീവനക്കാരുടെ കോൺഗ്രസ് സംഘടന ഒന്നടങ്കം എൻ.സി.പി.യിൽ ചേർന്നു. ഇതോടെ വനംവകുപ്പിൽ അംഗീകാരമുള്ള പ്രതിപക്ഷ സംഘടന ഇല്ലാതായി. കേരള ഫോറസ്റ്റ് സ്റ്റാഫ് അസോസിയേഷനാണ് പേരുപോലും മാറ്റാതെ ഭാരവാഹികൾ ഒന്നടങ്കം എൻ.സി.പി.യിലേക്ക് പോയത്. ഇതിന്റെ സംസ്ഥാനസമിതിയോഗം കഴിഞ്ഞദിവസം തിരുവനന്തപുരത്തെ എൻ.സി.പി. സംസ്ഥാനകമ്മിറ്റി ഓഫീസിലാണ് ചേർന്നത്. യോഗത്തിൽ എൻ.സി.പി. സംസ്ഥാന പ്രസിഡന്റ് പി.സി. ചാക്കോയും പങ്കെടുത്തു. എൻ.സി.പി. നേതൃത്വം അംഗീകരിച്ച് പ്രവർത്തിക്കുമെന്ന പ്രമേയവും ഇവർ പാസാക്കി.\nഇതോടെ കോൺഗ്രസിന് സംഘടനയില്ലാതായി. പുതിയ സംഘടന ഉണ്ടാക്കുക എളുപ്പമാവില്ല. വനംവകുപ്പിന്റെ അംഗീകാരമുള്ള സംഘടന രൂപവത്കരിക്കാൻ 25 ശതമാനം ജീവനക്കാരുടെ പിന്തുണവേണം. വനംവകുപ്പിൽ കെ.എഫ്.എസ്.എ. ഉൾപ്പെടെ രണ്ടു സംഘടനകൾക്ക് മാത്രമാണ് അംഗീകാരം ഉണ്ടായിരുന്നത്. കേരള ഫോറസ്റ്റ് പ്രൊട്ടക്ടീവ് സ്റ്റാഫ് അസോസിയേഷനാണ് മറ്റൊന്ന്.\nകോൺഗ്രസ് നേതാക്കളുടെ ഫലപ്രദമായ ഇടപെടലില്ലായ്മയാണ് സംഘടന മൊത്തത്തിൽ നഷ്ടപ്പെടാൻ കാരണമെന്ന് മുൻ ഭാരവാഹികൾക്ക് അഭിപ്രായമുണ്ട്. അഞ്ചുവർഷം പ്രതിപക്ഷ രാഷ്ട്രീയത്തിനൊപ്പം നിന്നിട്ടും ഇവർക്കുവേണ്ട പിന്തുണ കിട്ടിയില്ല. ഇനിയും പ്രതിപക്ഷത്ത് നിൽക്കാൻ സാധിക്കില്ലെന്ന നിലപാടിലാണ് ഇവർ. വനംവകുപ്പ് എൻ.സി.പി.യുടെ കൈവശമാണെന്നത് കളംമാറ്റത്തിന് പ്രേരണയായി.


'പേടിച്ചാണ് ഡ്രസ്സിങ് റൂമില് ചെന്നത്, എന്നാല് അവിടെ വേര്‍തിരിവൊന്നുമുണ്ടായിരുന്നില്ല'- പൃഥ്വി ഷാ | Prithvi Shaw on match practice session and indian team\n'പേടിച്ചാണ് ഡ്രസ്സിങ് റൂമില് ചെന്നത്, എന്നാല് അവിടെ വേര്‍തിരിവൊന്നുമുണ്ടായിരുന്നില്ല'- പൃഥ്വി ഷാ\nOct 4, 2018, 08:28 PM IST\nനെറ്റ്‌സില് പരിശീലനത്തിനിറങ്ങിയപ്പോള് എന്റെ മനസ്സ് ശൂന്യമായിരുന്നു. എന്തു ചെയ്യണമെന്നറിയില്ലായിരുന്നു\nPhoto Courtesy: BCCI, AFP\nരാജ്‌കോട്ട്: ടീമില് അരങ്ങേറ്റം കുറിക്കുമ്പോള് ഏതൊരു യുവതാരത്തിനും അമ്പരപ്പും ആശങ്കയുമുണ്ടാകും. ചിലപ്പോള് സീനിയര് ടീമംഗങ്ങളോട് സംസാരിക്കാതെ പേടിച്ചുനില്‍ക്കും. ഇവരെ ടീമിന്റെ ഭാഗമാക്കിയെടുക്കുക എന്നത് അല്‍പം പ്രയാസപ്പെട്ട പണി തന്നെയാണ്. ആദ്യമായി ടെസ്റ്റ് കളിക്കാനിറങ്ങിറങ്ങുന്നതിന് മുമ്പ് ഇന്ത്യയുടെ യുവതാരം പൃഥ്വി ഷായ്ക്കും ഈ പ്രശ്‌നമുണ്ടായിരുന്നു.\nഎന്നാല് പൃഥ്വി ഷായുടെ ഈ പേടി മാറ്റാന് ഇന്ത്യന് ക്യാപ്റ്റന് വിരാട് കോലിയുടെ കൈയില് ഒരു സൂത്രമുണ്ടായിരുന്നു. ടെസ്റ്റിന് മുമ്പ് രാജ്‌കോട്ടിലെ ഗ്രൗണ്ടില് പരിശീലനത്തിനറങ്ങിയപ്പോള് കോലി യുവതാരവുമായി കുറേനേരം സംസാരിച്ചു. അതും പൃഥ്വി ഷായുടെ മാതൃഭാഷയായ മറാഠിയില്. ഇതോടെ മുംബൈ താരത്തിന്റെ പേടിയും പതര്‍ച്ചയുമെല്ലാം മാറി.\nകളിക്കിടയില് വിരാട് കോലി കാര്‍ക്കശ്യക്കാരനാണെന്ന് എല്ലാവര്‍ക്കുമറിയാം. എന്നാല് പരിശീലന സമയത്തൊക്കെ അദ്ദേഹം തമാശക്കാരനാണ്. മറാഠിയിലാണ് എന്നോടു സംസാരിച്ചത്. അത്രയ്ക്ക് വലിയ അറിവില്ലെങ്കിലും കഷ്ടപ്പെട്ട് മറാഠി സംസാരിച്ചു. ഇതുകേട്ട് എനിക്ക് ചിരിയും വന്നു. ബി.സി.സി.ഐ ടിവിക്ക് നല്‍കിയ അഭിമുഖത്തില് പതിനെട്ടുകാരന് പറയുന്നു.\nഡ്രസ്സിങ് റൂമിലെത്തിയത് പേടിയോടെയായിരുന്നു. എന്നാല് അവിടെ സീനിയര്-ജൂനിയര് വ്യത്യാസവും വേര്‍തിരിവുമൊന്നുമില്ലെന്ന് വിരാട് ഭായിയും രവി സാറും പറഞ്ഞു. അതെനിക്ക് ആശ്വാസമായി. നെറ്റ്‌സില് പരിശീലനത്തിനിറങ്ങിയപ്പോള് എന്റെ മനസ്സ് ശൂന്യമായിരുന്നു. എന്തു ചെയ്യണമെന്നറിയില്ലായിരുന്നു. രഞ്ജി ട്രോഫിയിലും മറ്റും കളിച്ചപോലെ ആസ്വദിച്ച് കളിച്ചാല് മതിയെന്ന് രവി സാര് പറഞ്ഞു. ആ പരിശീലന ദിവസം ഒരിക്കലും മറക്കില്ല. പൃഥ്വി ഷാ കൂട്ടിച്ചേര്‍ത്തു\nരഞ്ജി ട്രോഫിയിലും ദുലീപ് ട്രോഫിയിലും സെഞ്ചുറിയുമായി അരങ്ങേറ്റം കുറിച്ച പൃഥ്വി ഷാ ടെസ്റ്റിലും സെഞ്ചുറിയുമായാണ് അരങ്ങേറിയത്. ഒപ്പം ഒരുപിടി റെക്കോഡുകളും സ്വന്തം പേരില് കൂട്ടിച്ചേര്‍ത്തു.\nContent Highlights: Prithvi Shaw on match practice session and indian team\nആവേശപ്പോരിൽ പഞ്ചാബിന് ജയം; സൺറൈസേഴ്‌സിനെ കീഴടക്കിയത് അഞ്ച് റൺസിന്\nഷാര്‍ജ: ആവേശകരമായ മത്സരത്തിൽ സണ്‍റൈസേഴ്‌സ് ഹൈദരാബാദിനെതിരെ പഞ്ചാബ് കിങ്‌സിന് ..


മകളെ കൊലപ്പെടുത്തി ആത്മഹത്യയ്ക്ക് ശ്രമിച്ച യുവതി മാനസികപ്രശ്നങ്ങൾ ഉള്ളയാളെന്ന് സൂചന | woman who killed her daughter and tried to end life has suspected mental issues – News18 Malayalam\nമകളെ കൊലപ്പെടുത്തി ആത്മഹത്യയ്ക്ക് ശ്രമിച്ച യുവതി മാനസികപ്രശ്നങ്ങൾ ഉള്ളയാളെന്ന് സൂചന\nമാനസിക പ്രശ്നങ്ങളെ തുടർന്ന് ഏറെക്കാലമായി മരുന്നു കഴിച്ചു വരികയായിരുന്നു ലൈജീന എന്നാണ് സൂചന. ലോക്ക് ഡൌൺ സമയത്ത് ഡോക്ടറെ കാണാൻ പോയിരുന്നില്ല എന്നാണ് വിവരം. ഇതിനെത്തുടർന്ന് മരുന്ന് കഴിക്കുന്നതും നിർത്തിയിരുന്നു\nLast Updated : June 27, 2021, 10:29 IST\nകോട്ടയം: മുണ്ടക്കയം കൂട്ടിക്കലിലാണ് 12 വയസുള്ള മകളെ കഴുത്ത് ഞെരിച്ച് കൊന്ന ശേഷം അമ്മ കിണറ്റിൽ ചാടി ആത്മഹത്യയ്ക്ക് ശ്രമിച്ചത്. കൂട്ടിക്കൽ കണ്ടത്തിൽ ഷമീറിൻ്റെ ഭാര്യ ലൈജീനയാണ് മകൾ ഷംനയെ കൊന്ന ശേഷം ആത്മഹത്യയ്ക്ക് ശ്രമിച്ചത്. കഴിഞ്ഞ രാത്രിയാണ് സംഭവം നടന്നത്. രാത്രി രണ്ടുമണിയോടെ മകൾക്ക് ഉറക്കഗുളിക നൽകിയ ശേഷം ഷാൾ കൊണ്ട് കഴുത്തുമുറുക്കി കൊല്ലുകയായിരുന്നു.\nകൊല്ലപ്പെട്ട ഷംനയുടെ മൃതദേഹം മുണ്ടക്കയം മെഡിക്കൽ ട്രസ്റ്റ് ആശുപത്രി മോർച്ചറിയിൽ സൂക്ഷിച്ചിരിക്കുകയാണ് എന്നാണ് സംഭവ സ്ഥലം സന്ദർശിച്ച ശേഷം കൂട്ടിക്കൽ പഞ്ചായത്ത് പ്രസിഡന്റ് പി എസ് സജിമോൻ അറിയിച്ചത്. മെഡിക്കൽ കോളേജിലേക്ക് മാറ്റിയ ലൈജീനക്ക് ഒപ്പം വാർഡ് മെമ്പറും പോയതായും അദ്ദേഹം അറിയിച്ചു.\nFirst published: June 27, 2021, 10:27 IST


‘ടെയിനിലെ അപകട ചങ്ങല വലി” ക്കുമ്പോ ഇതെങ്ങിനെ പ്രവർത്തിക്കുന്നുവെന്ന് ആരും ശ്രദ്ധിക്കാറില്ല - Boolokam\nHome INFORMATION ‘ടെയിനിലെ അപകട ചങ്ങല വലി” ക്കുമ്പോ ഇതെങ്ങിനെ പ്രവർത്തിക്കുന്നുവെന്ന് ആരും ശ്രദ്ധിക്കാറില്ല\n‘ടെയിനിലെ അപകട ചങ്ങല വലി” ക്കുമ്പോ ഇതെങ്ങിനെ പ്രവർത്തിക്കുന്നുവെന്ന് ആരും ശ്രദ്ധിക്കാറില്ല, എങ്ങിനെയെനന്ന് പരിശോധിക്കാം\nട്രെയിൻ യാത്ര ചെയ്യുമ്പോൾ, ഓരോ കോച്ചിന്റെയും,ഉള്ളിൽ മുകൾഭാഗം ചിത്രത്തിൽ കാണിച്ചിരിക്കുന്ന, “അലാറം ” ചങ്ങലയുടെ, കൈപ്പിടി(Handle)തൂങ്ങി കിടക്കുന്നത്, കാണാം, എന്നാൽ അത് ,അധികമാരും ശ്രദ്ധിക്കാറില്ല. അതെങ്ങിനെ പ്രവർത്തിക്കുന്നുവെന്നും ! ന്യായമായ കാരണങ്ങൾ ഉണ്ടെങ്കിൽ, എത്ര വേഗതയിൽ, ഓടുന്ന ലോക്കോ മോട്ടീവ്/തീവണ്ടിയെ നിർത്താൻ ,ഈ ചങ്ങല വലിച്ച് ,വണ്ടി നിർത്താ വുന്നതാണ്. ന്യായമായ കാരണത്താലല്ലാതെ, ചങ്ങല വലിച്ചാൽ, വലിച്ച ആൾക്ക് ,ഇൻഡ്യൻ റെയിൽവേ ആക്ടിന്റെ 141 മത് വകുപ്പ് പ്രകാരം, 1000 രൂപ പിഴയോ, അല്ലെങ്കിൽ ഒരു വർഷത്തെ ജയിൽ ശിക്ഷയോ അല്ലെങ്കിൽ ആയിരം രൂപ പിഴയും, ഒരു വർഷത്തെ തടവും അനുഭവിക്കേണ്ടതാണ്.ഈ ശിക്ഷ ഇന്ന് നിലവിലുള്ളതാണ്. വണ്ടി കോച്ചിന് അപകടം സംഭവിക്കുക, കോച്ചിന് തീ പിടിക്കുക ,വണ്ടിയിൽ നിന്ന് യാത്രക്കാർ വീഴുക, വണ്ടിയിൽ കുറ്റകൃത്യങ്ങൾ നടക്കുക,എന്നിവയെല്ലാം ചെയിൻ വലിച്ചു നിർത്താൻ പറ്റിയ കാരണമാണ്. എന്നാൽ കൈയ്യിൽ നിന്ന് മൊബൈൽ വീഴുന്നത് വണ്ടി നിർത്തിക്കാൻ പറ്റിയ കാരണമല്ല. അഥവാ മൊബൈൽ വീണാൽ അടുത്ത സ്റ്റേഷനിൽ ഇറങ്ങി, സ്റ്റേഷൻ മാസ്റ്റർക്ക് അല്ലെങ്കിൽ RPF ന് ഒരു പരാതി എഴുതി കൊടുക്കാവുന്നതാണ്.ന്യായമായ തല്ലാത്ത കാരണങ്ങളാൽ ചങ്ങല വലിച്ചാൽ മേൽ സൂചിപ്പിച്ച ശിക്ഷ ഏറ്റു വാങ്ങാവുന്നതാണ്.\nഒരാൾ ടെയിൻ ചങ്ങല വലിക്കുന്ന അവസരം, ട്രെയിനിൽ ആയിരക്കണക്കിന് മറ്റു യാത്രക്കാർ ഓരോരു തരത്തിലുള്ള അസൗകര്യം നേരിടേണ്ടി വരുന്ന കാര്യം നാം ഓർക്കണം. ഒരു കോച്ചിൽ നിന്ന് ചങ്ങല വലിച്ചാൽ, റെയിൽവേ കോച്ചി ലെ ഏയർ ബ്രേക്ക് പ്രവർത്തിച്ച് ട്രെയിൻ പെട്ടെന്ന് നിൽക്കും. ഓരോ കോച്ചുകളും തമ്മിൽ Air Break Pipe മുഖേന ( ചിത്രം)ബന്ധിപ്പിച്ചിട്ടുണ്ട്. ചങ്ങല വലിക്കുമ്പോൾ ,ആ കോച്ചിൻ്റെ പുറത്ത് ഒരു ലിവർ വഴി Breaking സിസ്റ്റത്തിലെ മാറും, തൽഫലമായി Breakപൈപ്പിലെ പ്രഷർ കുറയുകയും, വണ്ടിയുടെ കോച്ചുകളിലെ ഇരുമ്പ് ചക്രങ്ങളുടെ മുകളിൽ ഉള്ള ബ്രേക്ക് ഷൂ, വീലിൽ അമർത്തി പിടിക്കും, ഈ മെക്കാനിക്കൽ നടപടി, 120 കിമി/മണിക്കൂറിൽ ഓടുന്ന വണ്ടികൾക്ക്2മുതൽ4മിനിട്ടുവരേ മാത്രമേ എടുക്കു, ഈ സമയത്ത് എഞ്ചിൻ റൂമിൽ അതിൻ്റെ അടയാളം കിട്ടുന്നു. പ്രഷർ മീറ്ററിൽ ഗേജ് കുറക്കും, ഈ അവസരത്തിൽ എഞ്ചിൽ ഡ്രൈവർ, ഗാർഡും, ടിക്കറ്റ് എക്സാമിനർമാരും ശ്രദ്ധിക്കാൻ, വണ്ടിയുടെ , ഹോൺ വഴി അടയാളം കൊടുക്കും. ആരോ കോച്ചി ൽ നിന്ന് ചങ്ങല പിടിച്ച അടയാളം മനസ്സിലാക്കിയ ഡ്രൈവർ എഞ്ചിൻനിർത്തുന്നു.രണ്ട് ഹ്രസ്വ ഹോണും, ഒരു ദീർഘ ഹോണുമടിക്കും, ആ Signal കേട്ട Guard ഉം TTE യുടെ ഓരോ കോച്ചിൻ്റെ പുറത്തുള്ള Key ലിവർ പരിശോധിക്കും (ചിത്രത്തിൽ വലിയ താക്കോലിൻ്റെ Head മാതിരിയുള്ളത്) ആ Head മറഞ്ഞു കിടക്കുന്നതും, ആ കോച്ചിൻ്റെ ബ്രെയ്ക്ക് Wind Pipe മെക്കാനിക്കലായി തുറന്നാൽ, “ശ് ………ശ് ….” എന്ന ശബ്ദം കേട്ടിട്ടും കോച്ച് കണ്ട് പിടിക്കും. അതിനുള്ളിൽ കയറി വലിച്ച ആളെ കണ്ടു പിടിക്കും. ഫൈൻ ഈടാക്കും;പണമടക്കുന്നില്ലെങ്കിൽ റിപ്പോർട്ട് തയ്യാറാക്കി RPF നെ ഏൽപ്പിക്കും, മജിസ്ട്രേട്ട് കോടതിയിൽ കേസ് ഫയൽ ചെയ്യും.. കോടതി ശിക്ഷിക്കും.ജനങ്ങൾക്കു് / വായനക്കാർക്ക് ഉപകാരപ്രദമായ അറിവാണിതെന്ന് കരുതി തയ്യാറാക്കിയ പോസ്റ്റാണിത്.\ntrain break chain\nPrevious articleനായകനെ കൊണ്ട് അക്രമികളെ ഓടിച്ചിട്ട് തല്ലിച്ച ഒരു മനുഷ്യൻ കഴിഞ്ഞ 45 വർഷമായി ക്യാമറക്കു പിന്നിലുണ്ട്\nNext articleരണ്ടാമൂഴം മേനോൻ ചെയ്യില്ല എന്നുറപ്പായപ്പോൾ സന്തോഷിക്കാൻ കാരണം വ്ലോയൊരു കാത്തിരിപ്പിനെ തുലച്ചു കൈയിൽ തന്നതുകൊണ്ട്


തിരിച്ചു വരവുകളുടെ രാജാവ് സ്വരേവ് ആദ്യ ഗ്രാൻഡ് സ്ലാം ക്വാർട്ടർ ഫൈനലിൽ | Fanport | French Open News Malayalam\nSunday, Feb 28, 2021 12:51 AM\nHome Tennis French Open തിരിച്ചു വരവുകളുടെ രാജാവ് സ്വരേവ് ആദ്യ ഗ്രാൻഡ് സ്ലാം ക്വാർട്ടർ ഫൈനലിൽ\nതിരിച്ചു വരവുകളുടെ രാജാവ് എന്നറിയപ്പെടുന്ന ജർമ്മനിയുടെ യുവതാരം അലക്സാണ്ടർ സ്വരേവ് ആദ്യ ഗ്രാൻഡ് സ്ലാം ക്വാർട്ടർ ഫൈനലിൽ. മൂന്നര മണിക്കൂർ നീണ്ട പോരാട്ടത്തിനൊടുവിൽ റഷ്യൻ താരം കാരൻ കചനോവിനെ പരാജയപ്പെടുത്തിയാണ് താരം ക്വാർട്ടർ ഫൈനൽ ഉറപ്പിച്ചത്. ഫ്രഞ്ച് ഓപ്പണിൽ സ്വരേവിന്റെ തുടർച്ചയായ മൂന്നാം തിരിച്ച് വരവാണിത്.\nസ്‌കോർ: 4-6, 7-6 (7-4), 2-6, 6-3, 6-3\nമാഡ്രിഡ് മാസ്റ്റേഴ്സ് കിരീടം അലക്സാണ്ടർ സ്വരേവ് സ്വന്തമാക്കിയിരുന്നു. നിലവിലെ കളിക്കാരിൽ3മാസ്റ്റേഴ്സ് കിരീടം നേടുന്ന അഞ്ചാമത് കളിക്കാരനാണു സ്വരേവ്. സെമി ഫൈനലിൽ കടക്കാൻ സ്വരേവ് ഏറ്റുമുട്ടേണ്ടത് ആസ്ട്രിയയുടെ ഡൊമിനിക് തീമിനോടാണ്.\nPrevious articleഗോൾ കീപ്പറെ തേടി ലിവർപൂൾ, അല്ലിസണും ഒബ്ലാക്കിനും സാധ്യത\nNext articleസ്റ്റോക് സിറ്റിയിൽ തുടരില്ല; നയം വ്യക്തമാക്കി ശഖിരി


കാബൂൾ സ്ഫോടനം: ഉത്തരവാദികളായവരെ വെറുതെ വിടില്ല; വികാരാധീനനായി ബൈഡൻ\nയുഎസ് സൈനികർ ഉൾപ്പെടെ എഴുപതിലധികം പേർ കൊല്ലപ്പെട്ട കാബൂളിലെ ഇരട്ട സ്ഫോടനത്തിന് ഉത്തരവാദികളായവരെ വെറുതെ വിടില്ലെന്ന് യുഎസ് പ്രസിഡന്റ് ജോ ബൈഡൻ. ഞങ്ങൾ ഒരിക്കലുമിത് പൊറുക്കില്ല, ഒരിക്കലും മറക്കില്ല. ഞങ്ങൾ നിങ്ങളെ വേട്ടയാടും. കനത്ത വില നൽകേണ്ടി വരും - വികാരനിർഭരനായി ബൈഡൻ വൈറ്റ്ഹൗസിൽ പ്രസ്താവിച്ചു.\nകാബൂൾ ആക്രമണത്തിൽ മരിച്ച സൈനികരെ കുറിച്ച് സംസാരിച്ചപ്പോഴാണ് ബൈഡൻ വികാരാധീനനായത്. ജീവൻ നഷ്ടമായ സൈനികരെ യുഎസ് ഹീറോകളെന്ന് വിശേഷിപ്പിച്ച ബൈഡൻ വൈറ്റ്ഹൗസിലും രാജ്യമെമ്പാടുമുള്ള പൊതു കെട്ടിടങ്ങളിലും ദേശീയപതാക പകുതി താഴ്ത്തിക്കെട്ടാനും ഉത്തരവിട്ടു.\nഅഫ്ഗാനിസ്ഥാനിൽ നിന്നുള്ള ഒഴിപ്പിക്കൽ തുടരുമെന്നും ബൈഡൻ വ്യക്തമാക്കി. തീവ്രവാദികൾക്ക് തങ്ങളെ പിന്തിരിപ്പിക്കാനാകില്ല. യുഎസ് ദൗത്യം അവസാനിപ്പിക്കാൻ അവർക്ക് സാധിക്കില്ല. ഒഴിപ്പിക്കൽ നടപടികൾ തുടരുമെന്നും ബൈഡൻ പറഞ്ഞു. ഭീകരാക്രമണത്തെ പ്രതിരോധിക്കാനുള്ള പദ്ധതികൾ തയ്യാറാക്കാൻ ബൈഡൻ പെന്റഗണിന് നിർദേശവും നൽകി.\nകാബൂൾ ചാവേർ സ്ഫോടനത്തിൽ 12 യുഎസ് സൈനികർ ഉൾപ്പെടെ 73ഓളം പേരാണ് കൊല്ലപ്പെട്ടത്. ഒരു ദശകത്തിനിടെ യുഎസ് സേനയ്ക്ക് ഏറ്റവും കൂടുതൽ നാശനഷ്ടമുണ്ടായ ദിനമായിരുന്നു വ്യാഴാഴ്ച.15 ഓളം യുഎസ് സൈനികർ ഉൾപ്പെടെ 140ൽ അധികംപേർക്ക് പരിക്കുണ്ട്. സ്ഫോടനത്തിന്റെ ഉത്തരവാദിത്വം അഫ്ഗാൻ ഐ.എസ് ഏറ്റെടുത്തിട്ടുണ്ട്.


Europe - Otta Nottathil - 31820196swiss\nവിവാഹത്തിലൂടെ പൗരത്വം നഷ്ടപ്പെട്ട സ്വിസ് വനിത രാജ്യം വിടാന് നിര്‍ദേശം\nബേണ്: ബെല്‍ജിയന് പൗരനെ വിവാഹം കഴിച്ചതു വഴി സ്വിറ്റ്സര്‍ല് പൗരത്വം നഷ്ടപ്പെട്ട വനിത എത്രയും പെട്ടെന്ന് രാജ്യം വിട്ടു പോകാന് അധികൃതര് നിര്‍ദേശം നല്‍കി. യുവതിയുടെ അച്ഛനും അമ്മയും സ്വിറ്റ്സര്‍ലന്‍ഡുകാരാണെന്നതും, ജനിച്ചത് സ്വിറ്റ്സര്‍ലന്‍ഡില് തന്നെയാണെന്നതും ഇവിടെ പരിഗണിക്കപ്പെട്ടിട്ടില്ല.\n1950കളിലാണ് ഇവര് ജനിച്ചത്. അതിനു ശേഷം മാതാപിതാക്കള് വേര്‍പിരിഞ്ഞു. അമ്മ ബെല്‍ജിയംകാരനെ വിവാഹം കഴിച്ചു. അതിനു ശേഷം ബെല്‍ജിയത്തില് താമസമാക്കി.\nസ്വിസ് പൗരത്വം നിലനിര്‍ത്താന് ആഗ്രഹിക്കുന്നു എന്ന് അറിയിക്കാത്തതിനാല് അമ്മയ്ക്ക് സ്വിസ് പൗരത്വം നഷ്ടപ്പെടുകയും ചെയ്തിരുന്നു. അറിയിച്ചിരുന്നെങ്കില് ഇരട്ട പൗരത്വമായി നിലനിര്‍ത്താന് സാധിക്കുമായിരുന്നു.\nഇപ്പോള് ഇതേ രീതിയില് തന്നെയാണ് ബെല്‍ജിയംകാരനെ വിവാഹം കഴിച്ചതു വഴി മകള്‍ക്കും സ്വിസ് പൗരത്വം നഷ്ടപ്പെട്ടിരിക്കുന്നത്. 49 വയസില് അവര് സ്വിറ്റ്സര്‍ലന്‍ഡില് താമസമാക്കിയിരുന്നു. അന്നു പൗരത്വമില്ലാത്തതിനാല് തൊഴിലില്ലായ്മാ ആനുകൂല്യം ലഭിച്ചു. ഇപ്പോള് വിദേശിയെ വിവാഹം കഴിച്ചതോടെയാണ് പൗരത്വവും ആനുകൂല്യവും നഷ്ടപ്പെടുന്നത്.\nKeywords: Europe - Otta Nottathil - 31820196swiss Europe - Otta Nottathil - 31820196swiss,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.


കൊറോണ കാലത്ത് ലോകത്തെ സഹായിക്കുന്ന ഇന്ത്യയെ പ്രകീര്‍ത്തിച്ച് യുഎന് | Antonio Guterres| UN\nApr 18, 2020, 02:28 PM IST\nജെനീവ: ലോകരാജ്യങ്ങൾക്ക് കൊറോണ കാലത്ത് സഹായം നൽകിയതിന് ഇന്ത്യയെ പ്രകീർത്തിച്ച് യു.എൻ. സെക്രട്ടറി ജനറൽ അന്റോണിയൊ ഗുട്ടെറസ്. കോവിഡ് രോഗികളെ ചികിത്സിക്കുന്നതിൽ ഫലപ്രദമെന്ന് കരുതുന്ന ഹൈഡ്രോക്സിക്ലോറോക്വിൻ മരുന്ന് നല്‍കിയത് ഉള്‍പ്പെടെയുള്ള സഹായങ്ങളാണ് ഇന്ത്യ വിവിധ രാജ്യങ്ങൾക്ക് നൽകിയത്.\nവൈറസിനെതിരായ പോരാട്ടത്തിന് ആഗോളതലത്തിൽ ഐക്യദാര്‍ഢ്യം വേണമെന്ന് ഗുട്ടെറസ് പറഞ്ഞു. എല്ലാ രാജ്യങ്ങളും മറ്റ് രാജ്യങ്ങളെ സഹായിക്കാൻ സന്നദ്ധരാകാണം. ഇങ്ങനെ മറ്റ് രാജ്യങ്ങളെ സഹായിക്കുവർക്ക് സല്യൂട്ട് നൽകുന്നുവെന്നും ഗുട്ടെറസിന്റെ വക്താവ് സ്റ്റീഫൻ ഡുജറിക് പറഞ്ഞു. ഇന്ത്യ മറ്റ് രാജ്യങ്ങൾക്ക് സഹായം എത്തിക്കുന്നതിനെപ്പറ്റിയുള്ള ചോദ്യങ്ങളോട് പ്രതികരിക്കുകയായിരുന്നു അദ്ദേഹം.\nനിലവിൽ 55 രാജ്യങ്ങൾക്ക് കുറഞ്ഞ നിരക്കിൽ ഹൈഡ്രോക്സിക്ലോറോക്വിൻ മരുന്ന് കയറ്റുമതി ചെയ്യാനുള്ള ശ്രമത്തിലാണ്. അമേരിക്ക, മൗറീഷ്യസ്, സീഷെൽസ് തുടങ്ങിയ നിരവധി രാജ്യങ്ങൾക്ക് ഇന്ത്യ ഇതിനകം മരുന്നുകൾ എത്തിച്ച് നൽകിയിട്ടുണ്ട്. അയൽ രാജ്യങ്ങളായ അഫ്ഗാനിസ്താൻ, ഭൂട്ടാൻ, ബംഗ്ലാദേശ്, നേപ്പാൾ,മാലദ്വീപ്, ശ്രീലങ്ക,മ്യാന്മർ എന്നീ രാജ്യങ്ങൾക്കും ഇന്ത്യ സഹായം നൽകി.\nഇതിന് പുറമെ സാംബിയ, ഡൊമനികൻ ഡിപ്പബ്ലിക്, മഡഗാസ്കർ, ഉഗാണ്ട, ബുർകിന ഫാസോ, നൈജെർ, മാലി, കോംഗോ, ഈജിപ്ത്, അർമേനിയ,കസാഖ്സ്താൻ, ഇക്വഡോർ, ജമൈക, സിറിയ,ഉക്രൈൻ, ഛാഡ്, സിംബാബ്വെ, ജോർദാൻ, കെനിയ,നെതർലാൻഡ്, നൈജീരിയ, ഒമാൻ, പെറു എന്നീ രാജ്യങ്ങളിലേക്കും ഇന്ത്യ മരുന്നകൾ കയറ്റി അയയ്ക്കും.\nഇന്ത്യ രണ്ട് ലക്ഷം ഹൈഡ്രോക്സി ക്ലോറോക്വിൻ ഗുളികകളാണ് ഡൊമനിക്കൻ റിപ്പബ്ലിക്കിന് നൽകുന്നത്. ഇതിൽ ഇന്ത്യയ്ക്ക് നന്ദി അർപ്പിച്ച് യുഎന്നിലെ ഡൊമനികൻ റിപ്പബ്ലിക്കിന്റെ സ്ഥിരം പ്രതിനിധി ജോസ് സിംഗെർ ഇന്ത്യൻ പ്രതിനിധി സയീദ് അക്ബറുദീന് കത്ത് നൽകി.\nContent Highlights:UN chief Antonio Guterres salutes India for helping others in fight against Covid 19\nമനുഷ്യക്കടത്ത് തടയാന് മുന്നില് നിന്ന് പ്രവര്‍ത്തിക്കാം\nയു.എൻ. ഉപദേശകസംഘത്തിലേക്ക് ഇന്ത്യക്കാരിയും